title
stringlengths 1
58
| text
stringlengths 6
57.5k
|
|---|---|
教區 | 教區係基督宗教入面嘅天主教、東正教同聖公會所劃分嘅行政區域，比教省/總教區低級，但高於牧區/堂區。一個教區 (或同級組織)設一主教。
基督教
br:Diosez |
西貢 | 西貢，又叫西貢市、西貢墟，係香港東邊一個市鎮。因為佢係周邊鄉村嘅中心，所以附近一帶都叫西貢。西貢靠近西貢海，係水上人聚集嘅地方。
西貢出名食海鮮，但係座落喺西貢嘅大多數都係舊樓。
西貢獨特嘅地理環境，令佢成為今日嘅「香港後花園」，但呢個花園喺唔同時期，都發揮住不同嘅貢獻。
史
喺抗日戰爭期間，西貢地區高低起伏嘅山巒同埋眾多嘅海灣，掩護住港九獨立大隊嘅游擊戰士，襲擊日軍，拯救香港人。呢個游擊隊喺多次突襲同搶救行動中立下功績。西貢斬竹灣有座「抗日英烈紀念碑」，標誌住西貢居民同抗日歷史之間嘅密切關係，而「港九獨立大隊老游擊戰士聯誼會」嘅成立，亦都確定咗西貢抗日老戰士嘅貢獻。正因為咁，西貢成為研究香港日治時期歷史嘅一個重要地點。
西貢係個都市同郊區共存嘅社區，但都市化對西貢傳統居民就產生咗好大嘅衝擊。隨著1960年代香港漁、農業日漸衰落，好多年青嘅村民搬咗出市區，甚至國外生活，好多村落都只淨低一啲老人家，同一啲由市區搬入嚟嘅租客。不過移民外國嘅同喺市區搵食嘅村民都同留返喺村入面住嘅親人，保持住緊密嘅聯繫，每逢喜慶、節日同神誕活動都會返嚟參與慶祝活動。因為咁，喺西貢地區傳統嘅地方文化仍然發揮住重要嘅凝聚力量，並且具有連繫城鄉嘅作用。
西貢半島
西貢區
西貢旅遊網 |
弦樂器 | 弦樂器係指震條弦而發聲嘅樂器。
弦樂器又分三大類：
擊弦樂器：又叫做打弦樂器，即係用琴竹或者其他嘢打條弦而發聲嘅樂器。好似鋼琴。
撥弦樂器：即係用撥或者手彈條弦而發聲嘅樂器。可以分擺嚮處彈或者拎住嚟彈。擺嚮處彈嘅有豎琴、古琴。拎住嚟彈嘅有結他。
弓弦樂器：即係用支弓拉條弦而發聲嘅樂器。好似小提琴同粵胡。
爾種分類並唔係話某種樂器一定係要某種方法先出到聲，而係話設計上或者正常係咁用；例如小提琴可以彈，但係正常唔會咁做，又或者某啲樂手有時會用弓拉結他，但係正常亦都唔會咁做。
uk:Хордофон |
美國 | 美國，即美利堅合眾國，以前因為佢國旗嘅花紋而俾人叫做花旗國，係北美洲一個國家，北面接壤加拿大，南面接壤墨西哥。首都係華盛頓哥倫比亞特區，最大城市係紐約市。而家總統係祖拜登。
美國嘅官方貨幣係美元。
美國係一個帶民主、分權、制衡傳統嘅聯邦共和國。美國係第二次世界大戰嘅主要戰勝國，所以佢係聯合國安全理事會嘅常任理事國，有權否決議案。
佢嘅起源可以追溯到1776年英屬嘅13塊北美殖民地嘅獨立宣言。由1776年開始響英國統治底下獨立出嚟之後，美國1789年就成為統一嘅聯邦共和國。經過二百幾年嘅發展，美國已經響經濟、政治同埋軍事實力各方面都好過佢以前嘅宗主國同埋任何其它國家。尤其響蘇聯解體過後，美國已經成為世界上唯一嘅超級強國，亦係唯一一個響世界上好多個國家有駐軍嘅軍事強國。
歷史
美國佔北美洲一大片，東臨大西洋，西至太平洋。大概 12,000 年前第一個人嚟到呢片大陸嘅。佢哋可能係經由俄羅斯去到阿拉斯加。1492年，哥倫布航海發現呢片大陸，跟住歐洲人就喺呢度定居。
歐洲人殖民前嘅美國
有理由相信，俾人殖民化之前嘅美國本土嘅人，好多都係大概喺一萬至五萬年前左右，由亞洲移民過去嘅。佢哋就係今日啲人所講嘅印第安原住民。
俾歐洲人殖民化之前嘅美國早已經有好多文化入咗去，包括西南面嘅阿那薩斯同東面嘅阿登那文化等等。喺呢啲文化當中，有部份係好着重要定居落嚟，同埋要生多啲子孫嚟作為勞動力。所以早喺公元前二千五百年，美國東部就已經可以靠當地土生嘅太陽花等等，而發展出獨立發展嘅農業。後來，由墨西哥傳入嘅一啲穀物品種更加有能力適應當地嘅氣候，所以就取代咗本土嘅產品。
以人口計美國50大城市
美國人口：324,099,593
紐約市
洛杉磯
芝加哥
侯斯頓
費城
鳳凰城
聖安東尼奧
聖地牙哥
達拉斯
聖荷西
柯士甸
積遜威爾
三藩市
印第安納波里
哥倫布市
福禾夫
夏洛特
西雅圖
丹佛
厄帕穌
底特律
華盛頓
波士頓
孟斐斯
那士維
波特蘭
俄克拉荷馬城
拉斯維加斯
巴爾的摩
路易士維
密爾華基
歐拔卻其
土桑
法盧
沙加緬度
堪薩斯城
長灘
美莎
亞特蘭大
科羅拉多泉
維珍尼亞灘
羅利
奧馬哈
邁阿密
屋崙
明尼亞波利斯
滔沙
威奇托
新奧爾良
阿靈頓
攷 |
奧地利 | 奧地利，官名奧地利共和國，舊時叫奧國，係一個喺歐洲中部嘅內陸國。同奧地利接壤嘅，西面有列支敦士登同瑞士，南面有意大利同斯洛文尼亞，東面有匈牙利同斯洛伐克，同埋北面有德國同捷克。
歷史
奧地利曾先後畀羅馬人、匈奴人、倫巴第人、東哥德人、巴伐利亞人同法蘭克人佔領。喺10至13世紀，奧地利由巴本堡王朝統治。從此之後，哈布斯堡王朝就一直統治奧地利到20世紀。
1806年，神聖羅馬帝國解體，而喺事件發生前兩年，法蘭西一世宣佈自己係奧地利帝國嘅皇帝，統治範圍係以奧地利為中心，哈布斯堡王朝世襲領地。1867年，為咗化解普奧戰爭失利對帝國嘅衝擊，奧地利帝國又變為二元君主國──奧匈帝國，直到第一次世界大戰爆發。戰敗後嘅奧匈帝國被分割，其中嘅一部分就形成咗而家嘅奧地利共和國。1938年，納粹德國強行吞併奧地利，並且將奧地利拖入第二次世界大戰。
二戰完咗之後，盟軍繼續佔領奧地利直到1955年。喺宣佈永久中立之後，佔領軍撤軍，奧地利獲得獨立。1989年，東歐共產主義政權解體之後，奧地利逐漸參與更多嘅歐洲一體化進程。奧地利喺1995年加入歐盟，又喺1999年加入歐元體系。
政治
總統係奧地利嘅一國元首，由每6年全民選舉選出。總統負責提名總理，總理人選通常都係議會入面最大黨派領袖。奧地利議會由兩院組成，分別係由64個州代表構成嘅聯邦院同埋由183名喺直接選舉選出嘅議員構成嘅國民院。國民院負責制定法律，主持新政府嘅就職儀式，通過不信任表決罷免聯邦政府同埋佢嘅成員。聯邦院就代表各個州嘅利益，有權將國民院通過嘅法案駁回，但係如果國民院堅持原法案，聯邦院就冇權再次否決。
喺社會民主黨佔據議會多數30年之後，2000年2月，保守嘅人民黨同右翼嘅自由黨組成嘅右翼聯盟取得執政地位。呢件事喺奧地利國內國外都引起強烈嘅反應。奧地利入面爆發大規模嘅抗議浪潮；而歐盟就對新政府採取咗政治制裁措施，奧地利嘅外交陷入孤立。喺9月歐盟取消制裁，奧地利嘅政局同對外關係就逐步恢復正常。2002年9月，由於執政兩黨喺關於政策同領導權嘅爭執加劇，總理沃爾夫岡·許塞爾宣佈提前舉行議會選舉。喺當年11月嘅選舉中人民黨嘅地位獲得鞏固，而自由黨只係得到10.1%嘅選票。
政區
奧地利由9個聯邦州組成，分別係：
州下面設市、區同埋鎮。
地理
奧地利係一個喺歐洲中部嘅內陸國。地勢西高東低，阿爾卑斯山貫穿奧地利嘅西部同南部，呢樣嘢令到奧地利成為著名嘅冬季運動勝地。山地佔全國面積嘅70%。山脤南北兩邊係石灰岩帶，而中間就係結晶岩帶。最高峰係大格洛克納山Grossglockner，海拔達3798米。東北部係維也納盆地，東南部同北部就係丘陵地型同高原。多瑙河流經東北部，喺境內長350公里。南部有穆爾河同德拉瓦河，而西部就有因河同薩爾察赫河等。奧地利大部分地區處於溫帶海洋性氣候同溫帶大陸性氣候過渡區入面，氣候溫和，夏天涼爽，冬天就凍。
首都係座落喺多瑙河邊嘅維也納。其它主要城市包括薩爾斯堡、因斯布魯克、格拉茨同林斯等等。
經濟
奧地利嘅市場經濟發達，人民生活水平較高。同時奧地利嘅工農業都比較發達。工業主要有冶金、機械、石油、化工、電器、紡織、木材加工同水力發電等；畜牧業就以養牛同養豬為主。農作物有薯仔、甜菜、小麥同粟米等等。奧地利嘅經濟同其它歐盟國家聯繫緊密，特別係同德國之間。加入歐盟令奧地利直接進入統一嘅歐盟市場，由此帶入更多嘅外資。近年嚟，德國經濟嘅減速同全球經濟嘅不景氣亦影響到奧地利。2001年奧地利嘅經濟增長率只係1.2%。
人口
奧地利絕大多數人都係奧地利裔，屬歐羅巴人種，大部份係阿爾卑斯類型，其餘大約10%嘅奧地利人口就係非奧地利裔。呢啲人多數都嚟黎自周邊地區，特別係東歐國家。另外有大約1萬8千個斯洛文尼亞族人喺克恩頓州同施蒂利亞州定居。地處歐洲三大族嘅交匯處，奧地利人主要係由屬於日耳曼部落群嘅阿勒曼尼人、巴伐利亞人同法蘭克人結合而成，並且有馬扎兒人、匈奴人、斯拉夫人以及羅馬化嘅土著居民嘅成分。佢哋雖然同德意志人喺族源同語言上有唔少近似嘅地方，但係就有自己獨特嘅民族形成過程。
奧地利嘅官方語言係德文，德意志話嘅多種方言，同書面語差別較大。奧地利德文同德式德文亦都有一啲區別。
超過四分之三嘅奧地利人信奉羅馬天主教，有6%係基督新教中嘅加爾文派。其他主要宗教包括伊斯蘭教同基督教新教。猶太人曾經大量喺奧地利居住，1930年嘅時候人口超過十萬人，但後來受第二次世界大戰嘅影響，數量劇減，現時人口有大約1-2萬，但係有上升嘅趨勢。
文化
奧地利出產過好多著名嘅作曲家，例如莫札特、舒伯特、布魯克納、老約翰·施特勞斯、小約翰·施特勞斯、馬勒、勛伯格、維博恩、博格等。其他著名嘅奧地利人包括物理學家玻耳茲曼、薛丁格，哲學家維根斯坦、哥德爾，精神分析學家佛洛伊德，詩人彼特·魯塞格爾同埋畫家古斯塔夫·克裡姆特等等。
相關主題
奧地利名人一覽
奧地利通訊
奧地利交通
奧地利軍隊
奧地利外交
奧地利旅遊
奧地利電子藝術大獎
Österreich | Europäische Union，歐洲聯盟 |
死 | 又叫，意思係冇咗條命，同「生」相反。死咗就永遠都唔會返生。死嘅原因有病死、老死、意外死、他殺及自殺等。
定義
死亡定義上就係指一隻生物嘅生命永久噉終結嘅過程。一隻生物可以係因為意外、衰老、病、唔夠營養、中毒、或者自殺等嘅原因而死。喺一隻生物死咗之後，佢條屍會返返去生物地球化學循環嗰度－佢身體淨低嘅有機部份會俾一啲專食廢料嘅生物食落肚，令到佢哋身上嘅營養可以喺大自然入面循環再用，變成環境或者第啲生物個體嘅一部份。
定義死亡喺醫學上係一條有些少挑戰性嘅問題：定義上，死亡係「生命嘅終結」，但「生命」呢隻詞要點定義已經係一個令人頭痕嘅問題，所以定義一隻生物究竟「死咗未」或者斷定佢嘅「死亡時間」亦唔係容易嘅事；例如一隻動物死嗰陣，好多時佢身體各個器官死嘅時間都唔同，例如個肝嘅細胞可能喺個腦死咗之後幾分鐘先至死得嗮。一般嚟講，醫學上會用「心跳停咗」或者「個腦死咗」嚟當做由生到死之間嘅界線；但有陣時，啲腦死嘅病人又可以靠架生幫手做唞氣同心跳呢啲基本功能，而且廿一世紀初嘅醫學界已知有瀕死體驗嘅現象－喺瀕死體驗期間，病人嘅腦部好多時經已停止運作，不過病人後嚟救得返，而且仲能夠正確噉描述佢「死咗」期間發生嘅事，又引起咗生物學界同醫學界對死亡嘅討論。
傳統來講，人冇咗心跳、冇咗呼吸就屬於死咗，但係問題係以而今嘅醫學技術，心肺可以復甦而令到身體機能回復活動。現代科學上可以分做瀕臨死亡期、臨床死亡期同生物學死亡期。目前公認嘅醫學觀念用腦幹死亡做腦死亡嘅標準，一旦個腦死咗，即係腦部冇活動嘅象徵，就即係死咗。
死嘅原因
病、受傷、中毒等可引致死亡。呢啲種種嘅原因可以永久破壞主要器官嘅功能，影響身體，搞到內部失衡，最終引致死亡。所有已知地球生物遲早都會老死，除咗幾種燈塔水母。人同其他生物一樣隨時間而衰老，就算人嘅健康同生活環境有幾好，都未必可以活到一百歲，而大多數動物嘅壽命都短過人由於對個「死」字係唔吉利，所以粵語/漢語對死描述嘅辭彙極其豐富，有好多講法，例如：
婉轉啲嘅：唔喺度、過身、過世、去世、逝世、打柴、瓜柴、瓜老襯、謝雞、瓜咗、釘蓋、釘咗、去咗、走咗、冇咗、香咗、冧咗、冚旗、兩腳一伸、伸直咗、行先一步、Game Over、摺埋、埋單、長休、玩完、已故、斷氣、賣鹹鴨蛋、百年歸老、返返舊時嗰度、一命嗚呼、撒手塵寰、駕崩、香消玉殞、冚國旗、天妒英才、移咗民、去咗遊埠、收咗皮、閂咗總掣、骨頭打鼓、永訣、訣別，瞓大酒店⋯⋯
好聽啲嘅：辭世、與世長辭、辭去人世、百年之後、壽終正寢、壽終內寢、成為故物、嗚呼哀哉、已故、作古、大去、仙逝、安眠、安息、往生、駕鶴西歸…
有宗教色彩嘅：安息、主懷安息、魂歸天國、蒙主寵召、息勞歸主、上天堂、圓寂、涅槃、歸西、仙遊、登極樂、上西天、見阿彌陀佛、見閻羅王、上咗路、落黃泉、落地獄、落下面、使陰司紙、食香、嘆元寶蠟燭、氣數已盡、乘鶴西去…
政治色彩嘅：見馬克思、搵毛主席…
正面啲嘅：殉國、殉教、殉職、殉道、成仁、犧牲、與世長辭、壽終正寢、英年早逝、回天乏術、就義…
未成年人死：夭、夭折、夭母、短折、夭亡、殤、夭殤、早逝、少年亡、夭逝、棄養、夙殞、無服之殤…
自然死嘅：壽終、登仙、百年、老咗、謝世、長逝、長往、長辭、歸室、歸泉、走咗、去咗、逝世、故去、就木、壽終正寢、壽終內寢 …
非自然死嘅：自盡、自殺、被殺、遇刺、遇難、身亡、暴斃、斃命、喪生、非命、病逝、斷魂、隊冧、解決咗、攪掂咗、魂斷XX、葬身XX…
單字：殁、殞、斃、薨、卒…
死後生命
喺生物學以外，有好多宗教都有討論死亡呢家嘢嘅本質，尤其是人死亡嘅超自然性。有好多宗教都相信，人喺死咗之後靈魂會以某啲形式存在落去，例如係會去天堂或者地獄，又或者係會投胎轉世噉。
同死有關嘅文章：
屍
痛
喪葬相關
遺囑、遺言、遺書、遺物、遺產、遺腹子
死亡證
壽衣
冥鏹
長生店
棺材
訃聞
喪事：輓聯、帛金、吉儀、孝服、仵工、大殮、靈車
殯儀館
義莊
墳場
葬禮：火葬、土葬、海葬、天葬
火化
骨灰、骨灰罌、骨灰龕
執骨、金塔
拉雜相關
死神
死靈
Macabre
邪惡問題
醫學
人類學
生物學 |
白俄羅斯 | 白俄羅斯共和國，簡稱白俄羅斯，係歐洲一國，其首都為明斯克。此國前身乃蘇聯加盟共和國之一，叫做白俄羅斯蘇維埃社會主義共和國；响1991年8月25號獨立，同年12月19號改名成現時嗰個。
譯名
雖然該國當朝政府訂明其國號嘅中文譯名係「白羅斯共和國」及「白羅斯」，唔沿用前朝嘅簡稱白俄羅斯及白俄，但係現時陸港澳台星官府及民間皆較常用到後者，亦好用白俄羅斯共和國作其全稱。唔少其他國家官民所用之其他語言譯名，亦有類似情況。
地理
白俄羅斯嘅國土面積有207,600平方公里，同立陶宛、拉脱維亞、波蘭、俄羅斯及烏克蘭接壤。
政治
白俄羅斯係個實行總統制嘅共和國，政府由總統同國會組成。根據1994年憲法所規定，每五年舉行一次總統選舉，響1996年總統任期五年被改為七年一次。
經濟
白俄羅斯喺2020年嘅本地生產總值係602億美金。
文化
白俄羅斯多數人信東正教，亦保留大量蘇聯嘅嘢。 |
粵語方言分片 | 粵語係一個語言，分佈喺中國南方廣東、廣西、海南等省份，加埋香港、澳門同東南亞某啲國家。
由於內部地理分佈而造成唔同地方有唔同語言特點，粵語主要有幾個分片，唔同學者有唔同分法，呢度盡量列晒出嚟。
分類
喺《漢語方言概要》入面，袁家驊等學者將粵語分爲粵海片、欽廉片、高雷片、四邑片同埋桂南片呢五片。
詹伯慧從粵海片中拆分出莞寶片、香山片兩片。
之後楊煥典、梁振仕、李譜英、劉村漢喺《廣西的漢語方言》中首次提出勾漏片同邕潯片兩個概念。
李新魁又稱廣東嘅勾漏片爲羅廣片，稱高雷片爲高廉片。
《中國語言地圖集》將粵語分爲廣府片、四邑片、高陽片、吳化片、欽廉片、勾漏片、邕潯片呢幾片。
粵海片
粵海片：主要分佈喺廣東省珠江三角洲、粵中、粵西南部同部分粵北地區，粵海片係最多人用，最通行、最有代表性同最大影響嘅粵語，以廣州話代表。粵海片亦係粵語嘅代表。
廣州話
廣州話又叫「廣府話」，係粵海片兼且係粵語嘅典型代表。因為廣州係廣東地方嘅政治經濟文化中心，所以渠嘅口音一般被當做粵語嘅標準。粵海片入面差異唔大，通常大家可以好順噉傾偈。包括廣州話、香港粵語、韶關白話、湛江白話。香港所用嘅粵語同廣州話極之接近，而湛江白話就同廣州話遠啲。
廣府話本身不斷咁變化發展。1949年前嘅廣州話用詞古雅啲，受北方話嘅影響少。但喺最近幾十年，喺中國大陸嘅「推廣普通話」運動嘅影響下，近20年來廣州人嘅北方話好咗嘅同時，好多地道嘅廣州話詞語喺平時使用中消失。例如今日嘅廣州人已經好少好似20年前咁樣，用「金魚黃」嚟形容「橙色」。甚至喺公共交通工具上，廣州話廣播詞亦生硬咁用粵語嚟讀出北方話嘅詞語——例如會用「站」而唔係粵語嘅「企」，同埋火車上廣播用「晚點」代替「延遲」。亦都產生咗一啲好似「落班」、「落課」等粵語夾埋北方話嘅的混合詞。好多後生仔連「黃犬」、「塘尾」都唔識係乜嚟。
港澳粵語
港澳即係香港同澳門，粵語喺呢兩度都係屬於第一交際語言，幾乎係人都識講粵語。
1949年前嘅香港，由於粵、客混居，所以當時嘅香港方言帶有好濃嘅粵客混雜口音。
南番順方言
南番順即係廣州嘅番禺，佛山嘅南海、順德。喺歷史上廣州、番禺、南海三個地名曾經代表同一個地方，所以今日廣州、番禺同埋南海嘅方言都幾似，但順德有唔少字嘅發音同其他地方唔同，例如：「凹」唔讀[lʌp]而讀[nip]；「食飯」叫「吔[jɑːk]飯」。
四邑片
四邑片：主要分佈喺台山、開平、恩平、新會、斗門等縣，以台山話代表。中山古鎮話都係屬於四邑片，四邑話又叫台山話，因為移民關係，喺美洲華人地區好多華僑都識講。
高雷片
高雷片：主要分佈喺粵西南湛江市、茂名市所屬各縣同江門市所屬嘅陽江縣同埋陽春縣，雷州半島地區所講嘅語言，所以叫高雷片。不過呢一帶地區除咗粵語，閩語都好多人講，所以呢個分片都幾雜，唯一陽江話可以算係代表。
欽廉片
主要分佈於欽廉地區，即係而今欽州、北海、防城港三市。代表口音係合浦中心城市廉州嘅廉州話，湛江近合浦度嘅海話亦屬於廉州話。
內部分有廉州話、靈山話、小江話、六萬山話呢幾種。欽州、防城、北海、東興、靈城、小江鎮城、大寺鎮城等等城市、墟鎮嘅口音，舊時統稱爲欽州白話
，呢度泛稱爲泛欽白。佢等互相之間高度相似，但又同嗰啲主流欽廉片唔同，接近高州音多啲。可能係出於文教抑或係商賈而受廣府口音或者高州府口音累年影響所致。佢等古全濁聲母送氣按廣府式分配，即係平上送去入不送嘅。冇撮口呼亦冇獨立桓韻，韵母同開口，流一、效一混埋。聲調接近廣府之但係陰上歸陽上，陽去歸陽平。傳統上就按地理歸於欽廉片，亦有歸作高陽片嘅。
佢等大體有以下特點
：
古全濁聲母咸凡送埋氣：大taai6
冇撮口呼，遇三合讀後或者中後元音：居gu1geau1gui1
欽州白話同開口：居gi1居gei1
有獨立桓韻，多對應山一合，主元音同或接近遇三合：亂lun6亂luean6
欽州白話冇獨立桓韻，讀同山三開：亂lin6=4
見組細音有啲字冇顎化到：欽ham1、嫌him4
有邊擦音，多爲心母：思sli1slooi1slei1
小江話冇邊擦音。
有脷面前鼻音，多爲日母同埋疑母細音：人njan4
勾漏片
分佈最廣嘅一片。舊梧州地區嘅蒼梧、岑溪、昭平、蒙山、賀縣、鍾山、懷集，舊鬱林地區嘅北流、容縣、博白、貴縣、桂平、平南，肇慶地區嘅四會、廣寧、德慶、羅定、鬱南、封開、信宜、陽山、連縣、連山等。李新魁又稱廣東嘅勾漏片爲羅廣片。
邕潯片
主要散落分佈於西江上游嘅城鎮度，即係南寧、潯州、崇左同埋百色。
桂南片
梧州同埋平南大安鎮等嘅廣府片、邕潯片、廣西勾漏片等等方言嘅雜稱。有時重包括埋欽廉片。
莞寶片
莞寶即係廣東珠江口以東一帶嘅稱呼，主要係指深圳、東莞。香港新界嘅原居民講嘅圍頭話，就屬於莞寶片。而東莞市啲人講嘅莞城話亦係屬於莞寶片，以前有人將圍頭話同莞城話計入粵海片，但有啲學者研究過話無論歷史源頭同語言結構都唔同粵海片，所以後尾就獨立咗出嚟做莞寶片。以前莞寶片代表係莞城話，但圍頭話嘅慢慢多人用過莞城話，所以而家圍頭話變咗莞寶片代表。
香山片
香山片：主要分佈喺珠江口西岸中山市、珠海市，香山片代表係石岐話
香山即係中山個舊名，用香山片嘅人唔多，大約有214000人，反而夏威夷華人社區用嘅人重多，香山片喺粵語之中同粵海片差異最小嘅一種，特點係聲調簡化，例如珠海前山話同石岐話咁就只有6種聲調。以前嘅澳門因為係以珠海漁民為主，以前係有「澳門話」呢樣嘢，澳門話都係得6種聲調，同石岐話好似，上聲唔分陰陽，呢啲都係香山片特點，不過近幾百年澳門社會嘅發展同演變，令澳門話已經變到同廣州話一樣，所以已經唔再計入香山片。
石岐話
石岐話主要流行喺廣東中山市嘅石岐區以南地區，同廣州話幾似，但又似唔晒。對一啲事物名或者一般用語叫法同廣州話相比有佢獨特嘅一面。中山石岐人可以聽得明廣州話，但廣州人或者香港人就唔一定明石岐話。例如廣州話「瞓覺」，石岐話就叫「寐覺」。石岐話形容一個人懶有習語「吃寐屙坐」。廣州話「頭先」，石岐話多數講「近先」、「銀錢」呢啲老式石岐話新一代中山人已經好少用。
粵西
粵西即係廣東西江流域包括肇慶、雲浮，再加埋陽江、茂名、湛江三市。呢區最主要分兩種話，一種係漢語，包括官話、客家話、閩語，重有粵語，另一種係山寨地區嘅少數民族語。
呢區嘅粵語喺粵西十個縣入面有 80% 以上人口用，但呢區嘅粵語入邊個分片而家重拗緊，舊時一直都入粵海片，但《中國語言地圖集》根據全濁聲母嘅分別，就入咗落勾漏片。
連出去
泛粵大典，可對照粵語唔同片區字音
Wikipedia:唔同粵語地區用字習慣 |
貝澳 | 貝澳，正名杯澳，古名螺杯澳，係香港大嶼山南岸一個嘅有人住嘅地方，俟住嶼南道。由老圍、新村、羅屋同埋鹹田等幾條村夾埋。喺歷史文獻之中，叫做螺杯澳或螺盃澳。
貝澳泳灘而家係康樂及文化事務署管理嘅泳灘，有更衣室、沖涼、露營同燒嘢食呢啲設施，泳季重會有救生員當值。
名
貝澳個地形好似個螺咁樣，所以佢亦叫做螺杯澳。螺盃澳個名早喺明朝萬曆嗰時，喺郭棐嘅《粵大記》已經有記載。
史
貝澳發現過新石器時代嘅嘢，即係可能喺幾千年前，已經有新石器時代嘅人喺貝澳住。喺清朝世祖順治十八年，大嶼山居民因為遷界令而要搬走，復界之後先陸續返返嚟住。
貝澳主要分為四條村，包括姓張嘅老圍同鹹田，同埋姓何嘅新村同羅屋。每條村都有宗祠同埋社壇，而且有風水林。老圍而家仍然有一邊石砌矮圍牆，用嚟阻擋水浸嗰時嘅洪水。貝澳村民以前一係耕田，再唔係就捉漁。喺河口嗰邊，有座清朝仁宗嘉慶四年起嘅天后宮，間廟面對西南方，背山面海，裏頭重有一個銅鐘。喺天后宮附近有洪聖廟嘅遺址。
一九五六年到一九六三年，香港缺食水，香港政府起石壁水塘，開嶼南道、東涌道同大澳道，連貫各地。喺貝澳南部，連到分流嘅山水，全部截住，引去水塘。就係咁樣，搞到田地冇水灌溉。之後，耕田嘅村民唔耕，放晒啲水牛，另謀生計。而家村民大多數做渡假屋同士多生意。
地理
貝澳位於大嶼山東南面，喺大嶼山嘅南岸。貝澳東面係芝麻灣，南面係貝澳灣，西面係長沙，北部係南大嶼郊野公園。貝澳係一個沙咀，幾條河由附近嘅山流入海，或者流入石壁水塘，其中一條河經過梅窩西南嘅山谷流入貝澳灣。海水同河水形成一個又鹹又淡嘅水嘅交界嘅地形同生態，海邊沖積成個螺形嘅海灘。
貝澳對外嘅海灣係貝澳灣。
介紹
海灘
貝澳海灘設有更衣室、廁所、淋浴、救生員，由康樂及文化事務署管理。海灘裏頭有士多，有賣游水用品、嘢食。因為海灘嘅水分別係嚟自海同埋河，貝澳海灘就喺鹹淡水交界。個海灘嘅水質，每年都會俾環境保護署評做良好或者 一般，冬天就唔評級。
喺2008年6月26號至6月30號，康樂及文化事務署喺貝澳海灘做過防鯊網維修工程，個灘閂過一排。
因為貝灘海灘面向西南偏南。所以，喺貝澳可以清楚睇倒日落。
貝澳營地同燒烤場
喺貝灣海灘入面設有一個公眾同埋免費嘅營地，全年開放畀人露營，由康樂及文化事務署管理。有 52 個露營位，每個營位用木欄間開，地面一般係沙。
貝灣海灘有個免費公眾嘅燒烤場地，畀市民燒嘢食。場地入面有幾十個爐，大部分嘅爐都喺露營位附近。
要露營要到管理處登記先，唔收錢，但係管理處唔提供露營或燒嘢食用具，自己帶嚟或者去鋪頭買。另外，康樂同文化事務署規定都唔可以帶狗入營地，不過，營地時不時都會有流浪狗出入。
交通
新大嶼山巴士：
1：大澳往返梅窩
3M：梅窩往返東涌
4：梅窩往返塘福
A35：梅窩往返赤鱲角香港國際機場
大嶼山
離島區 |
遲發肌肉痛 | 遲發肌肉痛係一隻運動之後廿四到七十六小時出現嘅肌肉痛或者唔舒服。通常會持續多兩三日。曾經有段時間認為係乳酸積聚引起，不過，近期理論都係講肌肉伸展運動嗰時，因為肌肉唔習慣個運動量，肌肉纖維有微細損傷。乳酸理論唔成立係因為乳酸會散得好快，根本解釋唔到點睇第二日重會痛。
痛嘅原因到家下都未精確咁知道，某種肌肉收縮可能係痛嘅關鍵。某啲收縮運動，好似行落山咁，可以引致好嚴重嘅遲發肌肉痛。呢類運動要肌肉收縮去負重，令到多啲肌肉細胞受損。
另有人講痛唔係因為肌肉細胞受損，而係肌內強化過程。肌肉響訓練嗰時會加強自己，加多啲肌節增強力量。過程之中細胞會脹，壓住神經血管，引致遲發肌肉痛。
遲發肌肉痛訓練
肌肉痛訓練一般都搞到人肌內梗，脹，無力同埋痛。 肌肉痛時再唔停咁用力，會令到肌內脹啲痛啲，加長肌肉痛嘅時間。有一啲科學證據講再多啲訓練，增強過度都唔會有負面反應。 成日響痛之下訓練會搞到人好唔舒服，雖則有啲人會習慣咗。呢個情況之下訓練後果，以及肌肉痛，休息同肌肉增大三者之間嘅關係係好有爭議。有啲話長期肌肉痛會令到肌肉增長，而有啲就話咁係過度訓練，引致停滯無發展。
減輕痛楚
慢慢拉筋。運動之前做熱身運動，等肌肉準備好。同埋做完運動後，要做返啲拉筋。拉嗰時要拉得有少少唔舒服，定十到卅秒。新人嘅話，做唔多過十秒。前後拉筋係唔係保護肌肉來防止肌肉痛，而係會減輕 運動之後肌肉痛。
若果真係好痛，可以用止痛藥，例如阿士匹靈同ibuprofen。阿士匹靈可以令到身體放多啲維他命C去造某啲締結組織同骨。如果唔夠維他命C，會加長好返時間，同埋加重遲發肌肉痛病徵。
'Early events in stretch-induced muscle damage'
Delayed onset muscle soreness (D.O.M.S.) - Pain after exercise
Delayed-onset muscle soreness - Work out now, pay later?
Delayed onset muscle soreness exercises - How to avoid delayed onset muscle soreness (the dreaded DOMS)
運動生理學 |
國際數學人大會 | 國際數學人大會係國際數學聯盟主辦嘅大會，每四年搞一次。
Fields獎 得獎者名單，傳統上係開幕日揭曉。
歷屆舉行地點
2022年：俄羅斯聖彼得堡
2018年：巴西里約熱內盧
2014年：南韓首爾
2010年：印度Hyderabad
2006年：西班牙馬德里，熱門話題係龐加萊猜想
2002年：中國北京
1998年：德國柏林
1994年：瑞士蘇黎世
1990年：日本京都
1986年：美國加州柏克萊
1982年：波蘭華沙
1978年：芬蘭赫爾辛基
1974年：加拿大溫哥華
1970年：法國尼斯
1966年：蘇聯莫斯科
1962年：瑞典斯德哥爾摩
1958年：英國愛丁堡
1954年：荷蘭阿姆斯特丹
1950年：美國麻薩諸塞州Cambridge
1936年：挪威奧斯陸
1932年：瑞士蘇黎世
1928年：意大利博洛尼亞
1924年：加拿大多倫多
1920年：法國斯特拉斯堡
1912年：英國劍橋
1908年：意大利羅馬
1904年：德國Heidelberg
1900年：法國巴黎
1897年：瑞士蘇黎世
數學 |
陳省身 | 陳省身係美國唐人微分幾何工作者，院士、中央研究院院士，法國科學院、意大利國家科學院、英國皇家學會同中國科學院嘅外籍院士。
陳省身2004年12月3號喺天津過身，享年93歲。
個人榮譽
中央研究院院士
院士
香港中文大學榮譽法學博士
美國國家科學獎
以色列政府Wolf數學獎
南開大學名譽博士
中國科學院外籍院士
臺灣國立清華大學名譽理學博士
俄國科學院Lobachevsky獎
香港科技大學理學榮譽博士
邵逸夫獎數學科學獎
攷
類:邵逸夫獎得主
類:中國科學家
類:美國數學家
類:香港科技大學榮譽博士
類:香港中文大學榮譽博士
類:中央研究院院士
類:中國科學院院士 |
大埔滘站 | 大埔滘車站，又叫大埔滘火車站，初時叫大埔車站，係響香港新界大埔滘已經拆咗嘅火車站。當時係九廣鐵路英段響大學火車站同大埔墟火車站之間，響大埔滘河口，對住大埔海。當時火車站係連住街渡碼頭，有街渡送人去大埔海附近唔同村落。
後來道路交通發達，街渡無咁大需求。咁就響火車電氣化嗰時，廢咗個火車站。到後來連個站都拆埋，變咗做員工宿舍。
拄料
類:香港拆咗嘅建築物 |
巴斯人 | 巴斯人係印度信瑣羅亞斯德教嘅波斯人。佢哋嘅祖先響回敎擴張時走難到印度，有成千年歷史。
佢哋響英國統治時期，跟住英國人嘅足蹟，響亞洲到處經商。曾經響香港早期殖民地時期，有好大影響力。
參考
Kulke, Eckehard: The Parsees in India: a minority as agent of social change. München: Weltforum-Verlag (= Studien zur Entwicklung und Politik 3), ISBN 3-8039-00700-0
Ervad Sheriarji Dadabhai Bharucha: A Brief sketch of the Zoroastrian Religion and Customs
Dastur Khurshed S. Dabu: A Handbook on Information on Zoroastrianism
Dastur Khurshed S. Dabu: Zarathustra an his Teachings A Manual for Young Students
Jivanji Jamshedji Modi: The Religious System of the Parsis
R. P. Masani: The religion of the good life Zoroastrianism
P. P. Balsara: Highlights of Parsi History
Maneckji Nusservanji Dhalla: History of Zoroastrianism; dritte Auflage 1994, 525 p, K. R. Cama, Oriental Institute, Bombay
Dr. Ervad Dr. Ramiyar Parvez Karanjia: Zoroastrian Religion & Ancient Iranian Art
Adil F. Rangoonwalla: Five Niyaeshes, 2004, 341 p.
Aspandyar Sohrab Gotla: Guide to Zarthostrian Historical Places in Iran
J. C. Tavadia: The Zoroastrian Religion in the Avesta, 1999
S. J. Bulsara: The Laws of the Ancient Persians as found in the "Matikan E Hazar Datastan" or "The Digest of a Thousand Points of Law", 1999
M. N. Dhalla: Zoroastrian Civilization 2000
Marazban J. Giara: Global Directory of Zoroastrian Fire Temples, 2. Auflage, 2002, 240 p, 1
D. F. Karaka: History of The Parsis including their manners, customs, religion and present position, 350 p, illus.
Piloo Nanavatty: The Gathas of Zarathushtra, 1999, 73 p, (illus.)
Roshan Rivetna: The Legacy of Zarathushtra, 96 p, (illus.)
Dr. Sir Jivanji J. Modi: The Religious Ceremonies and Customs of The Parsees, 550 Seiten
Mani Kamerkar, Soonu Dhunjisha: From the Iranian Plateau to the Shores of Gujarat, 2002, 220 p
I.J.S. Taraporewala: The Religion of Zarathushtra, 357 p
Jivanji Jamshedji Modi: A Few Events in The Early History of the Parsis and Their Dates, 2004, 114 p
Dr. Irach J. S.Taraporewala: Zoroastrian Daily Prayers, 250 p
Adil F.Rangoonwalla: Zoroastrian Etiquette, 2003, 56 p
Rustom C Chothia: Zoroastrian Religion Most Frequently Asked Questions, 2002, 44 p
拜火敎在香港 (何志平)
UNESCO Parsi Zoroastrian Project
http://parsiana.com/
種族
瑣羅亞斯德教
波斯 |
三國志 | 《三國志》係記載中國三國時期歷史嘅中國史書，作者係3世紀末嘅史學家陳壽。之後南朝宋嘅史學家裴松之根據當時流傳嘅其他同三國有關嘅史書，幫《三國志》做咗詳細嘅注釋。
概要
陳壽曾經喺蜀漢做官，蜀漢滅亡之後被徵入洛陽，喺西晉擔任著作郎嘅職務。嗰時魏、吳兩國已經有相關嘅史書，例如王沈嘅《魏書》、魚豢嘅《魏略》、韋昭嘅《吳書》，呢三本書係陳壽依據嘅基本材料，蜀漢冇史書，因此陳壽要親自搵資料，所以蜀書淨係得十五卷。因爲政治因素，陳壽尊曹魏為正統，並且冇將司馬家嘅黑歷史寫晒出嚟。
影響
日本史
《三國志·魏書·烏丸鮮卑東夷傳》引用王沈《魏書》同埋魚豢《魏略》嘅資料，記載由中國前往日本呢個「帶方東南大海之中，依山島為國邑」嘅國家。全文總字數約莫兩千字左右，係現存對於古代日本情況最早嘅紀錄，因此成為研究日本古代歷史嘅重要史料。
三國演義
相比起小說《三國演義》，正史《三國志》明顯少人識，而且好多人將《三國演義》同《三國志》溝亂，但《三國演義》只係小說，部分內容係虛構老作，而《三國志》先至係史書。
裴松之
《英雄記》
《漢晉春秋》
中國史書 |
鬚鯨亞目 | 鬚鯨亞目係喺鯨目之下，包括晒所有冇牙嘅鯨魚。
呢個亞目嘅鯨魚大部份比齒鯨亞目大好多，當中重包括埋全世界最大嘅動物藍鯨。
不過，智商就唔夠齒鯨亞目，而且泳速同敏捷度都差好多。
身體構造
同齒鯨唔同，鬚鯨冇牙，但有鬚。鬚係用嚟過濾食物。
雖然大隻過齒鯨，但係由於食物細，所以食道重細過齒鯨。
一般嚟講，鬚鯨都有四個胃。
其中第一個胃係由食道變成，唔會消化食物。用來放一次過吞入嘅食物。
第二同第三個胃先係用嚟消化食物。
嘢食
鬚鯨大多數以浮游生物做主糧，有啲品種有時會食細魚。
佢哋食野，係用鬚來過濾啲嘢食，同海水分開咗之後，吞入肚。
絕種危機
由於鬚鯨泳速慢，因此好容易有外寄生蟲依附，重好易俾人殺。佢哋一直係捕鯨者嘅目標，支持捕鯨嘅國家年年都捕殺超過繁殖數目嘅鬚鯨，所以數量一直下降得好緊要。今時今日，冇一種鬚鯨唔係頻危。
日本人、挪威人、冰島人同愛斯基摩人都以鬚鯨為食物。日本人認為鯨肉係上品，以為鯨肉好有益，但其實鯨肉含好高嘅水銀，人類唔適宜食。至於日本人用嚟煲湯嘅鯨脂，水銀含量超出標準最少 5 倍。
分類
以下係鬚鯨類嘅分類表，但個體間唔同專家可能有唔同嘅見解：
鯨目 Order Cetacean
鬚鯨亞目 Suborder Mysticeti
露背鯨科 Family Balaenidae
弓頭鯨屬 Genus Balaena
弓頭鯨 Balaena mysticetus
露背鯨屬 Genus Eubalaena
北大西洋露背鯨 Eubalaena glacialis
北太平洋露背鯨 Eubalaena japonica
南方露背鯨 Eubalaena australis
鬚鯨科 Family Balaenopteridae: Rorquals
鬚鯨亞科 Subfamily Balaenopterinae
鬚鯨屬 Genus Balaenoptera
長鬚鯨 Fin Whale, Balaenoptera physalus
塞鯨 Sei Whale, Balaenoptera borealis
布氏鯨 Bryde's Whale, Balaenoptera brydei
侏儒布氏鯨 Pygmy Bryde's Whale, (Eden's Whale) Balaenoptera edeni
藍鯨 Blue Whale, Balaenoptera musculus
北方小鬚鯨 Northern Minke Whale, Balaenoptera acutorostrata
南方小鬚鯨 Southern Minke Whale, (Antarctic Minke Whale)Balaenoptera bonaerensis
Balaenoptera omurai(係2003年11月發現嘅新品種，暫時未有名)
座頭鯨亞科 Sub-family Megapterinae
座頭鯨屬 Genus Megaptera
座頭鯨 Humpback Whale, Megaptera novaeangliae
Eobalaenoptera harrisoni，2004年6月發現到佢嘅化石，現已絕種
灰鯨科 Family Eschrichtiidae
灰鯨屬 Genus Eschrichtius
灰鯨 Gray Whale, Eschrichtius robustus
Janjucetidae科
Janjucetus屬
Janjucetus hunderi
小露背鯨科 Family Neobalaenidae
小露背鯨屬 Genus Caperea
小露背鯨 Pygmy Right Whale, Caperea marginata
Mammalodontidae科
Mammalodon屬
Mammalodon colliveri
亦都睇下
古鯨亞目
齒鯨亞目
注
鯨目 |
運河 | 運河係人工水道。通常係連住湖，河或者海。佢有兩個用處，一係引水灌溉，二係用來運輸。有啲河會畀人改造到用來行船。
細嘅運河通常係畀艇過，而大嘅運河可以用來畀大輪船過，由一個大洋去到另一個。
古代中國會叫運河做渠，主要係用灌溉。 |
日內瓦公約 | 日內瓦公約係由四個條約組成，響瑞士日內瓦草擬出來。呢個系列公約講人道嘅國際法。佢係紅十字會創辦人亨利杜南響1859年索爾弗里諾之戰之中，目睹戰爭殘酷而促成。
直到1994年為止，最少有187個國家同地區以唔同嘅方式成為《日內瓦公約》嘅締約方。呢個公約被認為係國際主義人道法嘅重要組成部分，係約束戰爭同衝突狀態下敵對雙方行為規則嘅權威法律文件。中國喺1956年加入呢個公約，同時對公約提出咗四樣保留：保護國嘅代替必須經被保護者本國嘅同意；戰俘或平民被移交他國後，原拘留國仍不應解除責任；佔領區以外嘅平民亦應該適用公約嘅保護；戰爭罪犯不得享有戰俘地位。
日內瓦四公約喺1950年10月21號生效。1977年6月10號喺日內瓦又簽訂咗日內瓦四公約嘅兩項附加議定書，並喺1978年12月7號生效。
條約 |
九龍站 (香港) | 九龍站係港鐵同嘅一個站，位於油尖旺區嘅西九龍填海區雅翔道，處於柯士甸站以西。
九龍站有市區預辦登機嘅服務，趕時間嘅旅客可以喺九龍站搞定登機手續先，之後就坐到機場直接上機。
2009年九龍南綫通車之後，九龍站同東面嘅柯士甸站唔係正式嘅轉車站，乘客喺兩站間轉乘，無論用八達通定係單程車票，都當兩段車程處理，並要畀再入閘收費。乘客要喺南昌站轉車，先會有再入閘收費調減。至於機場快綫嘅乘客喺九龍站同柯士甸站之間轉車會有「免費港鐵接駁服務」，乘客可以喺本站出閘後經A或C1出口行去柯士甸站；如果持有承認乘搭機場快綫有效憑證，亦可以搭機場快綫穿梭巴士K1線，去柯士甸站免費轉屯馬綫。
車站結構
車站樓層
九龍站係及嘅車站，一共有9層，其中有6層屬於車站範圍公共開放部份，U5層有連接Union Square車站出口同埋空中花園，U3層有連接圓方嘅出口，而G層有機場快綫市區預辦登機大堂及東涌綫大堂，L2層有機場快綫大堂及月台，L4層有東涌綫月台。另外有1層密閉空間原本做東部走廊嘅預留樓層。由於車站同上蓋綜合發展項目Union Square結合成同一建築物，所以車站大部份位置都同上蓋物業相連。
車站大堂
九龍站共設有3個大堂，包括機場快綫市區預辦登機服務大堂、機場快綫大堂同東涌綫大堂。
機場快綫市區預辦登機服務大堂－主要為乘客預先辦領登機証同付運行李，旅客只須喺登機前一日至飛機起飛前90分鐘內先喺九龍站預先辦理登機手續，然後搭機場快綫去香港國際機場直接上機，乘客唔需要再喺機場登機櫃檯等候，不過乘客必須預繳車資先至可以用呢個服務。大堂設有航班顯示屏、行李寄存服務同埋車站商店，並同圓方商場相連，乘客可以知道即時航班資訊，亦可以買嘢同食嘢。
東涌綫大堂－大堂位於九龍站建築群地面，連接九龍站建築群同東涌綫月台，車站大堂內設有扶手電梯同升降機直接往返東涌綫月台。
車站商店及自助服務
九龍站有唔同類型嘅商店，例如有7-Eleven便利店、麪包鋪、快餐店、咖啡店、書店等零售業及恒生銀行同埋行李寄存等服務。港鐵收費區唔准飲食，因此大部份食肆都唔喺收費區內。
此外，九龍站有唔少自助服務設施，包括恒生銀行及中國銀行嘅自動櫃員機、自動販賣機、自動照相機等。
九龍站市區預辦登機服務大堂及東涌綫大堂、機場快綫大堂及月台、東涌綫月台設有由電訊盈科免費提供嘅Wi-Fi熱點，乘客可以喺等車時用手提電腦或個人數碼助理上網。另一方面，由於機場快綫大堂為旅客而設，因此市區預辦登機服務大堂及機場快綫大堂嘅非收費區設有公眾洗手間畀乘客使用。
車站出口
九龍站設有6個出口，其中C及D出口位於圓方同Union Square嘅建築群內，而圓方商場更連接行人通道及佐敦道行人天橋，方便乘客前往公共運輸交匯處或渡船角一帶。而A及B出口就位於車站東涌綫大堂嘅地面，分別去車站停車場或機場快綫穿梭巴士站，同層嘅市區預辦登機大堂上落客區亦可通去西區海底隧道巴士站或西九龍海濱長廊。
東涌綫大堂
A - 車站停車場
車站停車場
B - 機場快綫穿梭巴士
機場快綫穿梭巴士站
C - 圓方／環球貿易廣場
C1 - 社區設施、過境巴士總站、圓方、佐敦道、公共運輸交匯處
C2 - 環球貿易廣場、公眾休憩空間、擎天半島、凱旋門、君臨天下、港景匯、漾日居
D - 圓方／環球貿易廣場
D1 - 圓方
D2 - 環球貿易廣場、公眾休憩空間、擎天半島、凱旋門、君臨天下、港景匯、漾日居
市區預辦登機大堂
E - 西九文化區
西區海底隧道巴士站、西九龍海濱長廊
車站周邊
主要大廈及購物中心
漾日居
擎天半島
君臨天下
凱旋門
天璽
環球貿易廣場
西九龍海濱長廊
圓方
交通
匯翔道
西區海底隧道
鄰接車站
接駁交通
九龍站喺起嗰陣已經規劃做一個綜合嘅車站建築群，喺Union Square地面設有公共運輸交匯處，當中設有多條巴士及小巴路線往返港九各區。喺圓方商場旁邊，更設有跨境巴士路線去深圳嘅管制站同深圳寶安國際機場。而車站地面亦設有上落客區及穿梭巴士站，喺機場快綫月台旁設有的士站，方便往返香港國際機場嘅旅客使用。當中持有承認乘搭機場快綫有效憑證下可免費享用機場快綫穿梭巴士往返九龍各間酒店，或者用八達通卡免費轉港鐵去其他車站。車站同時設有停車場，乘客可以揸車去九龍站停車場泊車，然後再轉機場快綫往返香港國際機場。
喺九龍站側邊設有西區海底隧道巴士站，有各條過海巴士線前往香港島。而九龍站北面就設有西九龍站巴士總站，有一系列巴士路線往返九龍新界各區，方便乘客喺九龍站轉其他交通工具。
九巴
8 - 九龍站 ↔ 尖沙咀碼頭
11 - 九龍站 ↔ 鑽石山站
95 - 九龍站 ↔ 翠林
203E - 九龍站 ↔ 彩虹
215X - 九龍站 ↔ 廣田邨
281A - 九龍站 ↔ 廣源邨
296D - 尚德 ↔ 九龍站
其他路線：280X、T270、W2、W3
過海隧道巴士
900、904、905、905A、905P、907B、907C、914、914P、914X、930、930A、930B、930X、933、934、934A、935、936、936A、948、948A、948B、948E、948P、948X、952、952C、952P、960、960A、960B、960C、960P、960S、960X、961、961P、961S、962、962A、962C、962G、962P、962X、967、967X、968、968A、968X、969、969A、969B、969C、969P、969X、970、970X、971、973、976、976A、978、978A、978B、980A、980X、981P、982C、982X、985、985A、985B、988、989、A10、A11、A12、A17、E11、E11A、E11B、E11S、P960、P968、X962、X970、969N、N930、N952、N962、N969、NA11、NA12
中港通跨境巴士
九龍站 ↔ 深圳灣口岸 ↔ 深圳寶安國際機場
專線小巴
26 - 九龍站 ↔ 土瓜灣
74 - 九龍站 ↺ 旺角
74S - 九龍站 ↺ 何文田山道
77M - 九龍站 ↔ 尖東站
利用狀況
雖然九龍站係同嘅轉線站，但由於佢嘅位置遠離市中心同周圍冇乜大型設施，所以客量一直偏低。直至上蓋物業、圓方、文化休閒設施同高鐵西九龍站開幕之後，人流開始上升；而家喺星期六日同公眾假期，有唔少乘客用本站出入。喺除夕日，有大批市民會由佐敦附近前往九龍站前面或匯翔道附近倒數迎接新一年，之後大批民眾都會經九龍站前往港島、青衣、東涌及新界西北，該站都會超出負荷。
車站歷史
車站命名
九龍站喺起嗰陣叫做西九龍站，以反映服務西九龍區，後來先縮短叫九龍站。
東九龍綫
喺1991年進行嘅「機場鐵路可行性研究報告」中，有關方面打算將東九龍綫嘅總站由上環改喺九龍，方便乘客轉坐東涌綫。喺設計九龍站時，就響該站最底嗰層嘅東涌綫月台下預留咗一個大約 1.3 米高嘅空置樓層，以便喺興建東九龍綫月台嗰陣時，能夠利用呢個空間進行同東涌綫月台嘅連接工程，避免影響列車運作同埋車站結構。後來隨住鐵路興建優先次序同埋定線改變，加上九龍站東南嘅九龍角填海計劃擱置，而且柯士甸站亦取代咗預留月台嘅地位，令呢個預留樓層可以用返嘅可能性極低。
九龍南綫
屬於九龍南綫工程項目同埋近住九龍站嘅柯士甸站響2009年8月16號通車。由於兩站之間暫時冇直接嘅行人通道連接，兩站乘客轉綫必須途徑圓方、匯翔道或佐敦道行人天橋往返兩站，情況同而家旺角站同埋旺角東站嘅連繫相似，由柯士甸站經無障礙通道同埋佐敦道天橋行去機場快綫或東涌綫月台需時約10分鐘。
廣深港高速鐵路
廣深港高速鐵路嘅香港西九龍站喺2018年9月23號啟用之後，乘客可以由九龍站去西九龍總站轉高速鐵路，前往中國大陸，亦將設有行人隧道連接九龍站同柯士甸站，但仍唔會提供東涌綫同西鐵綫之間嘅八達通一程車程轉乘。
上一站‧下一站
列車班次
港鐵公司－九龍站街道圖
港鐵公司－九龍站位置圖
港鐵公司－九龍站列車服務時間
尖沙咀
西九龍
油尖旺區港鐵車站 |
後金 | 後金，正式國號大金，係1616年由女真阿頭努爾哈赤喺滿洲赫圖阿拉創立嘅政權，直到佢個仔皇太極1636年改國號大清。史學家為咗避免同之前金國搞亂，所以叫佢做後金。
大清 |
紅寶石 | 紅寶石係紅色嘅寶石，係其中一隻剛玉(即係氧化鋁)礦物。佢帶紅色係因為佢有鉻元素。天然嘅紅寶石係好少見，不過用Verneuil process就可以用人工方法，好平咁整紅寶石出來。其他寶石級嘅剛玉重有藍寶石。佢，藍寶石，祖母綠同埋鑽石合稱四大寶石。
寶石
鋁化合物
鉻化合物 |
鑽石 | 鑽石係碳其中一隻同素異形體，亦都係地球上硬度最高、光澤絕倫嘅天然礦石物料。佢硬、透明兼且光色散度高，高質素嘅會用嚟整珠寶，質素低啲嘅可以響工業上用嚟做切割。鑽石唔易磨損，只會畀其他鑽石，同幾隻物料刮得花。每年有成一億三千萬卡開採出嚟，同時亦都有100,000 千克人工造出來。天然嘅鑽石通常喺金伯利岩搵到，而嗰種岩石祇喺最古老嘅地殼出現。
鑽石係四月嘅「誕生石」。
單位轉換
1 卡= 0.2 公克 = 100 份 = 200 毫克
價值鑑定
揀鑽石一般都係用4個C嚟評定價值。
卡數：寶石愈大，價錢愈高。
淨度：代表有無雜質同埋罅隙。淨度越高，越稀少，價格越高。
成色：等級由D開始，然後依英文字母順序一路排到Z，一共23個等級，越近D價格越高。
車工：分開對稱同埋磨光兩部份評鑑，分5級。
產地
南非
澳洲
迦納
塞拉利昂
扎伊爾
波茨華拿
納米比亞
俄羅斯
巴西
美國
寶石 |
代數 | 代數可以解做：
代數學：研究代數結構嘅學問
代數結構：一個集合附加上一個或多個算子；基本嘅代數結構包括羣、環同域
代數：一個環，同時又係個向量空間
代數 |
代數學 | 代數學係研究代數結構嘅學問。
基本嘅代數結構包括羣、環同域。
現代數學入面，代數學同幾何學有深刻嘅關係；拓撲學、代數幾何同表示理論係其中表表者。
歷史
代數嘅起源可以追溯到古巴比倫時代，當時啲人發展出一套比起之前更加進步嘅算術系統，令到佢哋可以用代數嘅方法來計數。因為用咗呢個系統，佢哋可以列出含有未知數嘅方程並求解，呢啲問題喺今日一般係用線性方程、二次方程同不定線性方程等方法來解答嘅。
數學 |
C (程式語言) | C程式語言係一隻電腦程式語言，通常淨係叫C。佢係丹尼士列奇響1970年代作畀Unix操作系統用嘅。因為佢兼具高低階語言特徵，所以用途廣泛：由底層操作系統到上層唔同軟件，都可以用C嚟寫。
設計
C語言設計目標係提供一種能以簡易嘅方式編譯、處理低階記憶體、產生最少嘅機械碼同啲唔需要任何執行環境支援就行到嘅程式語言。縱使C語言有咗好多低階處理嘅功能，但喼住良好跨平台嘅特性，以一個標準規格寫出嘅C語言程式可以喺第啲電腦平台上進行編譯，甚至有埋啲嵌入式處理器同埋超級電腦嘅作業平台。
概述
特性
C語言係個有結構化程式設計、有變量作用域同遞迴功能嘅程式語言。
C語言傳遞參數均係以值傳遞，仲可以傳個指針。
唔同嘅變數類型可以用結構體組合埋。
得32隻保留字，令變量、函數命名彈性啲。
部份嘅變量類型轉得，例如整型同字符型變量。
透過指標等C語言易啲低階控制記憶體。
編譯預處理畀C語言嘅編譯更具彈性。
語法
Hello World 程序
下面係一個輸出設備印串字 "Hello, world!" 出嚟嘅簡單程式，通常係初學程式語言嗰陣嘅第一個程式：
include <stdio.h>
int main(void)
{
printf("Hello, world!\n");
return 0;
}
了解
C語言由函數同變量組成，函數就似係Fortran入面嘅子程序同函數。
C嘅程序從 main 開始行。main() 函数會調用同控制第啲函數嚟做嘢，例如上面嘅printf。程式員可以自己寫函數，或從庫中調用函數。喺上面嘅return 0;令到main()畀返個值去調用程序嘅殼層，表明程序成功行完。
一個C語言嘅函數由返回值、函數名、參數列表同函數體組成。函數體嘅語法同啲複合句一樣。
複合句
C語言複合句嘅格式係：
{
語句;
語句;
/* ... */
}
複合句可以令幾句語句喺文法上變成個語句。
有時複合句係必須嘅，唔用就會產生錯誤。好似用循環語句，萬一有幾句嘢，最好用返括號將佢哋合併做句複合語句。冇複合語句，系統就齋睇第一個分號前嘅內容做成個循環體。
需要注意嘅係，部分C編譯器並唔撐喺任意位置度用複合句。
條件句
C語言有兩種條件句形式，分别係if同switch。
If 嘅格式係噉：
if(算術式) // 萬一
語句;
// 仲有時會else：
else // 否則
語句;
算術式嘅值如果唔係零就代表條件係真；如果條件係假嘅，程式會跳過if度嘅語句，直接行之後嘅語句。但係如果if後面有else而條件係假嘅話，程式會跳去else度執行。if同else後面嗰句可以係第個if語句。有呢種套疊式嘅結構先有更複雜嘅邏輯控制流程。喺一般情況下，else實同最近嘅if成啤，所以會成日用啲括弧{}越過呢個限制。比較下面兩種情況：
if(論理式)
if (論理式)
語句;
else
語句;
if(論理式A)
{
if(論理式B)
語句;
}
else
語句;
要注意依度嘅縮進同換行齋係方便啲嚟讀。編譯器唔識依啲縮進層級估個 if 同 else 對應嘅關係。
switch通常用响對幾種有明確值嘅條件。佢要求嘅條件值通常係整數或者字元。同switch搭配嘅條件轉移係case。控制程式會跳到滿足條件嘅case一直向下執行，直到語句完曬或者撞到break。通常用到default將第啲例外嘅情況包埋。如果switch語句入面有唔成立嘅條件，控制程式會跳去default行；冇咗default，就會直接行下句語句。switch係可以嵌套嘅。
switch 個值出嚟
{
case A:
case B:
語句段一; // AB都行緊
// 第啲句…
break; // 跳到去 switch 最後嗰度
case C:
語句段二;
break;
default: // 唔係A、B、C嘅會嚟伊度
}
If句式可以省略成噉：
// 算術式?值1:值2;
// 如:
a = b>c ? b : c // 如果變數b嘅值大過變數c就將變數b嘅值俾哂變數a
循環句
C語言有三種循syntaxhighlight句：
do
語句;
while(判斷式);
// 同:
while(判斷式)
語句;
// 同:
for(初始化;判斷式;算術式)
語句;
喺while同for入面，語句不斷行直到判斷式嘅值係零。喺do...while語句入面，循環仲會先行一次。呢三種循環結構可以互相轉化：
for(初始化;判斷式;算術式)
語句;
如果語句冇用continue語句，就相當於
初始化;
while (判斷式) {
語句;
算術式;
}
當循環條件一直係真嗰陣，就會產生無窮迴圈。
跳轉句
跳轉句包括四種：goto、continue、break同return。
goto 標記;
goto語句係無條件轉移句，標記一定要喺當前函數嘅定義，要用標記:嘅格式定義。程式會跳到去標記度繼續執行。由於goto難讀啲，所以對新手嚟講係少用啲。GCC 編譯器拓展撐對指針goto同埋宏內嘅goto，一定程度上增強咗goto嘅可讀性。
continue語句用喺迴圈句入面，作用係完哂前一輪嘅迴圈，即刻開始下一輪迴圈。
break語句用喺迴圈句定switch入面，作用係完咗當前迴圈，跳出循環體外繼續行。但係break跳得一層迴圈。要跳出多重迴圈嗰陣，可以用goto令至程式更為簡潔。
當一個函數行完，要俾返回值嗰陣用return。return可以係個運算式或變數。如果return後面冇值就會乜都唔俾。
C語言嘅變種
C++
Objective-C
C Sharp
攷
程式語言 |
數理物理學 | 或者係指用數學嘅方法去解決物理學問題。《數學物理學期刊》嘅定義係「將數學應用喺物理學問題上面，發展數學方法嚟解決呢啲問題，而且用嚟定義物理學理論」。數學物理學都可以包埋受物理學啟發嘅數學。
範疇
古典力學
牛頓力學嘅嚴謹、抽象同埋現代嘅改良係採用咗拉格朗日力學同埋哈密頓力學嘅。兩種改良嘅方法都可以喺分析力學入面體現到，因為諾特定理令我哋理解對稱同守恆量呢啲概念喺動態系統入面扮演嘅角色。呢啲方法同理念已經延伸到其他物理領域，例如統計力學、連續介質力學、古典場論同埋量子場論。而且，佢哋喺微分幾何學方面都俾咗好多例子同埋睇法。
偏微分方程
偏微分方程理論、變分法、傅立葉分析、位勢論同埋向量微積分可能同數學物理學最為密切嘅相關嘅範疇。呢啲理論喺18世紀後半提倡，一直去到20世紀30年代。佢哋可以用喺流體力學、天體力學、連續介質力學、彈性理論、聲學、熱力學、電磁學同埋空氣動力學。
量子物理
原子光譜理論嘅發展幾乎係與某啲數學領域同步進行嘅，譬如話線性代數同埋更加闊嘅泛函分析。
相對論
狹義同廣義相對論需要一種幾唔同嘅數學。呢個數學係群論，喺量子場論同埋微分幾何學兩個方面都起咗重要嘅作用。不過，喺對宇宙學同埋量子場論現象嘅數學描述入面，拓撲同埋泛函分析逐漸成為輔助。喺呢啲物理領域嘅數學描述入面，同調代數同範疇論嘅概念都係重要嘅。
統計力學
統計力學係一個獨立嘅領域，包括相變理論。佢嘅描述係跟住哈密頓力學，又或者更加數學化嘅遍歷理論同埋概率論。組合數學同物理學之間嘅關係都越嚟越多。 |
自然數 | 自然數係數數嘅數，自然得出。一二三四咁一路數落去。根據 ISO 80000 - 2 標準中採用嘅定義，自然數指「非負整數」。至於一之前嘅零，係咪自然數就，就未有定案，因爲自古無話由零數起，唔係咁自然，有人唔計，有人計。自然數用來講幾多個，幾多件，例如八個橙，六個人。亦可以數次序，好似年紀排第二咁。
喺集合論裏面，自然數係用集合嚟定義嘅，其中關鍵運算叫做「後繼」，一個集合A嘅後繼定義為：
有咗集合之後，就可以定義自然數：首先定義0為空集，跟住定義1為「0嘅後繼」，即集合0'={0}。跟住定義2為「1嘅後繼」，即集合1'=0' '={0,1}={0,{0}}。定義3為「2嘅後繼」，即集合2'=0' ' '={0,1,2}={0,{0},{0,{0}}}，如此類推。
用集合論證明：0唔等如1，2，3...；1唔等如2，3...
用同樣嘅方法可以定義加法，然後證明2+2=3+1。
跟住，用自然數，同埋等價類嘅概念，可定義整數；
用整數，同埋等價類嘅概念，可定義有理數；
用有理數，同埋極限嘅概念，可定義實數；
用實數，同埋域延拓嘅概念，可定義複數。
符號
數學家用 N 或者 ℕ 去表示所有自然數組成嘅集，有啲舊啲嘅書亦都會用 J 呢個符號。
爲咗清楚表明講緊嘅自然數包唔包括 0 ，啲人會用上標或者下標嘅 0、+、* 等嘅符號：
ℕ0 = ℕ0 = ℕ ∪ {0} = {0, 1, 2, ...}
ℕ* = ℕ+ = ℕ1 = ℕ>0 = {1, 2, 3, ...}
另外，由於自然數好自然咁座落係整數集入面，所以可以用正整數同埋非負整數嚟表達佢哋：
數字 |
道德經 | 道德經係中國古代經書，相傳係公元前600年周史官老子李耳寫嘅。呢本書對中國嘅哲學思想有好大影響。呢本書可能係編集唔同人嘅作品，作者係邊個都家下都重拗緊。
中國古籍 |
電話 | 電話係通訊機器，借電波傳送聲音。
二零零二年六月十五號，美國國會決立第二百六十九號議案，確認電話發明人係安東尼奧穆斯，1860年佢喺紐約嘅意大利文報紙上展示與及講解世上第一部電話。雖則花旗鬼庇路其後都聲稱發明電話，不過就遲咗小小，之但係勝在有功於推廣電話。
另外，同貝爾同期發展電磁傳聲電話嘅，重有另一個美國人艾利沙奇勒，同埋發明人愛迪生，貝爾早其他兩人少少申請到專利，所以發明權歸佢。
電話技術，日新月異，唔使安死一笪地方先用到，而家幾乎人人都有部電話，唔使線拉住，細到隨身袋住，此爲手提電話，又叫做手機；可以上網嘅，叫做智能手機。
有關電話嘅Unicode字符
電話嘅Unicode字符包括：
圖片
備 |
氨水 | 氨水係氨溶響水之後液體。氨水又叫氫氧化氨，不過呢種化合物係唔存在嘅，因為根本分唔到出來。氨水係弱鹼。酸鹼值係11.63。
氨
水
氮化物
氫氧化物 |
幾何學 | 係數學嘅一個子領域，專門思考有關形狀、物體嘅相對位置以及空間嘅特性等嘅課題。幾何學理論以點、直線、平面、角以及維度等嘅概念為基礎，會用數學證明嘅方法，證明描述呢啲概念嘅定理，靠噉嚟增進人類對呢啲概念－以及呢啲概念相應嘅現實世界物體－嘅理解。
幾何學歷史悠久：公元前嘅古希臘等多個遠古文明都有獨立噉建立幾何學方法諗長度、面積同容量等嘅概念，用嚟做設計建築等嘅多種用途；形式化嘅幾何學源於古希臘－喺公元前 3 世紀，古希臘數學家歐幾里得喺佢本名著《幾何原本》當中用公理化嘅方法證明咗多條幾何學上嘅定理，為後世嘅幾何學研究奠定咗一個重要嘅根基。而中世紀及打後嘅數學家亦一直有將幾何學再發展上去。去到現時，幾何學都係一個活躍嘅研究領域。
喺廿一世紀初，幾何學知識相當有影響力，喺好多科學同工程學領域上都相當有用，例如：古典力學喺分析物體嘅移動嗰陣，成日都會用到距離同速率等建基於幾何學嘅概念；電腦圖像泛指用電腦整嘅圖像，而一部電腦整 3D 模型嗰時要做運算，中途用到「個模型呢條呢條邊有幾長」同「個模型呢隻呢隻角有幾大」噉嘅資訊；建築學研究建築物嘅設計，會對建築物作出幾何分析－建築物唔同部位嘅角度同長度會影響棟建築物穩唔穩陣... 呀噉。
空間基礎
幾何學係研究空間嘅數學子領域。「『空間』呢個概念要點定義」係一條可以幾撈絞嘅問題，不過喺最基本上，空間可以用點、直線同埋平面等嘅概念想像。
0D：點
點係幾何學上嘅一個原始諗法：
簡化噉講，點可以定義做「喺空間裡面有確切位置、唔佔用空間嘅嘢」，冇長度同闊度；
技術性啲噉講，現代數學有咗集合論，而喺呢套理論框架下，點通常俾人定義做「一個集入面嘅其中一件元素」，例如想講一塊平面上面嘅一點，首先就會定義塊平面係
，
塊平面上嘅一點 就係 入面嘅元素；用日常用語講嘅話，即係 可以寫做 ，當中 同 都係實數。值得一提嘅係，點原則上係一個抽象化嘅概念，淨係存在喺人嘅想像之中：理論上嘅點係冇長度同闊度嘅，而當一個人攞支筆畫一粒肉眼睇得到嘅點嗰陣，嗰點查實經已有返咁上下長度同闊度，所以人先可以用肉眼睇得到，嚴格嚟講唔可以算係一點，頂嗮攏只可以算係攞嚟表示一點嘅符號。
點係幾何學最根基嘅諗頭－有咗點嘅概念，就有得定義同闡述第啲重要嘅幾何學概念同諗法，例如「是但兩點之間，都可以畫條獨一無二嘅線」呢條公理噉。
1D：直線
直線係幾何學想像中一種「冇闊度、有長度嘅嘢」，當中「直」係指「上面啲點均勻噉分佈嘅線」：
攞住點嘅概念，想像攞是但兩點 同 ，喺 同 之間有無限咁多粒點，嗰啲點之間每對點之間嘅距離都係恆定嘅；
用集合論嘅角度嚟睇嘅話，一條線可以想像成由一大拃點組成嘅集－精確啲講，喺現代幾何學入面，直線通常俾人定義做「喺個線性空間入面，有某種線性關係嘅點集」；是但攞一粒點 同一條線 嚟睇，「 喺 上面」或者「 唔喺 上面」都會係有意義嘅句子－句嘢一係真一係假。
平面入面嘅直線有個性質，就係是但搵兩點，嗰兩點都可以用一條直線連接，而且喺所有「能夠連接兩點嘅線」之中直線係長度最短嘅；
好似下圖噉就係一條「線」－下圖條線實質上有闊度，所以只係一個用嚟表示一條線嘅符號。
喺歐幾里得幾何入面，兩條直線之間可以有交點，又可以有平行嘅關係－如果話兩條線係平行嘅，意思係話無論將嗰兩線延長幾多都好，兩條線都唔會有交點。好似下圖噉，下圖有三條線 、 同 ，當中 同 喺 ABCD 嗰點相交，而 同 喺 EFGH 嗰點相交， 同 平行：
直線仲可以掕埋「曲線」嘅概念：曲線係一種幾何物體；同直線一樣，曲線可以想像成由兩點之間嘅點組成嘅集，不過曲線「可能係唔直嘅」嘅；技術性啲噉講，曲線可以想像成直線嘅廣義化－「線」可以包嗮所有「由兩點之間嘅點組成嘅集」，而直線就計係線嘅一種，特指「上面啲點均勻噉分佈嘅線」。
2D：平面
喺歐幾里得幾何裏面，一塊平面係一塊 2D 而且冇曲率嘅幾何物體，有長度同闊度但冇高度，可以向住任何方向無限噉延伸。如果用最常用嗰隻坐標系統嚟諗嘅話，平面同直線嘅分別可以想像成「要用幾多個數先可以描述一點嘅位置」－
如果要描述一點喺條線上面邊個位，淨係要用一個數，例如 ，所以係一維；
而如果要描述一點喺塊平面上面邊個位，就要用兩個數至得，例如 ，所以係二維；
下圖係互相成平行嘅三塊平面：
歐幾里得研究嘅幾何好大部份都係喺平面入面發生嘅幾何，包括咗平面上面嘅三角形、圓形、平行線同角度呀噉。而根據呢套研究，平面有好多特別嘅性質：
是但攞兩塊唔同嘅平面，佢哋一係彼此成平行、一係就會係某條線嗰度相交；
是但攞一塊平面同一條線，條線一係同塊平面成平行、一係會喺某點同塊平面相交、再唔係就可能喺塊平面上面；
如果有兩條唔同嘅線，兩條都係同一塊平面成垂直，噉兩條線實係平行嘅；
如果有兩塊平面都同某條線成垂直，噉兩塊平面實係成平行嘅；
... 呀噉。
一去到 2D，就可以諗埋角嘅概念：是但攞一點，由嗰點向住兩個方向各射一條直線出去嘅話，兩條射線之間就會形成一隻角，而角度就係一隻角可以有嘅特性，反映隻角「有幾大」；喺實際嘅幾何分析上，一隻角通常會用 嘅符號嚟表示，下圖嘅 會寫做 噉嘅樣，而且會用噉嘅符號表示啲角嘅大細－ 表示「 呢隻角係 90° 咁大」... 如此類推。
3D 或以上
有咗點、直線、曲線、平面同角呢啲基本概念，研究者就可以對現實世界嘅空間做出基本嘅分析：3D 空間指笪空間入面嘅每個可能點都要有三個數 ，先可以講明佢喺邊個位－人類日常生活當中會接觸到嘅世界，就可以想像成一笪 3D 空間，有三條完全直嘅軸；响呢笪 3D 空間裏面，
每件物體都有長度、闊度同高度表示佢「掗咗幾多空間」，
每件物體都可以沿三條軸郁動－可以有前後左右上下一共六個方向；
一笪 3D 空間會有好多點，可以有直線、曲線同平面，而線之間或者平面之間可以有角度。
對 3D 或以上維度嘅空間嘅分析好有用。幾何學家會用數學證明嘅方法，探究點、線同埋空間有咩特性，而第啲領域嘅工作者就可以攞住呢啲知識去做嘢：喺廿一世紀初嘅多數工程學應用上，分析空間嘅特性可以齋靠「將空間想像成笪 3D 空間，而且每個位置都可以用實數坐標表示」就搞得掂－呢種分析可以攞嚟分析交通工具同建築物等工程學上會想分析嘅嘢；古典物理學上嘅分析可以齋靠 3D 就搞得掂，而進階嘅物理學－例如廣義相對論－仲會用到多過三個維度嚟描述時空。
理論基礎
幾何學理論基礎係指嘗試用公理化嘅方式推導出一套有系統嘅幾何學嘅數學研究。喺建立幾何學理論嗰陣，數學家希望做到齋靠以下幾樣嘢砌出一個內部一致嘅理論：
原始諗法：即係一啲最基本、唔使定義嘅概念，例如點同直線等嘅概念喺歐幾里得嗰套幾何理論當中係原始諗法，而唔係原始諗法嘅概念就要用原始諗法嚟定義，例如「兩條線嘅相交點」會用點以及直線呢兩個概念嚟定義；
公理：即係一啲描述原始諗法、被認為係不證自明嘅陳述式，而且唔能夠由第啲公理嗰度推理出嚟，例如「是但搵任何兩點，都有可能畫條通過呢兩點嘅直線」就係歐幾里得嗰套幾何理論嘅其中一條公理，即係歐幾里得認為呢句嘢好明顯，唔使證明都可以當係真確；
邏輯上嘅定律；
數學家一般都希望一套幾何學理論所用嘅原始諗法同公理數量有咁少得咁少係由著名古希臘數學家歐幾里得諗出嚟嘅一套幾何學，亦係公元頭嗰兩個千年內嘅標準幾何學。响佢本名著《幾何原本》裏面，歐幾里得提出咗五條公理，以「假設咗呢五條公理係真確」做前提嚟諗幾何學：
是但搵兩點 同 嚟睇，嗰兩點之間都可以有條獨一無二嘅直線將兩點連接埋一齊。
一條直線可以無限噉延長。
有咗「圓心」同「直徑」呢兩樣資訊，就可以建構一個圓形。
所有嘅直角冚唪唥都係一個板嘅。
平行公設：是但搵條線 同點 ，當中 唔喺 上面，都實會有一條獨一無二嘅直線會係通過 得嚟又唔會同 相交嘅－即係話呢條線同 平行。而如果兩條線之間唔係平行，噉兩條線無限延長最後實會令到兩條線相交。
然後歐幾里得就攞住呢五條公理、用數學證明嘅方法證明嗮當時已知嘅幾何學定理。喺歐幾里得之後，仲有數學家試過對呢拃公理嘅具體定義作出修改－即係將條公理嘅定義改做比較清楚易明嘅形式，但改前改後拃公理都係可以攞嚟證明已知嘅幾何定理嘅。
重要概念
大細
長度、面積同體積都係講緊一嚿幾何物體嘅「大細」，不過係講緊唔同維度嘅大細－1D 嘅物體，例如直線、射線同曲線呢啲物體嘅大細，就叫長度；呢個數值可以大致想像成「反映緊條線由幾多粒點組成」，條線有嘅點數量愈多，長度數值就愈高。如果嚿物體係 2D 或者以上嘅話：
面積係三角形、圓形同曲面等 2D 物體可以有嘅特性，每種主要 2D 物體嘅面積都有條特定嘅式計－
長方形：，當中 同 係個長方形嘅長度同闊度。
圓形：，當中 係圓周率而 係個圓形嘅半徑。
三角形：，當中 係底嗰條邊嘅長度而 係高度... 等等。
一嚿 3D 物體塊表面可以有面積，而嚿物體本身可以有體積，反映佢嘅大細；同 2D 一樣，每種主要 3D 物體嘅體積都有條特定嘅式計－
正方體：，當中 係個正方體嘅邊有幾長。
球體：，呢度 係圓周率而 係個球體嘅半徑。
圓柱體：，當中 係個底嘅半徑而 係個柱體嘅高度... 等等。
好似上述噉嘅公式可以攞嚟計啲簡單嘅形狀嘅面積同體積。至於複雜啲嘅形狀嘅面積同體積要點計，可以睇吓積分同勒貝格積分等嘅課題。順帶一提，喺高等嘅數學入邊，好多時啲人或者啲書會將長度、面積同體積等嘅概念一律統稱做體積，唔理佢嘅維度係乜都照樣噉叫。
對稱
對稱係數學物體可以有嘅一種特性。嚴格噉講，如果話一嚿數學物體係對稱嘅，意思即係話嚿物體經歷咗反射同轉動等嘅轉換，嚿物體都唔會變。舉例說明，鏡射係最基本嗰種對稱，指一嚿物體就算經歷咗反射都唔會變樣：簡化噉講，反射可以想像成
攞一個形狀同一條線，條線就叫做反射軸；
喺條線嘅另一邊建構個新嘅形狀；
原本個形狀嘅每一點 ，都喺新形狀度有個對應點 ，而且
是但攞對噉嘅兩點嚟睇，「 同反射軸之間嘅距離」等同「 同反射軸之間嘅距離」。
想像有件物體經歷咗反射，佢反射前個形狀反射後嘅形狀完全一樣，噉件物體就算係具有鏡射嘅對稱特性。進階啲嘅對稱分析，仲有講到轉動對稱等嘅進階對稱類型。
對稱呢個概念，視覺藝術成日都會用到－好多人都認為對稱嘅物件好有美感，例如建築設計就好興將啲建築物設計到左右對稱噉嘅樣。
形狀相似
全等同相似係兩個緊密相關嘅概念，都係用嚟講兩件幾何物體「有幾類似」，定義上：
兩件物體「全等」，若且唯若佢哋喺形狀同大細都相同，或者係鏡像而且大細相同－想像有兩個三角形，如果佢哋全等，噉攞其中一個三角形，佢入面每隻角都會同另外嗰個三角形入面嘅其中一隻角相等，而且兩者啲邊完全一樣；如果話 同 全等，噉就表示 可以齋靠移位、轉動或者反射就變成 ，反之亦然；
兩件物體「相似」，若且唯若佢哋喺形狀上相等，但佢哋可以喺大細上唔同－又想像有兩個三角形，如果佢哋相似，噉攞其中一個三角形，佢入面每隻角都會同另外嗰個三角形入面嘅其中一隻角相等，不過兩者啲邊唔一樣，大細都唔同；如果話 同 相似，噉就表示要將 變成 ，除咗移位、轉動或者反射之外，仲要做埋縮放先得；
變換幾何學推廣咗全等同相似嘅概念，研究喺唔同嘅變換之下邊啲幾何性質係唔變嘅。
例如下圖嗰四個三角形噉：
第一個同第二個三角形彼此全等；
佢哋同第三個三角形相似；
而第四個三角形既唔同佢哋全等又唔同佢哋相似。
順帶一提，失蹤嘅正方形呢條出名數學謎題嘅解法，就用咗相似三角形嘅概念。
碎形
喺數學上，碎形係一類嘅幾何形狀，指隻形狀無論規模縮到幾細都好，都會具有仔細結構，好多碎形仲會具有自相似嘅特性。
例如曲氏雪花噉就係一隻好出名嘅碎形，有自相似特性，一塊曲氏雪花嘅整法如下：
首先，攞住個等邊三角形；
同每條邊，做以下步驟
將條邊分做三橛，三橛一樣咁長；
用中間嗰橛做底邊，畫個新嘅等邊三角形，呢個三角形要指向外；
將上一步入面攞嚟做底邊嗰條線剷走；
步驟 2 產生嗰啲新三角形，每個都攞嚟做步驟 1 同 2，同時忽略嗰啲剷走咗嘅底邊。
可碎形喺唔少自然現象度都可以睇到－可以睇吓雪花同自然形態規律。而且碎形畀好多人覺得好得意，所以仲有畀人應用落去建築設計同演算法藝術度。
幾何作圖
要研究幾何學，其中一樣重要工作係將啲幾何物體畫出嚟。
尺規作圖係指齋靠間尺同埋圓規嚟建構各種嘅幾何物體，途中唔准靠量角器。
尺規作圖係幾何學史上非常重要嘅一環：要研究幾何學，就要做到將啲幾何物體畫出嚟；廿世紀打前嘅幾何學研究者並冇電腦呢樣現代架生，所以佢哋要整啲原始嘅間尺同圓規，仲要證明到呢啲間尺同圓規真係畫到直線同圓形出嚟；而有咗畫直線同圓形嘅方法，佢哋就要靠呢兩樣嘢畫出更多唔同嘅幾何物體，噉先至可以研究幾何學。
例如係下面中間嗰幅圖，係用尺規作圖畫正六角形：
首先畫一條夠長嘅直線；
以直線上嘅一點 做圓心，畫個圓形；
攞條直線同圓形 相交嗰兩點做兩個新圓心，畫兩個新嘅圓形；
用下圖嘅方法，喺直線同圓形 相交嗰兩點、新圓形同圓形 相交嘅點呢啲點之間畫直線，得出一個正六角形；
嚴格嘅幾何學上，仲會用方法證明上述嘅方法真係會畫到個正六角形。
自從廿世紀起，電腦技術日益進步，啲人可以輕易噉靠電腦畫圖形。有關「點樣用電腦畫幾何物體」呢條問題，可以睇吓電腦圖像同 Processing 等嘅課題。
子領域
幾何學歷史悠久，閒閒哋有得追溯到去古希臘。幾何學理論經歷過幾千年嘅發展，自然出咗唔少分枝領域：
非歐幾何
非歐幾里得幾何，簡稱非歐幾何，係 19 世紀中興起嘅一啲幾何理論框架：喺 19 世紀中打前，歐幾里得幾何一路係幾何學嘅主流；呢套理論框架建基於歐幾里得提出嗰五條公理，仲跟手定義咗角度、圓形同三角形等嘅概念；非歐幾里得幾何就係一類嘅幾何理論框架，可以分好多款，共同特徵係「會否定歐氏幾何嘅某啲基本諗法」。
舉例說明，球面幾何就否定咗歐氏幾何嘅多條基本假設。球面幾何研究嘅係球體嘅 2D 表面啲幾何特性；喺球體嘅 2D 表面上，歐氏幾何所講嘅
呢條公理唔成立。解說：想像下圖噉，下圖顯示咗個球體，攞個球體嘅「北極」 同「南極」 呢兩點嚟睇，呢兩點之間並冇一條「獨一無二嘅最短直線距離」－例如有條線由 經 同 去 ，又有條線由 經 同 去 ，兩條線都係 同 之間嘅最短直線距離。噉即係話，歐氏幾何其中一條基本公理喺球面幾何當中唔成立，所以球面幾何係一套非歐幾里得幾何。喺廿一世紀初，非歐幾何相當重要，例如球面幾何喺針對天體嘅研究上就不可或缺。
除咗球面幾何，雙曲幾何亦都屬於非歐幾何。
其他領域
以下係比較出名嘅幾何學子領域：
代數幾何同解析幾何：代數幾何嘅核心諗頭係要將幾何物體睇做代數方程嘅解；而解析幾何嘅核心諗頭就係用坐標研究幾何學；結合呢兩套幾何學，唔同嘅幾何物體可以想像成唔同嘅方程式，例如一條直線可以想像做
，
當中 係條線啲點嘅坐標值， 會係條線嘅斜率，而 會係條線同 Y 軸相交嗰點嘅 Y 坐標。再想像圓形，一個圓形响呢套幾何學上可以諗做個形條邊上面嘅每一點 都會滿足
，
當中 係個圓心嘅坐標值，而 係個圓形嘅半徑有幾長－用日常用語講，圓形就係「條邊上面每點都離圓心一樣咁遠」嘅幾何物體。代數幾何同解析幾何好有實用價值－自然科學同工程學等領域分析物體嘅形狀同郁動嗰時，就好興用代數同坐標嘅做法，例子可以睇吓牛頓力學同物理模擬等嘅課題。
微分幾何：用微積分同線性代數研究幾何學；喺好多現實應用當中，人都要計幾何物體嘅表面面積同體積，對於好似球體、錐體同立方體等簡單基本嘅幾何物體，佢哋嘅表面面積同體積可以用相對簡單嘅方程式計，但問題係現實世界嘅物體好少可會咁簡單，例子可以睇吓下圖噉嘅曲面－微分幾何就可以解決呢啲問題。微分幾何用咗微積分嘅做法：簡化講，微積分技術可以將一條曲線想像成一條無限咁多條極細直線組成嘅線，再用積分方法計出條線下面包含嘅面積，進而幫手計塊曲面包嘅體積。呢種噉嘅技術喺好多自然科學同工程學應用上都好有用。
拓撲學：想像家陣攞住件幾何物體，將件物體撳扁、拉長或者扭曲，途中唔准封件物體上面啲窿、唔准開新窿、唔准撕爛件物體、唔准要件物體經過自己；
啲噉嘅變化會改變件物體嘅某啲幾何特性，例如拉長就會改變件物體嘅長度，
但又有啲特性係做咗噉嘅變化都唔會變嘅－假想有笪空間 ， 上面是但攞兩點 嚟睇，兩點之間都有路徑相通，噉無論 畀人點撳扁、拉長或者扭曲，佢都仲會有「上面是但攞兩點 嚟睇，兩點之間都有路徑相通」呢樣特性。簡化噉講，拓撲學就係想研究呢啲「無論件體點樣畀人撳扁、拉長或者扭曲，都唔會變」嘅幾何特性。
離散幾何：研究離散嘅幾何物體；「離散」係「連續」嘅相反，
數學上講嘅連續可以想像成「有得斬件斬到幾細都得」，例如想像解析幾何下嘅一個 2D 圓形，分析者想設個圓形嘅圓心嘅坐標位置，個位置可以係 ，又可以係 ，又可以係 ，又可以係 －想像中嗰笪空間可以係噉斬件，而且無論斬到幾細，都仲有得再斬細啲，噉嘅空間係連續嘅；
離散就唔同，想像家陣一位幾何學家想分析一拃波點樣疊埋一齊，當中假設啲波响成個過程裏面都唔會爛－即係話有得話疊波裏面「有 35 個波」但冇得話疊波裏面「有 35.5 個波」；研究呢啲離散幾何物體嘅，就係離散幾何。
數學性嘅化學研究會用到離散幾何，因為原子就係離散嘅。
複幾何
... 呀噉。
應用
科學應用
"Mathematics is the language in which God has written the universe."
Galileo Galilei
幾何學專諗點樣分析空間，而自然科學同工程學好多時都會或多或少噉用到空間相關嘅概念。
物理學好興將研究緊嘅物體當做幾何物體。
例如光學噉，光學顧名思義專研究光，而幾何光學往往會將光嘅前進想像成射線，並且用幾何學噉嘅方法分析光喺空間入面嘅移動，當中好出名嘅反射定律就係噉。想像下面附圖 1：家陣有條光線由 點通過空氣前進，跟住射落去一塊鏡嘅表面，當條光線去到空氣同玻璃之間嘅位嗰時，條光線嘅一部份會變方向射返過去空氣嗰邊，射向 嘅方向；根據反射定律，當一條光射落去一塊表面嗰度嗰陣，反射嘅光同入射嘅光會成特定嘅角度；想像一條光線 通過空氣射落去一塊鏡嗰度，射中塊鏡上面嘅點 ；反射定律講嘅係，反射嘅光線 同條法線會成角度 ，而且
，
當中 係 同法線成嘅角度；簡單講，即係「反射角等於入射角」－淨係呢度已經用咗線同角度等嘅幾何概念。
除咗光學之外，仲可以睇吓力學上對郁動嘅分析或者電磁學上對帶電荷物體嘅郁動嘅分析。機械工程等嘅工程學領域分析機械啲機件郁動嗰陣，亦都成日會將啲機件想像成幾何物體，會剖析啲機件之間嘅距離同角度，例子可以睇吓有關連桿機構嘅思考，亦都可以睇吓結構工程上成日用嘅結構分析。
藝術應用
"Without Mathematics There is No Art."
Luca Pacioli
包括畫畫、雕塑、建築設計同演算法藝術在內嘅多門視藝，都會用到幾何學相關嘅概念。有學者指，好似畫畫噉嘅視藝本質上係喺空間當中編排顏色，必然會用到幾何學嘅考量。
黃金比例可以話係幾何學藝術應用最出名嘅例子。有唔少藝術工作者同學者都認為，構圖上展示某啲數學特性嘅視藝作品會零舍有美感，而黃金比例就係一個成日畀人指同美感有重大關係嘅數值：想像有兩個數值 同 ，；如果「 同 之間嘅比例」等同「 同 之間嘅比例」嘅話， 同 就算係成黃金比例，即係話：
有好多藝術工作者相信，一件靚嘅視藝作品構圖上必需要喺某啲方面展示黃金比例；而文藝復興時期嘅意大利藝術家廣泛噉將黃金比例用喺佢哋作品嘅構圖當中，以達文西舉世聞名嘅作品《蒙娜麗莎》為例：
除咗黃金比例，仲可以睇吓伊斯蘭建築－伊斯蘭建築出嗮名鍾意勁用幾何圖案。
簡史
幾何學早喺公元前 2,000 年嗰陣嘅兩河流域文明同古埃及已經存在。當時嘅人已經識得觀察周圍環境，得知長度、角度同面積等嘅概念，仲識用呢啲概念嚟做測量、建築施工同天文學等嘅工作，而且仲有寫文獻記低同教授幾何學知識，例如嚟自公元前 1850 年嘅莫斯科數學紙草書就有提供方程式計 3D 物體嘅體積。
古希臘係幾何學嘅一個黃金時期：古希臘哲學家畢達哥拉斯證明咗畢氏定理，呢條定理到咗廿一世紀初係人都識咁滯，而且仲成日畀人攞去用；屬於幾何學基礎之一嘅《幾何原本》就係出於大約公元前 300 年嘅，而喺呢本書入面歐幾里得引入咗公理等嘅概念，畀人指係確立咗幾何學嘅數學嚴謹性；除此之外，好出名嘅阿基米德亦都做咗唔少幾何學方面嘅研究，例如用當時前所未有咁高嘅準確度計出圓周率嘅確切數值呀噉。同期嘅印度亦都有出到唔少有睇頭嘅幾何學研究。
中世紀嗰陣嘅伊斯蘭世界有對幾何學作出咗貢獻17 世紀嘅歐洲非歐幾里得幾何嘅諗頭係喺 19 世紀出嘅。呢套幾何理論框架可以話係根本噉改變咗世人對幾何學嘅諗法，挑戰咗當時嘅好多根本假設－睇返上面講到，非歐幾何挑戰咗歐幾里得嗰幾條個個都覺得係啱嘅公理。
到咗廿一世紀初，幾何學已經成為咗科學同工程學工作當中不可或缺嘅知識：包括力學、光學、化學、建築設計、機械工程同埋電腦圖像等咁多唔同領域嘅工作，都會用到幾何學概念。
數學
數學分析
向量
向量空間
物理學
相對論
時空
化學
測度
量度
理型論
優雅
文獻
Boyer, C. B. (1991) [1989]. A History of Mathematics (Second edition, revised by Uta C. Merzbach ed.). New York: Wiley. ISBN 978-0-471-54397-8.
Bryant, J., & Sangwin, C. (2011). How round is your circle?. Princeton University Press.
Cooke, R. (2005). The History of Mathematics. New York: Wiley-Interscience. ISBN 978-0-471-44459-6.
Hayashi, T. (2003). "Indian Mathematics". In Grattan-Guinness, Ivor (ed.). Companion Encyclopedia of the History and Philosophy of the Mathematical Sciences. Vol. 1. Baltimore, MD: The Johns Hopkins University Press. pp. 118-130. ISBN 978-0-8018-7396-6.
Hayashi, T. (2005). "Indian Mathematics". In Flood, Gavin (ed.). The Blackwell Companion to Hinduism. Oxford: Basil Blackwell. pp. 360-375. ISBN 978-1-4051-3251-0.
Kappraff, J. (2014). A Participatory Approach to Modern Geometry. World Scientific Publishing. doi:10.1142/8952. ISBN 978-981-4556-70-5.
Mlodinow, L. (2002). Euclid's Window - The Story of Geometry from Parallel Lines to Hyperspace (UK ed.). Allen Lane. ISBN 978-0-7139-9634-0.
Lobachevsky, N. I. (2010). Pangeometry. Heritage of European Mathematics Series. Vol. 4. translator and editor: A. Papadopoulos. European Mathematical Society.
攷
拎
Geometry. Encyclopedia Britannica.
Geometry. Wolfram MathWorld.
Unusual Geometry Problems.
The Math Forum - Geometry.
The Math Forum - K-12 Geometry.
The Math Forum - College Geometry.
The Math Forum - Advanced Geometry.
Finitism in Geometry at the Stanford Encyclopedia of Philosophy. |
李安納度·達文西 | 李安納度·達文西，又譯做達芬奇，係意大利文藝復興時嘅羅馬天主敎徒，有無限嘅好奇心同發明精神，以至佢建築、解剖、雕刻、工程、發明、幾何、音樂、繪畫樣樣皆精。亦譽為當時最出色嘅畫家。
李安納度·達文西除咗畫功好之外，佢喺科學方面都好有天分。佢成功畫咗人體解剖圖，並且按住解剖圖設計咗機械人。佢同時設計咗好多建築物同各種先進工具，但係喺佢過身嗰一刻，大部份設計都冇人落實去製造。而佢嘅設計大部分都收錄喺佢嘅畫冊入面。
生平
李安納度·達文西喺托斯卡尼一條村仔出世。由於佢係一個翡冷翠有錢佬同一個農婦所生嘅私生子，所以佢係冇姓氏嘅。李安納度·達文西嘅意思只係『喺文西度嚟』咁解而唔係佢嘅姓氏。
1460年中期佢哋成家搬咗去翡冷翠。李安納度·達文西喺嗰度接受咗當時意大利地區最好嘅教育。大概1466年，佢去咗一個出名嘅畫家 ——韋羅基奧嘅畫室學畫。
1519年5月2號，李安納度·達文西死喺法國 Clos Lucé，享年六十七。
作品
最後的晚餐
蒙娜麗莎
救世主
安吉里之戰
柏諾瓦的聖母
連出去
最後的晚餐嘅160億像素圖
李安納度·達文西 的高清在線展覽
意大利科學家
意大利畫家
意大利雕刻家
意大利數學家 |
路德維希·范·貝多芬 | 路德維希·凡·貝多芬係德國作曲家同鋼琴大師。佢係歷史上一位出色嘅作曲家，亦都係西洋音樂古典時期到浪漫時期一位代表人物。佢嘅名聲同才華，令到當時好多人模仿同產生唔少靈感。
生平
1770年貝多芬生於德國城市波恩嘅一個平民家庭，阿爺原籍荷蘭，之後移居德國，做過當地嘅宮廷樂長。佢阿爸約翰係個男高音歌手，經常飲醉酒，阿媽瑪麗亞係宮廷大廚個女。貝多芬自細就顯露佢音樂上嘅才能，三歲時天分俾阿爺發現。佢個名嘅「凡」唔係德文入面嘅，唔代表任何貴族嘅封號，而係顯示佢嘅家鄉。「路德維希」亦正係佢阿爺嘅名。
年表
死因
貝多芬嘅死因眾說紛紜。當時嘅醫生下結論，死因係浮腫病。有人認為佢係死於梅毒。經後世專家對貝多芬遺留落嚟嘅頭髮進行嘅醫學化驗，結果顯示，貝多芬係死於鉛中毒。雖然呢個發現對梅毒致死嘅推測有一定嘅支援作用，但係現時普遍認為，呢個係由於當時工業污染咗多瑙河嘅魚，而貝多芬又好鍾意食嗰個河段嘅魚，所以魚體內嘅鉛，喺佢身上沉積而致死，並唔係貝多芬為咗醫梅毒而食含鉛嘅藥所做成。貝多芬性格狂躁，生理方面又受慢性肚瀉同肚痛嘅折磨，都係由鉛引起嘅。
性格
後人一向認為，貝多芬嘅一生，就係不屈不撓與命運，同人類社會嘅不平等鬥爭嘅一生。自小受到酗酒嘅爸爸虐待，以及急功近利嘅訓練。到長大之後，媽媽過身，家庭嘅重擔落喺作為大哥貝多芬身上，要貝多芬一力承擔。對拿破崙嘅崇拜以及幻滅。中年時期出現嘅耳疾，個侄又不肖，生活拮据以及終身未婚，貝多芬都係逆來順受，用音樂嘅語言表達出心底裏嘅抗爭精神，從未有為五斗米折腰。佢嘅名言「握住命運嘅咽喉」，係佢一生精神嘅真實寫照。據講佢臨終前，雷電交加，瞓喺病床上嘅佢突然垂直個身，伸手抓向空中，好似要握住啲乜。這一情景，更俾後人認為係貝多芬自己對呢句名言嘅形象化。
傳說有一次貝多芬同歌德喺小路上，迎面開來一架貴族嘅馬車。佢哋兩個人只好行埋一邊企。但兩人嘅態度截然不同，歌德對喺身旁駛過嘅貴族鞠躬問好，而貝多芬就嚴肅傲然。車上嘅貴族亦好彬彬有禮咁向兩人問好。後來貝多芬懷疑歌德嘅為人，兩者嘅友誼亦因此破裂。
貝多芬深受當時法國大革命嘅影響，喺佢嘅作品中，明顯可以睇到「自由，平等，博愛」嘅倡導性主題。序曲科利奧蘭，英雄交響曲同埋合唱交響曲，甚至喺歌劇《費德里奧》裏面囚徒合唱一景，直接咁「唱出」對自由嘅強烈渴望「噢，自由啊，自由，你幾時返到身邊？？」。
喺行動上，有一次，貝多芬聽到要舉行音樂會為貧困嘅人民籌集捐款，就立即帶病上場演奏，為佢所同情嘅人獻上自己嘅一份力量。
貝多芬雖然嚴肅傲然，但並唔係冇愛。佢亦談過戀愛，雖然以失敗告終，但係就催生咗第四交響曲同埋小提琴協奏曲。佢對兄弟個仔仔卡爾非常慈愛，甚至溺愛。有一次為咗帶佢返屋企，貝多芬冒雨出門，最後因為雨水濕身而病咗，健康大為惡化。
音樂
貝多芬係劃時代嘅作曲家。佢嘅代表作品包括鋼琴奏鳴曲、交響曲同埋弦樂四重奏：32 首鋼琴奏鳴曲，包括《悲愴奏鳴曲》、《月光奏鳴曲》同埋《鍵盤》等被尊為鋼琴嘅「新約全書」： 交響作品有《第三交響曲》、《第五交響曲》、《第六交響曲》、催眠人嘅第七交響曲第二樂章、《第九交響曲》、重有小提琴協奏曲同五首鋼琴協奏曲；弦樂四重奏有六支優雅嘅 Op.18，中期激情嘅 Razumovsky，同埋晚期幽默嘅 Op.135，靈性嘅 Op. 131、132同埋超越世代嘅 Op.133 大賦格。
佢早期嘅音樂，受海頓同莫札特嘅古典主義風格影響好大，好似第一交響曲。到咗中後期，越嚟越表現出佢強烈嘅個人風格，甚至借音樂表白自己嘅理想同訴求。
貝多芬可以話繼承咗德奧作曲家巴哈、海頓、莫札特嘅音樂精髓，將古典主義音樂嘅形式方面推到極限。
特別係佢嘅交響曲，除咗第六交響曲分為 5 個樂章，其餘嘅 8 部都係四個樂章，遵照海頓，莫札特確立嘅交響曲結構，即第一樂章快板，第二樂章慢板，第三樂章小步舞曲或諧謔曲、第四樂章急板或快板寫成嘅。由第三交響曲開始，形式同內容開始統一，一個分明嘅線索主題、思想貫穿整部交響曲，呢樣嘢第五同第九交響曲裏面特別鮮明，呢樣嘢係貝多芬之前嘅嘅作曲家做唔到嘅。結果就係，貝多芬嘅交響曲有更多嘅「現實表現力」同「情感刻畫」。聽眾唔再係單一咁去享受靚嘅旋律，而係需要去思考同揣摩，作曲家嘅意圖同動機。大大豐富咗音樂嘅內涵。可以話，正係浪漫主義音樂嘅基礎。
有人話，貝多芬一生創作嘅作品都係圍繞住「英雄」呢一個主題。特別係九首交響曲，描述一個英雄嘅成長以同理想。
貝多芬嘅創作通常分為 4 個時期：
早期：從佢學音樂創作到 32 歲前後
佢係一個有才華嘅作曲家就好似大多數著名音樂家一樣，創作咗好多到家下啲人重覺得好好聽嘅音樂，同時佢嘅音樂創作力都好強，寫悲傷寫抒情都唔錯。
盛期：約十年時間
生活上耳聾咗，響思想上因為受到法國大革命影響，將大量倫理思想寫入佢嘅音樂裏面。呢個時期嘅音樂就係典型嘅貝多芬式音樂。包括嗰啲主要嘅交響曲，第五、第六交響曲，幾部著名嘅鋼琴奏鳴曲，同早期相比，音樂變得富有思想，有自己嘅情感。
衰落：約十年時間左右
貝多芬已經係維也納社會名人，佢嘅創作反而跌落低潮，好似返到以前一般音樂家嘅時代，個人意志亦比較消沉。
晚期：最後嘅十年
生命嘅最後幾年，突然又創造出奇迹。晚期嘅作品，一部份規模龐大、宏偉壯麗，好似莊嚴彌撒、第九交響曲、五部絃樂四重奏。呢啲作品思想深邃，唔追求單純嘅旋律優美，所以呢個時期嘅大多數作品對於入門聽眾嚟講會比較難以理解。
貝多芬交響曲嘅創作特點
交響曲響貝多芬嘅創作生涯當中佔據有核心嘅地位，唔單只貫穿佢創作生涯之中嘅各個年代，亦係最集中體現佢音樂理想嘅作品。
繼承同埋創新
貝多芬嘅創作吸收咗前人嘅精華，亦發展埋佢嘅個人特色。對於貝多芬影響比較重嘅作曲家有古典主義嘅海頓、莫札特、巴洛克時代嘅巴哈、韓德爾。
貝多芬喺波恩時期曾師事聶夫，聶夫係一位對位法專家，教過貝多芬學習巴哈嘅平均律鋼琴曲集，交響曲嘅創作之中，貝多芬用咗複調音樂嘅技巧，作為發展主題嘅手法。第三同第七交響曲嘅第二樂章，都有複調音樂；貝多芬非常欣賞韓德爾嘅創作，並吸收咗韓德爾清新、剛健嘅精神；貝多芬嘅創作，遵循古典主義規範，繼承咗海頓，莫札特嘅創作風格同形式。
法國大革命嘅影響
法國大革命音樂對貝多芬嘅影響主要體現喺廣場音樂同埋進行曲。廣場音樂寬廣嘅氣息同埋用到大規模大編制樂隊都係貝多芬交響曲嘅特點，而進行曲嘅影響表現喺強烈嘅節奏感同埋樂曲中出現嘅軍號聲。
德奧同其他民間音樂
例如第六交響曲《田園》。
貝多芬對於交響曲嘅貢獻
貝多芬嘅交響曲大大擴展音樂藝術嘅表現力。
節奏：節奏有時唔按小節節拍，出現切分音，弱起，強弱對比強烈，呢啲都係貝多芬喺節奏上嘅創新，唔再嚴格遵守嚴整嘅節奏，而係隨音樂嘅要求而相對自由。
歌唱性嘅管弦樂：貝多芬有出色嘅旋律天分同技巧，擅於創作好似歌噉嘅旋律。佢豐富嘅配器亦都大大提高咗管弦樂隊嘅表現力。
和聲技巧嘅革新：貝多芬嘅交響曲用咗不協和和弦，同非常規嘅和弦進行，強烈嘅戲劇性對比亦係古典主義嘅規範中唔可以想像嘅。
樂曲曲式嘅變化：
第6交響曲有5個樂章，唔同於以往嘅4樂章結構。
諧謔曲嘅使用替代咗原來嘅小步舞曲。
慢樂章嘅位置變化，消失。第9交響曲2，3樂章位置倒置，慢樂章變成第3樂章；第5，7交響曲無咗原來嚴格意義嘅慢樂章，只有小快板速度嘅第2樂章，旋律線延長而類似於慢樂章。
突破咗奏鳴曲式嘅限制。主部副部嘅對比鮮明；發展部規模變大，可以佔到整個樂章的1/3以上，喺發展部當中出現呈示部中無嘅因素；引子介入樂章，出現喺發展部同再現部當中，甚至參與發展部嘅發展；尾聲好長。
配器嘅變化：新嘅樂器嘅使用以及交響樂隊嘅規模變大。
貝多芬交響曲嘅一般結構
第一樂章：快板速度嘅奏鳴曲式，係交響曲嘅最重要樂章。
第二樂章：抒情性嘅樂章，通常係行板慢板，亦有小快板速度。
第三樂章：快速嘅諧謔曲。
第四樂章：迴旋曲式/奏鳴曲式/變奏曲式，係歡呼勝利嘅終曲樂章。
可以話，貝多芬喺交響曲當中，係用自己嘅方式嚟闡述呢個世界。
作品
貝多芬最重要嘅作品包括32首鋼琴奏鳴曲、9首交響曲、5首鋼琴協奏曲、小提琴協奏曲、三重協奏曲同埋晚期弦樂四重奏。
神秘嘅第十交響曲
貝多芬創作第九交響曲後，就開始構思創作第十交響曲。佢嘅筆記以及畀人嘅書信對話中都有提到呢部作品，佢話，呢首交響曲描述嘅係一種大綜合，空間方面上至天下到地。時間方面就係古往今來到未來。可以話係一部宇宙交響曲。最奇怪嘅係貝多芬曾經表示，第十交響曲已經作好咗。但佢死咗之後，啲人根據佢嘅指示，都揾唔到總譜。
1844年，貝多芬嘅助手安東·辛德勒發表一篇關於呢首交響曲嘅文章，文章引起當時廣泛嘅關注同猜測。由嗰時開始，有關呢首交響曲嘅新發現嘅線索同推測就層出不窮，但其實冇乜突破性進展。
甚至重有人話自己聽過第十交響曲嘅第一樂章，但呢個講法並無證據支持。
巴利·庫珀博士根據各種搜集得到嘅稿件，重構第十交響曲嘅第一樂章。但作品並冇得到音樂界嘅普遍認可。
影響
貝多芬開啓咗浪漫主義音樂。從此之後，經過舒伯特、孟德爾遜、華格納、羅伯特·舒曼、馬勒、理察·史特勞斯等作曲家嘅努力下，浪漫主義音樂得以開花結果，繁盛整個19世紀。
貝多芬嘅音樂可以話係西方音樂嘅典範及開源之作。喺交響曲方面，佢賦予交響曲「神」，令佢形神兼備。第六交響曲用標題對內容進行描述同埋喺第九交響曲裏面加入人聲，都係一大創舉。後世紛紛仿效。
作曲家布拉姆斯、華格納同埋馬勒都直言，自己係喺貝多芬嘅指引下創作。布拉姆斯直至40歲都唔敢寫交響曲，係因為佢認為自己重未有同其他音樂家嘅交會。對於同貝多芬交會嘅音樂家，有以下講法：
17歲貝多芬曾經到維也納，並拜見神童前輩莫札特，幾日嘅會面非常融洽，莫札特聽咗貝多芬談嘅鋼琴後，同人講：「要注意呢個後生仔，過多冇幾耐，佢會震撼全世界。」貝多芬後來因為阿媽死咗趕回鄉下，21歲再去維也納時，莫札特已經病死咗。早年貝多芬非常之崇拜莫札特，晚年貝多芬就崇拜韓德爾。
貝多芬22歲以前，遇到交響曲之父海頓，並拜師海頓學習交響曲。但後來理念不合。
舒伯特同貝多芬幾乎同期，遲貝多芬一年死。貝多芬病重嗰時，有人曾經演奏舒伯特嘅曲畀佢聽，貝多芬相當讚賞，其後甚至邀請舒伯特，但怕醜嘅舒伯特驚貝多芬嘅批評而縮沙，兩位同時喺維也納生活嘅大師，擦身而過。
華格納受貝多芬影響好深，並致力推廣貝多芬。曾經評論《第七交響曲》係「舞蹈嘅神話」，早年佢重未當音樂家前，曾經回憶自己抄寫貝多芬交響曲出神。
華格納聽過貝多芬《第七交響曲》同埋《費德里奧》序曲，至下定決心作一個作曲家，而佢嘅樂劇理念，就是從貝多芬嘅第九交響曲裏面發展成型嘅。馬勒嘅第二交響曲同埋第八交響曲，講到底就是貝多芬第九交響曲嘅延伸。
時至今日，貝多芬嘅音樂仍然係音樂會演出最頻繁，唱片灌錄次數最多嘅作品，深受當代聽眾歡迎。
聽
參考
《貝多芬傳》
Deutsche Grammophon出版嘅貝多芬作品全集唱片
貝多芬生平
貝多芬第十交響樂
《音樂與醫學》鉛中毒 使樂聖貝多芬痛苦一生
貝多芬
貝多芬大事年表 |
胡爾夫岡·阿瑪迪烏斯·莫札特 | 胡爾夫岡·阿瑪迪烏斯·莫札特，又譯做莫差爾特，係古典時期一位好有影響力嘅作曲家。
佢嘅作品有成 600 幾首，包括佢出名嘅交響曲、室樂、鋼琴、歌劇、合唱等音樂。莫札特係歐洲作曲家之中最長受歡迎，佢嘅作品係演奏會必備。
音樂
歌劇
引文
Eisen, Cliff; Sadie, Stanley. "Mozart, Wolfgang Amadeus", in: The New Grove Dictionary of Music and Musicians, 2nd edition, vol. 17, Oxford University Press, New York, 2001. .
Salzburg Mozarteum Foundation
Chronological-Thematic Catalog
List of works by Wolfgang Amadeus Mozart with certification rating at the Classical Music DB
數碼化文件
"Mozart" Titles; Mozart as author at Google Books
Digital Mozart Edition (Internationale Stiftung Mozarteum)
"Mozart" titles from Gallica
From the British Library
Mozart's Thematic Catalogue
Mozart's Musical Diary
Background information on Mozart and the Thematic Catalogue
Letters of Leopold Mozart und Wolfgang Amadeus Mozart (Baden State Library)
手抄音樂
Complete sheet music (scores) from the Neue Mozart-Ausgabe (Internationale Stiftung Mozarteum)
Mozart titles from the Munich Digitization Center (MDZ)
Mozart titles from the University of Rochester
Free typeset sheet music of Mozart's works from Cantorion.org
奧地利作曲家
共濟會會員 |
歷史 | 歷史或者史，係有系統噉收集過去資料。用來做學科名嘅時候，歷史就係研究人類、家族同社會書寫紀錄。如果唔係書寫紀錄，一般都叫做史前。歷史知識包括過去事件知識，同埋歷史思考方法。
傳統嚟講，歷史係人文學科。不過近年學術界，都會歸佢做社會科學，尤其係編年史。
故仔
參考
History & Mathematics: Historical Dynamics and Development of Complex Societies. Moscow: KomKniga, 2006. ISBN 5-484-01002-0 |
社會 | 社會係一個自我繁殖嘅一羣個體，佔住特定領土，有佢自己嘅文化同建制。人為文化只係人先有，社會同人類社會係等同。社會可以指一班人，一個國家，甚至係更大嘅文化羣。 |
蘋果樹 | 蘋果樹係一種樹，係薔薇科植物，好多地方都有種。佢係5-12米高係細小落葉喬木，有好密樹冠。葉係互生，卵形，花係粉紅色，果響秋天成熟。佢嘅果叫蘋果，係一種生果。 |
龐加萊猜想 | 問題
Jules Henri Poincare喺1904年嘅猜想：
任何一個三維流形，如果佢嘅所有同倫群都同三維球面嘅同倫群無分別，咁佢就同三維球面同胚 -- 即係係拓撲學上冇分別。
阿 Jules Henri 本係1900年希望同調群零就夠， 但佢自己好快發現咗個反例 -- 著名嘅龐加萊同調球。
問題可簡化成
任何一個三維流形，如果佢係一個單連通流形，咁佢就同三維球面同胚。
龐加萊猜想難係邊道?
可能因為條問題太簡單，所以難入手。
雖然佢嘅高維數姐妹題， 分別由兩位天才 Stephen Smale 同Michael Freedman解決；但係嗰的方法喺三維行唔通。
William Thurston出場：三維流形幾何化構想
1970年代，William Thurston 提出：任何一個三維流形都可以被切成幾舊，每舊都屬於佢指定嘅八種類型幾何之一。
龐加萊猜想係幾何化構想嘅特例；。
Richard Hamilton出場: Ricci 流
Hamilton 嘅構想唔太難理解。佢要個三維流形嘅度量 gij 沿一特定方向變化 ，嘗試令到個三維流形平平均均，睇渠到極限時變成點樣。但一邊平另一邊又可能會突起，所以中途可能會產生 奇異集 ，咁就要切開佢。到最後， 你會得到三維流形嘅自然分解，實現 Thurston 嘅構想.
但實行起來就有好多技術問題，例如：中途會產生邊種奇異集? 點樣控制? 想知詳情嘅讀者可問一問專家.。
Grisha Perelman 出場: 塌縮控制/regularity 估計?
係2002年，聖彼得堡Steklov數學院嘅Grigory Perelman係 www.arXiv.org 出咗篇文章，入面第三頁話：
"...the implementation of Hamilton program would imply the geometrization conjecture for closed three-manifolds....In this paper we carry out some details of Hamilton program."
Grisha後又來登咗兩篇文章補充， 但到底佢有無完全證明龐加萊猜想，就好難講；佢短短三篇文，非常難理解，好多專家研究到現今，先至出咗幾篇幾百頁嘅論文.
總之，佢貢獻好大，好關鍵。
Grisha 係2003年春天，訪問咗麻省理工學院一個星期，跟住訪問紐約石溪州立大學兩個星期，講咗十幾場報告。
Grisha嘅一啲構築嘅啟發來自量子場論、重整群理論 ; 但佢無詳細講清楚。
結果？
各方專家嘅解讀：
John Milnor
Richard Hamilton: Plenary Lecture, ICM2006
Huai-Dong Cao and Xi-Ping Zhu “A Complete Proof of the Poincaré and Geometrization Conjectures - application of the Hamilton-Perelman theory of the Ricci flow” Asian Journal of Mathematics
Bruce Kleiner, John Lott Notes and commentary on Perelman's Ricci flow papers
John Morgan and Tian Gang Ricci Flow and the Poincare Conjecture
花邊新聞
Grisha Perelman 早睡早起。 Grisha Perelman好少使錢。
Poincare 過目不忘。
參考
龐加萊生平
國際數學人大會新聞發佈："Information about Grigori Perelman, Fields Medal winner"
Last but not least: Grisha Perelman 嘅論文: www.arXiv.org/find/math
拓撲學
幾何學
猜想 |
梨屬 | 梨屬，日常生活叫梨樹，係屬於被子植物門雙子葉植物綱薔薇科蘋果亞科嘅植物，佢嘅果係梨。葉係鵝蛋形，花係白色，有一啲會帶黃或者粉紅。梨樹嘅木，亦都適合做傢俬。
梨樹多數係落葉樹；喬木或者係灌木，但係有一兩個品種響東南亞係常綠樹。樹原本係歐、亞、非三洲溫帶生長，本身都好抵得冷。
文化
【梨】響書面文裏面係指梨樹呢種植物，唔係只係隻生果。【梨】亦有老或者年紀大嘅意思。有『孔融讓梨』嘅故仔。【梨園】係唐代教音樂戲曲嘅地方，之後泛指戲班，學戲嘅戲子叫【梨園子弟】。
梨花又係人名，例如薛丁山與樊梨花，梨花亦係日本人名。美國作家 Vladimir Nabokov 嘅小說 "Lolita" 被譯成《一樹梨花壓海棠》。
中文裏面，梨同離同音，唔係咁吉利。所以有啲時候會避忌。【梨】嘅異體字係【棃】。 |
阿爾卑斯山 | 阿爾卑斯山係歐洲最大山脈，東起奧地利同斯洛文尼亞，西至法國，穿過意大利，瑞士，列支敦士登同德國。最高峰係白朗峰，響正法意邊境。 |
核武 | 核武，又叫核武器、核子武器或者原子武器，係一種武器。佢利用核反應製造爆炸來產生光熱輻射、衝擊波重有感生放射性造成殺傷同破壞，以及造成大面積污染，阻止對方軍事行動以達到戰略目的。主要有核分裂武器同核融合武器。亦有啲重喺武器入面放入具有感生放射嘅輕元素，以增大輻射強度擴大污染，或者加強中子放射以殺傷人員。 |
地圖 | 地圖係一隻表示空間嘅方法，佢有簡單符號，顯示空間裏面物件嘅關係，以幫助航行。多數嘅地圖都係用平面模型表示立體空間。製圖工藝學科叫製圖學。石器時代已經有地圖。
奇幻地圖
地圖 |
國語 (大中華地區) | 國語、普通話，係漢語嘅分支，基於中國北方話，經過人為嘅規範化整理而成；係中國大陸同中華民國嘅官方語言；亦係華僑常用嘅話語之一。中國大陸稱「普通話」，台灣稱「國語」，東南亞稱「華語」，香港以往一直稱「國語」，近年開始多人叫「普通話」。唔同地區，亦略所有異。
名
其實，國語、普通話、華語等詞語嘅定義好多時都會有混淆。好多人將國語、普通話、北京話、臺灣話等名稱互換而用，甚至以為華語等同中文或某種漢語。以下係正式官方嘅定義：
國語，全稱中華民國國語，建基於北方官話嘅北京口音，經人為規範，由中華民國教育部國語推行委員會規範同推廣。國立編譯館主編、正中書局出版嘅一部編大專用書《國語》內所解釋，國語分廣義同埋狹義嚟講，茲改述如後：「對外文嚟講，國內各個民族嘅一切語言同埋文字，可以統稱做廣義嘅國語；向本國，對方言嚟講，就指國家選定以北京地方嘅現代音系做標準音嘅標準國語，係狹義嘅國語，對內用以通行各地，對外作為國家語言嘅代表。」
普通話，亦係所謂嘅標準官話，建基於北方官話嘅北京口音，經人為規範，按照1956年2月6號中華人民共和國國務院發出關於推廣普通話嘅指示，就係「以北京語音為標準音，以北方話為基礎方言、以典範嘅著作為文法規範。」由中華人民共和國政府向全國推廣。根據香港基本法同澳門基本法，中央政府冇喺香港、澳門兩個特別行政區推廣普通話呢方面嘅角色，但兩地政府以及民間機構都會透過唔同渠道推廣普通話。
華語，本來指漢語，包含粵語、客語、官話等等多種漢語族語言，香港同廣東等地區到今日都依然係噉解。不過經過八十年代，新加坡同馬來西亞狹化用嚟指規範化官話，排斥粵語、客語等其他漢語仲貶低佢哋做「方言」。新加坡華語、馬來西亞華語語音多數取自北京話。所以，用「華語」嚟專指規範化官話，有承認呢種排斥嘅意味，有歧視粵語同其他漢語族語言嘅嫌疑，對粵語同其他漢語族語言唔公平。
漢語，指成個漢藏語系漢語族，當中包含粵語、客語、贛語、閩語支、吳語、湘語、官話、晉語等等多種唔可以互通嘅語言。當中嘅閩語支又分閩東語、莆仙語、閩南語、閩中語、閩北語等。不過大陸有啲字詞偷換概念，例如「現代標準漢語」同「漢語拼音」等等，明明係指規範化官話，偏偏用「漢語」嚟命名，反映住「官話霸權」嘅思想，對粵語同其他漢語族語言唔公平。
標準官話
普通話拼音
兩文三語
中文
中國語言 |
戈菲安南 | 係加納庫馬西人，一位加納政治人，係聯合國第七任秘書長。佢1962年起加入世界衞生組織，1974年到1976年返加納做旅遊部長，之後又返到聯合國做唔同職位。2001年佢獲得諾貝爾和平獎。
安南喺1997年到2006年任聯合國秘書長嘅職位，佢個位由南韓人潘基文接任。9月，安南發表咗離職宣言，當中提到嗰時世界兩項最值得關注嘅問題：非洲嘅暴力屠殺同埋阿拉伯及以色列之間嘅種族衝突。
喺12月19日，安南發表佢最後一次年終記者招待會，喺會上佢講到伊拉克戰爭係佢10年期間最艱難嘅時刻。
名譽博士
浙江大學名譽博士
參考
安南：伊戰是任期最艱難時刻－大公報
安南的成就與遺憾－多維新聞網
安南嘅傳記
加納人
諾貝爾和平獎得主
聯合國秘書長
薩哈羅夫獎得主
類:浙江大學名譽博士 |
Gundam | 高達通常係指：
機動戰士高達，富野由悠季創作嘅科幻機械人動畫
「機動戰士高達」同佢嘅續作、外傳嘅統稱。請睇高達系列作品同埋高達系列作品一覽
日本漫畫作品
日本動畫作品
高達 |
卡爾·馬克思 | 卡爾·馬克思 ，响德國特里爾市出世，係好有影響力嘅哲學家，政經學者同埋社會主義者。佢最出名嘅學說係歷史分析階級鬥爭，響1867年出版嘅《資本論》，馬克思嘅哲學理論對階級鬥爭嘅分析，佢認為呢幾千年嚟，人類發展史上最大矛盾同問題不過於唔同階級嘅利益掠奪同鬥爭。照歷史唯物論，佢大膽咁假設，資本主義終將會俾社會主義同共產主義取而代之。
相關
馬克斯主義
馬克思主義
德國哲學家 |
脧 | 脧係多種雄性動物嘅外生殖器官，哺乳動物嘅脧重係排泄器官添。同相同品種嗰啲雌性動物嘅陰蒂一樣，脧發育自胚胎時嘅交接器原基。雄性動物用脧嚟屙尿同交配。本文之「朘」取時興意思——陰莖，而非老套意思——未發育嘅整副嘢嘅統稱。
結構
人
脧能夠成形，全靠胚胎體內嘅特定睾丸素。如果無咗呢啲激素，生殖器就會變成屄。以人類嘅為例，由脧一直到睾丸嘅下面，可以見到呢個痕跡。有啲胚胎發育唔健全，蘇蝦仔出世時，脧下面會有裂口，出世時要做手術縫埋佢，唔係第日痾尿時，啲尿會由脧下面流出嚟，搞到周地都係。
脧分成頭、體同埋根三部分，主要由兩個陰莖海綿體同一個尿道海綿體組成，外面筋膜同皮膚包圍。海綿體係兩端細嘅圓柱體，左、右各一，位於陰莖嘅背側。左、右兩者緊密結合，向前伸延，尖端變細，嵌入陰莖頭後面既凹陷內。陰莖海綿體嘅後端左、右分離，叫做陰莖腳，分別附喺兩側嘅恥骨下支同埋坐骨支。
尿道海綿體位於陰莖海綿體嘅腹側，尿道貫穿佢全長。中部呈圓柱形，前端膨大嘅係陰莖頭，後端膨大稱為尿道球，固定喺尿生殖膈嘅下面。每個海綿體外面都有一層厚而緻密嘅纖維膜，分別叫陰莖海綿體白膜同尿道海綿體白膜。
其他動物
參攷
男性生殖系統
性
性器官
粵字 |
扯旗 (生理) | 扯旗，又叫做偷柴，學名叫勃起，即係男人條脧脧充血之後變硬同埋變長嘅生理反應。
語源
「條嘢」豎起，睇落好似旗杆上扯起支旗咁，所以俗語叫扯旗。
至於偷柴，係由於當偷咗一碌柴嘅時候塞入褲管，條褲嘅拉鏈位置會向上凸起，比喻喺着咗褲嗰陣扯旗，而「條嘢」嘅形狀就現形喺褲檔上面。
生理
當男人受性刺激，「條嘢」入面海綿體嘅靜脈血管充血，勃起，呢個狀態人稱「扯旗」，噉「條嘢」先可以插入女人嘅陰道入面嚟性交。
隨着男仔大個，性器官成熟到咁上下，睏親覺時都會耐唔耐就自然扯旗。年紀再大啲，有時重會就噉射精，整濕條褲添——俗稱「走雞」，雅稱「夢遺」。
年紀
由大概6歲開始，男性就會扯旗，但陰莖未發育，扯旗係無咁硬同埋唔能夠射精
目的
大人
陰道性交同肛門性交都需要男性扯旗先做到，而扯旗同時亦代表有性興奮。由於要性興奮夠強烈先可以達到性高潮，同時射精，因此要射精通常要先扯旗，不過有好少數人可以唔扯旗都射到精。
細路
通常喺自慰或同其他小朋友玩兒童性遊戲時互相摸對方嘅陰莖，就會扯旗，亦都可能小朋友互相摸陰莖，從而勃起。
扯旗硬度同長度
大人及青少年(12歲開始)扯旗硬度同長度
細路扯旗硬度同長度
生物學
性
男人 |
性交 | 係人類之間性行為。佢嘅作用唔止於靠性器官互相接觸嚟令男方嘅精子同女方嘅卵子相遇結合嚟繁殖後代，重有維繫男女間喺靈慾上親密關係嘅作用，層次深入過單純嘅交配，有別於絕大多數動物品種，因而得名。
無咁多感情，兼且有啲粗魯嘅用詞有「扑嘢」同「搞嘢」。
定義
「造愛」狹義上指雙方都樂意嘅「陰道交」，當中若果女方係被迫嘅話，叫「強姦」；唔指明意願嘅用詞係「性交」。
「造愛」廣義上亦包括最少兩個人接觸互動，物理刺激性器官嚟一齊取樂嘅各種方法，譬如打飛機／出火、「乳交」、「口交」、「肛交」、「群交／集體性交」……男人夾粗屌其他男人屎窟，叫「㚻姦」。喺有人唔情願嘅情況發生上述任何一項時，叫「性侵犯」。綜合一切嘅用詞為「性行為」。
廣州話詞句
上床——隱喻「做愛」，尤其指喺床上面
床頭打交床尾和——夫妻靠做愛化解口頭不和；「打交」比喻「鬧交」；古代傢俬春凳，通常擺喺床尾後面；本俗語意思曲折
呃蝦條——「呃屄屌」諧音；男行騙，女受騙
性行為
愛 |
Deep Junior | Deep Junior 係2006年國際象棋世界冠軍程式，作者係 Amir Ban 同埋 Shay Bushinsky。
參考
Chessbase嘅報告
國際象棋 |
古埃及 | 古埃及係源遠流長嘅文明。佢位處非洲東北，由尼羅河中游向下游發展，歷時超過三千五百年。佢哋國力時有盛衰，強嘅時候可以伸到東面沙漠、西奈半島、紅海沿岸、地中海東岸嘅亞洲地方，同埋西邊沙漠嘅綠洲；最高峰係大約公元前2000年時期嘅新王國。
北非史 |
基斯杜化·哥倫布 | 基斯杜化·哥倫布係一位探險家同生意人。佢響1492年10月12號橫過大西洋，去到美洲。
歷史上佢曾經畀人誤認做第一個歐洲探險家到美洲。佢要到1498年第三次旅程先至到美洲大陸本身。雖則係唔係第一，不過佢對後世歐洲人到美洲探險同殖民就有好大影響。好多美洲地方都有哥倫布日。但係喺美洲嘅原住民社區裡面，哥倫布經常被人睇做歐洲人屠殺同奴役美洲原住民嘅象徵。1991年11月，加州伯克利市政府為咗引起大家對原住民歷史嘅關注，將「哥倫布日」改咗名做「原住民日」。從此以後，越來越多人開始唔再慶祝哥倫布日，而唔再慶祝哥倫布日嘅人當中，好多人都改為過原住民日。
有人話哥倫布係熱那亞出世。熱那亞就響今日意大利境內。不過亦有其他歷史學家唔同意。
探險家
歐洲人
美洲
航海家 |
莎士比亞 | 莎士比亞叫佢做「狹斯丕爾」）係英國演員、劇作家同詩人，有時亦簡稱莎翁。莎士比亞編寫過好多作品，佢嘅劇作響西洋文學好有影響，亦都畀人譯做唔同語文。連德意志嘅歌德都係佢嘅戲迷。
作品
悲劇
四大悲劇
哈姆雷特又譯：漢姆雷特、漢姆萊特、哈姆雷、王子復仇記
奧賽羅又譯：奧瑟羅、奧泰羅
馬克白又譯：麥克白、麥克白斯、麥克佩斯
李爾王
其他悲劇
羅密歐與朱麗葉
泰特斯·安特洛尼克斯
凱撒大帝又譯：裘力斯·凱撒
安東尼與克莉奧佩屈拉
科利奧蘭納斯
特洛埃圍城記
雅典的太門
喜劇
四大喜劇
皆大歡喜
威尼斯商人
仲夏夜之夢
第十二夜
其他喜劇
無事生非又譯：捕風捉影
一報還一報又譯：請君入甕、量罪記、將心比心
溫莎嘅風流婦人
愛嘅徒勞
維洛那二紳士又譯：兩貴親
泰爾親王佩力克爾斯
辛白林
冬天嘅故仔
錯中錯又譯：錯中錯喜劇、錯誤嘅喜劇
終成眷屬又譯：如願
兩位貴族親戚
暴風雨
馴悍記
歷史劇
亨利四世，第一卷
亨利四世，第二卷
亨利五世
亨利六世，第一卷
亨利六世，第二卷
亨利六世，第三卷
亨利八世
約翰王
李察二世
李察三世
詩
十四行詩
愛人嘅怨訴又譯：情女怨
魯克麗絲失貞記又譯：露克麗絲遭強暴記
維納斯同阿多尼斯
熱情嘅朝聖者又譯：激情飄泊者
鳳凰同斑鳩
偽典
The Birth of Merlin
Locrine
The London Prodigal
The Puritan
The Second Maiden's Tragedy
Sir John Oldcastle
Thomas Lord Cromwell
A Yorkshire Tragedy
Edward III
其它可能係莎士比亞嘅作品
托馬斯·莫爾爵士
愛德華三世
輓歌 |
胡榮華 | 胡榮華係中國象棋特級大師，喺上海出世。
2006年7月，渠又喺北京中國棋院贏得全國象棋賽冠軍。
近年胡榮華力主改革中國象棋嘅賽制規則，以避免消極和棋充斥。
出面參考
新浪體育：《胡榮華61歲的刀仍然很犀利 坦言消極和棋傷害巨大》
上海人
榮華 |
Chessgames.com | ChessGames.com係一個龐大又免費嘅國際象棋資料庫，有非常好嘅搜尋功能。
佢哋有個專欄，《每日問題》，每星期有個主題，由最容易嘅星期一問題直到非常之複雜嘅星期五、星期六同星期日問題，畀讀者嘗試解決。
有好
Chessgames.com
國際象棋 |
紙 | 紙一張平而簿嘅纖維，多數係用來寫，畫或者印嘢。而裏面嘅纖維係由纖維素構成。常見嘅紙纖維係來自木漿樹，多數都係軟木。之不過，其他植物纖維好似綿、麻、大麻、米都可以造紙。 |
刀 | 刀係用來切嘢嘅利器。刀通常有刀鋒同有手柄。人自石器時代以來，刀係架生亦係武器，而家，刀係日日都用嘅必需品，古時嘅、啲特別嘅刀係收藏品。刀亦都係人最早為生存整嘅一樣架生。
結構
一把典形嘅刀分：
刀身：一邊有好利嘅刀鋒或刀刃，而刀鋒係又尖又利，有一個或者多個切邊，係刀嘅功能之所在；
刀柄：揸手用，係件架生嘅「用家介面」。
種類
跟地方
中式刀
東洋刀
西洋刀
跟用途
食具
牛油刀
芝士刀
餐刀
魚刀
牛扒刀
甜品刀
西瓜刀
牛肉刀
豬肉刀
菜刀
武器
中式武器
關刀
柳葉刀
大刀
西方武器
軍刀
刺刀
其他
童軍刀
彈弓刀
開山刀
劍 |
蜜糖 | 係蜜蜂竇入面嘅花蜜變成，蜜蜂喺開花植物嘅花入面，採到花蜜，釀製成蜜。
成分
蜜糖嘅成分除咗葡萄醣、菓醣之外重含有各種維生素、礦物質同氨基酸。一千克蜂蜜，熱量有二千九百四十卡路里。
蜂蜜含水分少，細菌同酵母菌在佢之中，難以生存，因此蜂蜜並唔需要放入雪櫃保存，有啲厭氧菌，如肉毒桿菌，可以以非活性嘅孢子形態留喺入便，因為嬰幼兒腸胃等消化器官非常幼嫩，胃酸嘅分泌較差，所以，一歲內嘅蘇蝦，唔可以食無經過消毒嘅蜜糖。蜜糖嘅孢子並唔會繁殖產生毒素，一般情況下，蜜糖嘅厭氧菌，並無人體內繁殖嘅危險。
人體來講，蜂蜜易吸過蔗糖，因為蜜糖係由單醣類嘅葡萄醣同果醣構成，可以畀人體直接吸收，而唔使酶分解。
狂蜜病
有《香港醫學雜誌》報告，飲用蜜糖可能中毒，含梫木毒素，狂蜜病病徵: 胸痛、頭暈、視力模糊，最嚴重會血壓低，似心肌梗塞中毒。
蜜蜂
鬼面天蛾
蜜糖 |
羅湖站 (港鐵) | 羅湖站係港鐵嘅總站，喺羅湖路同埋梧桐河之間。
呢個站設喺禁區內，兩邊嘅一公里內有大石磨同埋沙嶺墳場。呢個站主要係方便香港居民來往大陸，畀遊客經羅湖管制站出入香港，亦令附近居民有一條歸家路。因此所有乘客必須持有有效邊境禁區通行證或持有旅遊證件經本站來往中國大陸先至可以用呢個站。
車站結構
羅湖站以行人天橋連接深圳羅湖區，並連接廣深鐵路深圳站及深圳地鐵羅湖站。乘客會先喺羅湖管制站接受入境事務處離境檢查，再經行人天橋進入深圳境內，並喺聯檢大樓接受中國邊防入境檢查。而入境乘客就由深圳經行人天橋行去香港聯檢大樓接受入境檢查，之後先可以去月台搭車。
車站樓層
月台共用一條路軌。
月台共用一條路軌。
車站出口
A1 - 梧桐河西
雙孖鯉魚、料壆村、得月樓同埋羅湖車站貨場
A2 - 梧桐河東
職員通道、羅湖道、羅湖村、羅湖公立學校同埋沙嶺墳場
鄰接車站
接駁交通
深圳地鐵
1號綫羅湖站
廣深鐵路
深圳火車站
歷史
上一站‧下一站
列車班次
港鐵公司－羅湖站街道圖
港鐵公司－羅湖站位置圖
港鐵公司－羅湖站列車服務時間
港鐵車站
北區 (香港)
香港邊境禁區
北區港鐵車站 |
禪宗 | 禪宗，係漢傳佛教嘅一個主要宗派，屬大乘佛教，源自印度佛教。
參考
摩訶迦葉
達摩
慧能 |
帕特 | 亞福帕特係二十世紀愛沙尼亞作曲家，喺 Paide 出世。佢嘅作品包括 Kanon Pokajanen、De Profondis、Te Deum、Passio、Tabula Rasa 等，以合唱聖樂最為人所知。有人叫渠嘅風格做「神聖簡約主義」。
生平
「就喺愛沙尼亞，亞福嘅感覺同我地啲一模一樣[...] 我鍾意渠啲音樂，我鍾意渠嘅勇氣同天份。[...]渠同時代精神完全脱節，但係又咁鬼受歡迎，真係發人深省。渠啲音樂滿足人心深處嘅需要，同潮流一啲關係都無。 —Steve Reich
帕特七歲開始喺 Rakvere嘅音樂學校學音樂，十四五歲時開始作曲。渠喺塔林音樂學院同Heino Eller老師學音樂時，有人話渠：「似乎 fing 吓衫袖就有啲音符跌落來」。當時好少聽到蘇聯以外嘅音樂，只有幾餅水貨帶同埋樂譜。
帕特出生時愛沙尼亞重係獨立國，但自1940年，蘇聯喺莫洛托夫同德國里賓特洛甫簽互不侵犯條約後佔領咗渠五十一年，減三年德國佔領期。
帕特嘅創作大概可分成兩段時期。早期俾簫斯達高維契、普羅歌菲夫、巴托影嚮，屬於好嚴肅嘅新古典派。後期，佢用咗荀伯克嘅十二音列技法同埋序列主義，激嬲咗當時蘇聯啲當權者，結果亦證明行唔通。同佢寫傳個 Paul Hillier 話：
「……渠完全失落到覺得音樂最無用，連寫一粒音符嘅信心同意志都無。」
咁講法可能誇張咗啲，事關帕特係呢段時期譜寫咗渠部過渡性嘅第三交響曲。無論如何，呢度明顯係渠人生嘅難關。帕特嘅反應係：浸自己入早期音樂，番去歐洲音樂嘅根源。渠研習素樂，格利戈里素歌，同埋複調音樂喺文藝復興點樣出現。同時渠開始探索宗教，加入俄國東正教會。
此後帕特啲音樂徹底唔同曬。渠叫呢啲做tintinnabuli －好似鐘聲咁。呢啲音樂嘅特徵係簡單嘅和聲結構、好多無裝飾嘅單音同埋基本嘅三音和弦－－令人聯想鐘聲－－、節奏簡單而唔變。可見早期音樂嘅影響。另外，帕特係呢段時期譜咗好多教會斯拉夫語同拉丁文聖樂。多數聽眾以呢啲後期音樂認識帕特。
1980年，渠搬咗過柏林住。
Manfred Eicher 喺1984年錄咗帕特 幾篇作品，歐西地區因而開始注意。
帕特曾經話過渠的音樂猶如光通過三棱鏡：每人理解音樂都唔同，夾埋好似成譜彩虹咁多種音樂體驗。
好幾齣戲，由1962年嘅"Väike motoroller"到2004年嘅 "Promised Land" 用過帕特啲音樂。
憶布列頓被Léos Carax用喺1991年嘅Les Amants du Pont-Neuf道，而被Michael Moore's喺 Fahrenheit 9/11用來襯托2001年9月11號紐約市嘅場面。Spiegel im Spiegel被 Mike Nichols用喺2001年嘅 Wit道、2003年爬山紀錄片Touching the Void 道、同Gus van Sant 2003年嘅 Gerry道，呢道亦用咗Für Alina。
帕特篇新作For Lennart，喺2006年4月2號愛沙尼亞總統Lennart Meri嘅葬禮道有奏。
出名作品
聲樂加樂團
Our Garden, Cantata for children's chorus and orchestra (1959/2003)
Credo for chorus ----樂團同鋼琴獨奏 (1968)
Wallfahrtslied for tenor or baritone and string orchestra (1984/2000)
Te Deum for chorus, string orchestra and tape (1984-5, rev 1992)
Berlin Mass for chorus and organ or string orchestra (1992)
Litany for soloists, chorus and orchestra (1994)
Como cierva sedienta for soprano, chorus and orchestra (1998)
Cantiques des degrés for chorus and orchestra (1999/2002)
Cecilia, vergine romana for chorus and orchestra (1999/2002)
In Principio for chorus and orchestra (2003)
聲樂加樂隊
An den Wassern zu Babel saßen wir und weinten for voices or choir and organ or ensemble (1976/1984)
Sarah Was Ninety Years Old for three voices, percussion and organ (1977/1990)
De profundis for chorus, percussion and organ (1980)
Passio Domini Nostri Jesu Christi secundum Joannem for soloists, vocal ensemble, choir and instrumental ensemble (1982)
Es sang vor langen Jahren for alto, violin and viola (1984)
Wallfahrtslied for tenor or baritone and string quartet (1984)
Stabat Mater for 3 voices and string trio (1985)
悲憐經 (Miserere) for 獨唱者(soli)、合唱、樂隊
Missa syllabica for chorus and organ (1977)
Summa for chorus (1977)
Magnificat for chorus (1989)
Bogoroditse Djevo for chorus (1990)
Dopo la Vittoria for chorus (1996)
慚悔卷(??) ( Kanon Pokajanen)-- 合唱 (1997)
Triodion for chorus (1998)
Which Was the Son of... (2000)
Nunc Dimittis for chorus (2001)
Peace upon you, Jerusalem for female chorus (2002)
樂團
Nekrolog for orchestra op.5 (1960)
Symphony No.1 for orchestra op.9 (1963)
Perpetuum mobile for orchestra op.10 (1963)
Symphony No.2 for orchestra (1966)
Symphony No.3 for orchestra (1971)
Wenn Bach Bienen gezüchtet hätte ... for piano, wind quintet, string orchestra and percussion (1976)
Fratres for chamber ensemble (1976 and on, many versions)
Arbos for brass and percussion (1977/1986)
Cantus In Memoriam Benjamin Britten ---絃樂團同鐘(1977)
Psalom --絃樂團 (1985/1995/1997)
Festina Lente --絃樂團同豎琴 (1988)
Summa --絃樂團 (1991)
Silouans Song --絃樂團 (1991)
Trisagion --絃樂團 (1992)
Mein Weg 十四支絃樂器同敲擊 (1999)
Orient & Occident --絃樂團 (2000)
Lennartile / Für Lennart -- 絃樂團(2006)
La Sindone for orchestra and percussion (2006)
獨奏加樂團
Pro et Contra, Concerto for Cello and Orchestra (1966, for Mstislav Rostropovich)
Credo for chorus, orchestra, and piano solo (1968)
Tabula Rasa, Double Concerto for two violins, string orchestra and prepared piano (1977)
Fratres for violin, string orchestra and percussion (1992)
Concerto piccolo über B-A-C-H for trumpet, string orchestra, harpsichord and piano (1994)
Darf ich ... for violin, bells and string orchestra (1995/1999)
Lamentate for piano and orchestra (2002)
器樂
Two Sonatinas, Op.1, for piano (1958)
Für Alina for piano (1976)
Variationen zur Gesundung von Arinuschka for piano (1977)
Spiegel Im Spiegel for violin or cello and piano (1978)
Fratres for violin and piano (1980)
Summa for string quartet (1990)
Mozart-Adagio for violin, cello and piano (1992/1997, from Mozart's Piano Sonata in F major (K 280))
Passacaglia for violin and piano (2003)
Annum per Annum (organ)
Pari Intervallo (organ)
印刷源
Hillier, Paul. Arvo Pärt. (Oxford : University Press, 1997). ISBN 0-19-816616-8
彈出去
Arvo Pärt — extensive site
arvopart.info — another comprehensive site with current news
David Pinkerton's Arvo Pärt archive — yet another extensive site, with some good analytical writing.
Biography in MUSICMATCH Guide - Small biography and list of works.
Arvo Pärt and the New Simplicity — text of a radio interview from October 11, 1998
Pärt's page at Universal Editions — purchase scores and find out about performances of Part's music worldwide, plus detailed work list
Steve Reich about Arvo Pärt, in an interview with Richard Williams, The Guardian, January 2, 2004
Spike Magazine Interview
作曲家
類:愛沙尼亞人
東正教徒 |
陸戰軍棋 | 陸戰軍棋，又叫做陸戰棋、陸軍棋，係一種不完全訊息遊戲，即係有靠估成份。
棋包括地雷、司令、軍長、師長、旅長、團長、營長、連長、排長、工兵、炸彈咁。
玩法
兩位玩家先喺自己嗰邊排陣並設下軍旗位置，最先搶到對方軍旗嘅贏。
軍階大細依次序係：司令>軍長>師長>旅長>團長>營長>連長>排長>工兵。
炸彈同地雷比任何軍階大，但工兵可以清理地雷，而排長可以拆炸彈。
炸彈冇任何使用限制但地雷唔郁得。
棋
博弈 |
愛情全保 | 《愛情全保》，香港無綫電視翡翠台時裝劇集，2006年7月17日至8月11日期間首播，一共20集，監製林志華，於2006年製作。
演員表
主要演員
陳錦鴻 飾 郭富強 (Ken)
吳美珩 飾 谷若晞 (Hazel)
馬國明 飾 郭富勤 (Tim)
江芷妮 飾 伍美琪 (Maggie)
其他演員
秦 沛 飾 郭 醒
石 修 飾 嚴好景
鄧梓峰 飾 廖源河
陳曼娜 飾 賀劍秋
鄭健樂 飾 Coffee
楊英偉 飾 楊啟藩
沈穎婷 飾 康仁佳
李亞男 飾 余韻詩
胡諾言 飾 范友緣
主題曲
《Let it Flow》
主唱︰鄧麗欣
作曲︰鄧智偉
填詞︰陳詩慧
外面嘅連結
無綫電視官方網頁 - 愛情全保
2006年無綫電視劇集 |
Sophus Lie | Sophus Lie係挪威數學家，受伽羅華理論啟發，研究微分方程嘅變換結構；係李群同李代數理論嘅先驅。
攷
Marius Sophus Lie
數學家
挪威人
李群 |
書 | 書係一本有文字嘅嘢，上下加上書皮，佢其中一條邊釘埋，等佢可以方便揭。通常書裏面一張紙嘅一面叫一版，又或者一頁。不過有時一頁講成張紙。書唔通時代有唔同名，有時今日都用，好似冊，經等。電子版嘅書都叫電子書。
用圖書館嘅角度來講，書同其他出版分開嘅，同雜誌，學報，報紙係唔同。書唔似係期刊咁出好多本，唔係長期咁出。即係出一本到分開幾本，係有特定數量。
字
書就係聿曰，卽係口講用筆寫低，或者用筆講嘢嘅意思。
禁忌
廣東話【書】字同【輸】字係同音，而輸唔好意頭，賭錢尤為"驟"忌，所以有時會將【書】字，讀成輸嘅相反字【勝】或【赢】。例如《通書》叫做《通勝》，【睇書】叫做【睇赢】。《馬經》亦用上【經】而避開【書】字唔用，查實【經】【書】係廣東話意思一樣，只係【經】比起【書】更加文謅謅。
部件
書面
書底
內頁
中間大頁
目錄
書脊骨
書皮
書 |
胡椒 | 胡椒係胡椒科胡椒屬嘅一種常綠藤木。原產地喺南洋，而家喺東南亞、中國嘅海南、雲南、兩廣、臺灣同熱帶、亞熱帶唔少地區都可以搵到。
形態
呢種植物嘅地下莖好似漲大咗噉，成日出不定根。樹葉嘅樣係橢圓形到蛋形之間，5~7條基出脈。佢嘅花係單性品種，公乸一般唔同樹，但有时都會同，一般係穗狀花序。佢嘅果好似個波仔噉，生嗰時綠色，熟咗變紅色，剝咗皮之後變白；乾咗之後係黑色；直徑大約五毫米。
用途
佢嘅果可以食，又可以做調味料同油，甚至可以做藥，專門醫胃寒嘔吐，腹痛泄瀉，食欲不振，癲癇痰多嘅症狀。
番椒
有關嘅書
药用植物学 第251页 人民卫生出版社 ISBN 978-7-117-15869-5
黑胡椒嘅营养价值
Gernot Katzer嘅香料页
胡椒 Hujiao 藥用植物圖像數據庫 (香港浸會大學中醫藥學院)
胡椒 Hujiao 中藥材圖像數據庫 (香港浸會大學中醫藥學院)
胡椒功效和作用 中草藥大全
胡椒 A+医学百科
胡椒 中華中醫網
胡椒屬
類:四季常綠植物
類:藤木
類:藥用植物
類:植物油庫
香料
類:硬果 |
癌 | 癌，又叫惡性腫瘤或者 ，係一類病，呢類病因為控制唔到某啲細胞分裂引起，而呢啲細胞會入侵其他組織。癌病係無分年紀，不過年紀越大嘅機會越高，皆因細胞DNA老咗，整唔返，容易患癌。
常見嘅癌
以下數據係根據美國成人嘅資料統計得嚟：
相關文章
癌症研究
長生不死
Asbestos & Cancer problems
癌症資訊網 |
紅 | 紅係響人眼睇到最低頻可見光嘅色。波長大概係630-760nm。紅有時會叫用佢古名赤，朱。屬於三原色之一。
色 |
赤 | 赤可以係：
紅，色水
因為共產黨多數用紅色，赤亦可以代表共產主義
剝光豬
赤部，部首 |
朱 | 朱可以係：
朱氏
紅 |
南丁格爾 | 南丁格爾係一個護士，亦都係現代護士嘅先驅。佢來自英國家族，不過就喺意大利翡冷翠出世，所以佢個英文名就叫做。佢又叫「拎住燈嘅女人」。喺克里米亞戰爭嗰時，自願同其他護士一齊照顧傷兵。
每年嘅5月12號國際護士節就係記念南丁格爾嘅生日。
Florence Nightingale, Florence Nightingale International Foundation
護士 |
比利時 | 比利時係西歐一國，正式叫比利時王國。佢畀荷蘭、德國、盧森堡、法國圍住，有一段岸出北海，對住英國。比利時係歐盟創立會員國之一，歐盟總部起響國內。唔單止咁，北約都響度設總部。比利時人口超過一千萬，面積三萬平方千米到。
比利時喺18世紀因為爆發咗法文化嘅大型事件之後，出現咗語言分界，令國家分開咗荷蘭文、法文同埋德文呢三個社群。
攷
België | Europese Unie ／Belgique | Union Européenne ／Belgien | Europäische Union ，歐洲聯盟 |
比利時國徽 | 比利時國徽有兩個版本，分別係較大版本同較細版本。
較大版本
較大版本嘅比利時國徽入面，有一對獅子嘅圖樣。呢對獅子被稱為「比利時獅」，係比利時嘅國家象徵。喺國徽嘅中央係一面盾牌，上面畫咗傳統嘅獅子圖樣。另外，喺國徽中，有一件象徵君主國體嘅紅色上衣。而喺盾牌下面就寫住比利時嘅國家格言：「團結就係力量」。喺呢件紅色上衣嘅最頂，有一頂皇冠。而國徽中每一隻獅子都攞住一支比利時國旗。喺國徽嘅最頂就有比利時而家國土9個省嘅象徵旗幟。
呢個版本嘅國徽係喺1837年5月17號開始用。
較細版本
呢個版本嘅國徽由比利時聯邦政府使用。其中包含一面黑色嘅盾牌，上面畫有一隻黃色嘅獅子，手攞住「布拉班特嘅武器」，戴住一頂皇冠。喺盾牌嘅下方係一面勳章，喺勳章嘅綴帶上寫住比利時嘅國家格言「團結就是力量」。而盾牌嘅後方就有兩支交叉嘅權杖，一支嘅頂係一隻手，另一支嘅頂就係一隻獅子。
Coat of arms of Belgium In The World All Countries Coat of arms
比利時
國徽 |
秀才遇著兵 | 《秀才遇著兵》係香港無綫電視翡翠台古裝劇，響2005年5月25號到6月21號期間首播，總共20集，監製係劉家豪。主題曲〈明知不知傻癡癡〉由陳豪同周麗淇主唱。
演員一覽
主要演員
陳 豪 飾 水東樓
周麗淇 飾 陸拾義
黎耀祥 飾 史其旺
米 雪 飾 金 英
譚小環 飾 陸秀姑
高 雄 飾 萬鎮方
歐倩怡 飾 萬麗君
其他演員
李成昌 飾 么大平
元 華 飾 陸 戰
朱咪咪 飾 史廖氏
許紹雄 飾 魯 周
李力持 飾 彭 威
黎 宣 飾 三 婆
莫家堯 飾 馬立光
余子明 飾 何百福
張松枝 飾 賴 仁
李思捷 飾 莫大毛
戴耀明 飾 茅 士
伍文生 飾 文 生
李啓傑 飾 實 非
江 漢 飾 馬 庸
殷 櫻 飾 雲 芝
無綫電視官方網頁 - 秀才遇著兵
無綫電視官方網頁(TVBI) - 秀才遇著兵
蝶之居--翡翠劇場
|align=center colspan=2|老婆大人-6月3號
|align=center colspan=2|情迷黑森林6月6號-
|-
|align=center|上一套：學警雄心-5月24號
|align=center colspan="2"|翡翠台第二綫劇集秀才遇著兵5月25號-6月21號9:00-10:00
|align=center|下一套：奪命真夫6月22號-
|-
|align=center colspan=4|醫道
2005年無綫電視劇集 |
奪命真夫 | 《奪命真夫》，香港無綫電視翡翠台劇集，響2005年6月22號到7月16號期間首播，總共20集，監製係莊偉建。演員包括林保怡、溫兆倫、蘇玉華、伍詠薇、廖啟智、曾偉權、楊婉儀、歐倩怡、謝宛婷等等。
哩套劇由無綫電視製作、台灣電視事業股份有限公司監製、中國電視劇製作中心、八一電影製片廠、西安電影製片廠、山東省廣播電影電視製作中心、中國電影集團電視製片分公司、江蘇省廣播電視總台、貴陽電視台、河北電視台、中國教育電視台、北京法宣影視股份有限公司引進、南京紫金山影業有限公司、索尼影視國際電視公司承制。哩套劇嘅中國版總共有22集，而台灣版就有18集。
演員一覽
林保怡 飾 羅理浩
溫兆倫 飾 劉啟忠 / 阮文山
蘇玉華 飾 殷婷
伍詠薇 飾 余素心
廖啓智 飾 殷明
曾偉權 飾 游尚志
楊婉儀 飾 溫淑嫻
郭 鋒 飾 蔣學年
歐倩怡 飾 蔣雅怡
謝宛婷 飾 羅芷凝
王樹熹 飾 阮仁洛
郭政鴻
無綫電視官方網頁 - 奪命真夫
無綫電視官方網頁(TVBI) - 奪命真夫
|align=center colspan=2|情迷黑森林-7月1日
|align=center colspan=2|開心賓館7月4日-
|-
|align=center|上一套：秀才遇著兵-6月21日
|align=center colspan="2"|翡翠台第二綫劇集奪命真夫6月22日-7月15日9:00-10:007月16日8:30-10:30
|align=center|下一套：我的野蠻奶奶7月18日-
|-
|align=center colspan=4|醫道
2005年無綫電視劇集
喺各地區用唔同中文名嘅無綫電視劇集 |
第三類法庭 | 第三類法庭
首播日期：1994年2月28日
集數：30集
監製：王心慰
角色
：馬中寶、韋海怡、周予諾、喬大羽、李英杰古大姐
曲
插曲：溫兆倫
主題曲：溫兆倫
1994年無綫電視劇集 |
古巴 | 古巴，正式叫係加勒比海北部一島國，首都夏灣拿，官方語言係西班牙話。
古巴喺墨西哥灣同大西洋之間，美國同巴哈馬南面，海地同特克斯與凱科斯群島西面，墨西哥東面，同埋開曼羣島、牙買加北面。國裏面最大係古巴島。
古巴係加勒比海各國之中最多人。風俗主來係來自西班牙加上非洲文化。因為響熱帶同周圍都係水，所以好易俾颶風吹襲。
古巴係成個美洲唯一社會主義國，雖則佢畀美國長期經濟封鎖，但古巴國民嘅生活水平一路都發展得唔錯，有78.3歲嘅預期壽命、99.9%嘅識字率同埋接近1.8公頃嘅人均生態足跡，令佢嘅人類發展指數多年以嚟一路維持住高水平，但係佢同其他一黨制嘅國一樣，言論自由同人權受到比較大嘅限制。
史
1492年，哥倫布航海去到古巴島。
1510年，西班牙派軍征服古巴。
1511年，古巴成為殖民地。
19世紀中期，古巴人開始反抗西班牙人統治，要求獨立。美國介入戰爭，史稱美西戰爭，最後西班牙割讓古巴畀美國。
1898年，美國佔領古巴。
1902年，美國承認古巴獨立，扶植傀儡政權「古巴共和國」，嚮建國憲法中，加入，並拖延唔肯撤軍。
1903年，美國租古巴關塔那摩海軍基地。
1906年，美國趁古巴地方政府冧檔，再出兵佔領古巴，重干涉古巴內政同商業，扶植獨裁者。巴蒂斯塔喺國庫竊取4000萬美元，將國家出賣畀外國資本家，又縱容黑手黨接管賭場同娛樂場所，反對者一律處死，令古巴成為毒梟、皮條客同埋冒險家天堂。
1934年，軍人巴蒂斯塔發動政變，實行軍事獨裁。
1959年，卡斯特羅同捷古華拉以「建立古巴人嘅古巴」做口號，領導反政府武裝，推翻巴蒂斯塔，建立人民革命政權。
1960年，以經濟改革推行國有化，沒收美國人資產。
1961年4月17號到21號，美國中央情報局派1500名僱傭兵入侵失敗，是為。喺卡斯特羅帶領下，古巴實行左傾嘅社會主義革命。
1961年，古巴宣布成為社會主義國。
1962年，美國同古巴斷交，實施經濟、貿易同金融制裁，促成古巴投向蘇聯陣營。
蘇聯解體，古巴失去每年40億到60億美元嘅經濟援助，一度陷入危機。
而家，由經濟衰退復甦過嚟。
2006年，卡斯特羅身體唔好，將實權交畀細佬勞爾·卡斯特羅。
2018年，迪亞斯-卡內爾接任國務委員會主席嘅位置，係第一個1959年古巴革命之後成長出身嘅領袖。
Portal Cuba - Noticias, productos y servicios para Cuba y el mundo |
火牛 | 火牛係電力裝置，佢用電磁效應將能量由一個電路傳到另一個電路，佢可以有最少兩個綫圈，又或者一個綫圈，再夾一個自動相連開關。綫圈中間通常有個磁心，集中磁場綫。火牛通常用來轉換高低電壓，改變電阻，同埋分隔兩組電路。
火牛有大有細，細係可以細到手指頭咁大，裝響啲電路板上面。今時今日唔少人叫手提電話緊嚟叉電嗰嚿嘢做「火牛」，呢嚿嘢唔單只有火牛響裏邊，重有「整流電路」，嚿嘢輸出嘅係降咗壓嘅直流電，嚴格嚟講，呢嚿嘢係叉電器。
電 |
電池 | 電池，又叫做電芯，一種將光、輻射、熱同化學反應呢啲能量轉為電力嘅裝置。大致分為兩大類：通過化學反應發電嘅「化學電池」；同埋用熱、光、輻射物理能量發電嘅「物理電池」。
電池係意大利科學家亞歷山度伏特發明，可以將儲落嘅化學能轉成電能嘅裝置，用嗰時佢會有電化學反應，響完整嘅電路放電出來。
電池放出嘅係直流電。
化學電池
類型
筆芯電
大電，台灣同中國大陸都叫「1號電池」
中電，台灣同中國大陸都叫「2號電池」
細電，香港又叫「2A電」，台灣叫「3號電池」，中國大陸叫「5號電池」
3A電，台灣叫「4號電池」，中國大陸叫「7號電池」
4A電，台灣叫「6號電池」，中國大陸叫「9號電池」。
9V電
鈕電／銀仔電
鋰電池
鎳電池
用途
電動車/雙動力車/所有車嘅電池
相機
舊電池
舊電池係用過嘅電池，電量少過新電池，再用落去部電器成日冇電到，例如手錶時間唔準、MP3收音機無聲，迫住唔換唔得。
舊電池有分叉得電嘅環保型，同埋用完即棄型。
舊電池亦用嚟比喻過氣政治人。
充電池
si:විදුලි කෝෂය (විද්යුතය) |
電風扇 | 電風扇，減筆風扇，係用電推動嘅扇，電風扇有幾塊扇葉，轉動吹風出來，令到空氣郁。呢啲風，一來凉啲，二來通爽啲。未有之前，一係用風扇，一係用手撥扇。喺冷氣機發明之後，就少咗人用。
電風扇內部結構有摩打、火牛、扇葉、開關掣、快慢選擇鍵盤、安全保護外架。風扇會行係因為物理學機電原理，電生磁，磁生力，旋轉生風。
同類
風扇
吊扇
抽氣扇
代替品
冷氣機
涼風機 |
21 | 21係20同22之間嘅自然數。唐字寫成二十一。
唐字
唐字可以寫成二十一；防簒改及睇錯寫法係貳拾壹。
整數
自然數 |
墨爾本 | 墨爾本，嗰度啲唐人通常叫墨爾砵、墨爾缽、墨城，舊陣時叫美利濱、新金山，係澳洲維多利亞州嘅首府，亦係全國第二大城市，人口估計約4,900,000。墨爾本係澳洲多元民族文化嘅中心，有好多嘅移民。
墨爾本被叫做「澳洲嘅文化首都」，亦係全國嘅文化、商業、教育、娛樂、餐飲、同埋旅遊中心。墨爾本喺服飾、藝術、音樂、電視製作、電影同埋舞蹈等潮流文化領域引領澳洲。
墨爾本唔單止係澳洲嘅文化首都，同時亦係體育中心。墨爾本曾經開過1956年夏季奧運會，係南半球第一個開奧運會嘅城市。2006年英聯邦運動會，2007年世界游泳錦標賽亦都係喺墨爾本舉行。呢個城市集中咗幾乎澳州所有主要嘅運動賽事．包括賽馬、網球、澳式欖球總決賽、F1賽車。
從2002年至今，墨爾本一直雄霸由《經濟學人》揀嘅世界最適宜住嘅城市嘅頭三名。
歷史
墨爾本本來叫，1835年開埠。1837年，改叫墨爾本嚟紀念英國首相第二代墨爾本子爵威廉·蘭姆。
1840年全城有1萬人，最早嘅移民嚟自英國嘅自由民。1847年維多利亞女皇封墨爾本為城市，跟住好快變咗做維多利亞州首府。1850年，墨爾本周圍搵到金礦，吸引咗好多新移民，包括英國、愛爾蘭、德國、意大利、荷蘭同埋中國等，墨爾本所以亦叫做新金山。
1901年，澳洲聯邦開始冇幾耐嘅時候，墨爾本已經係全國嘅金融同文化中心，聯邦議會設喺墨爾本國會大廈，但係嗰陣新南威爾斯州嘅首府雪梨人口已經超過墨爾本，工商業嘅發展亦勁過墨爾本，所以兩個城市都爭做聯邦首都。為咗平衡雙城嘅爭鬥，最後澳洲喺1908年決定將首都設喺兩城之間嘅坎培拉。1927年，澳洲國會由墨爾本搬到去坎培拉。
天氣
墨爾本全年受到南太平洋暖流影響，氣溫變化比較暖。但同一時間受到印度洋冷風嘅影響，墨爾本日溫差大嘅天氣狀況都經常發生。冬天短，成日落雨，唔乜落雪；夏天長而且熱，比較乾。
最凍嘅係7月，平均氣溫10.5℃；最熱嘅係1月，平均氣溫21℃。
臭氧層空洞嘅問題令到墨爾本夏天嘅陽光容易引起皮膚癌。市民喺出街嗰陣都會搽太陽油去防紫外線。
政區
大墨爾本地區有31個地方政府區域。大墨爾本地區嘅範圍包括墨爾本中央商務區附近嘅地區，而呢31個地方政府區域亦包括咗三個「郡」。
經濟
墨爾本係全澳經濟同埋商業中心城市之一。好多澳洲大型公司嘅總部設喺墨爾本中央商務區，包括澳洲四大銀行當中嘅澳紐銀行，澳洲國民銀行；全球礦業大企業力拓集團同埋必和必拓；Medibank私人保險，電信行業大企業Telstra，零售業大企業Coles超級市場，百貨行業大企業邁爾；汽車業大企業霍頓；電子零售業大企業JB HI-FI等。亦有好多跨國公司嘅澳洲總部設喺墨爾本，包括平治、BMW、東芝、惠普、松下、西門子、博世、佳能、尼康、摩托羅拉、萬事得、豐田汽車、本田汽車、日產汽車、福特汽車、三菱汽車、三菱重工、7-Eleven、安聯、野村證券、德勤會計師事務所、畢馬威會計師事務所、ING集團、摩根大通、KFC等。
2012年4月，墨城嘅失業率係5.2%。根據《經濟學人》喺2012年嘅統計，墨爾本係世界上生活成本第8貴嘅城市。而墨城嘅樓價自1990年代開始亦每年上升，20年間升咗400%。
當地政府亦會保住當地人優先就業，而喺墨爾本，人工時薪平均25蚊左右，最低工資為18蚊。
墨爾本亦係全球生物科技嘅中心城市之一同埋全澳嘅科技中心，澳洲嘅大多數生命科學、電子、高科技、能源企業總部都位於墨城東南部嘅莫納什大學周邊地區；呢度有幾個莫納什大學同埋墨爾本大學嘅大型實驗室，所以俾人叫做「澳洲矽谷」。
文化
墨爾本被公認為澳洲文化嘅靈魂城市，市民有文化涵養。無論喺建築、多元文化、飲食、文學、體育、藝術同埋時尚方面都引領澳洲。好多出名嘅文化同埋藝術活動亦會每年喺墨爾本舉行。
建築
墨爾本市有好多嘅維多利亞式建築。一啲近代嘅哥德式建築亦成為當代建築嘅典範。有小意大利之稱嘅有意大利風格嘅建築。海德堡等德國裔區域亦有唔同嘅德式風格建築。
墨城嘅城中心亦擁有眾多地標建築，包括
「旋舞嘅裙子」維多利亞藝術中心
現代維多利亞式建築嘅典範墨爾本演奏中心
現代建築麗奧圖大廈雙塔
維多利亞國立美術館寬闊嘅水幕牆。
維多利亞州立圖書館
墨爾本市政廳
皇家展覽館
弗林德斯街火車站
墨爾本亦係南半球嘅「教堂之城」，有出名嘅衛斯理堂、聖保羅座堂、蘇格蘭教堂、聖巴特利爵主教座堂同埋聖米迦勒聯合教會等。
多元文化
同澳洲其它城市一樣，墨城嘅居民以盎格魯同埋撒克遜血統嘅英國同埋愛爾蘭移民後裔為最多。另有大量嚟自歐洲大陸嘅移民，包括德國、意大利、希臘、荷蘭、法國、俄羅斯同埋東歐。亞洲移民主要嚟自中東、日本、韓國、印度、中國大陸、台灣、香港、馬來西亞、印尼同埋越南爲主。
華人同埋亞裔文化
墨城中央嘅中國城有好多十九世紀嚟澳嘅華人後裔。1990年代，華人社區喺郊區崛起，華埠喺墨爾本亦有衰敗嘅跡象。城市遠郊嘅博士山、唐卡斯特、威福利谷、威藍町、庫克角等以華人為主嘅區域先後成為嘅華人商業中心，2000年代，越嚟越多嘅中國留學生同埋新移民湧入墨爾本。
藝術同埋時尚
墨爾本係澳洲嘅藝術同埋時尚之都。位於墨爾本中央商業區嘅科林斯街係全澳最出名嘅商業街同埋奢侈品購物集中地，有世界名牌衫褲、珠寶、手錶嘅旗艦店。
位於墨城東南嘅係南半球最大嘅購物中心，有19萬平方米咁大，亦係全球第三大嘅購物中心。
音樂
墨爾本係澳洲音樂產業最為繁榮嘅城市之一，出咗好多叻嘅流行音樂團體，好似Kylie Minogue等。墨爾本嘅中央商務區亦係全澳街頭藝人自由表演嘅大型舞臺，每日都有藝術家喺墨城嘅市中心搞公開表演。
係澳洲歷史最耐嘅城市交響樂團。
墨爾本每年亦會舉辦好多音樂活動，如：墨爾本國際爵士音樂節，聲浪音樂節 (SoundWave)，聖傑洛米巷道音樂節 (St. Jerome’s Laneway Festival)，Stereosonic音樂節同埋未來音樂節 (Future Music Festival)等。
教育
墨爾本市係全澳嘅教育中心之一。主要大學有：
墨爾本大學
莫納什大學
拉籌伯大學
迪肯大學
墨爾本皇家理工大學
旋濱科技大學
維多利亞大學
傳媒
墨爾本係全澳嘅新聞中心城市之一，新聞集團嘅梅鐸家族亦喺墨爾本發跡。發行量最大嘅兩份報紙係1840年創刊嘅同埋1854年開始發行嘅《時代報》。呢兩份報紙都喺澳洲全國有影響，喺其他州同埋地區亦有小量發行。
體育
墨爾本市係世界上最重要嘅體育中心城市之一，1956年曾搞過澳洲第一次嘅奧運會。2006年，墨爾本搞英聯邦運動會。2007年，世界游泳錦標賽。
國際男子職業網球總會四大滿貫之一嘅澳洲網球公開賽每年一月喺墨爾本公園舉行。
國際汽車聯合會嘅一級方程式喺每年賽事嘅第一站嘅澳洲大獎賽都喺墨爾本嘅亞伯公園賽道舉行。
墨爾本亦係澳式足球嘅發源地，大墨爾本地區有好多嘅AFL大聯盟球隊。每年9月中AFL嘅總決賽都定喺墨爾本板球場開波。
每年11月有春天賽馬節，墨爾本盃係全球四大賽馬賽事之一，亦係全國矚目嘅重要賽事。
交通
公路
墨爾本有一個由幾個交叉高速公路組成嘅大型高速公路網絡，市區嘅16條高速公路喺南北東西縱橫交錯。
收費路段
市區專線同埋機場專線。
東部專線。
高速公路
莫納什高速公路，全長159公里。
圖拉馬瑞尼高速公路，全長13公里。
東部高速公路，全長62公里。
半島鏈接，全長25公里。
墨爾本環線：為一條環繞墨爾本都市西部嘅高速公路，全長38公里。
西部高速公路：係一條可以連接墨爾本西南區同埋西北區嘅主要高速路，亦可接駁到阿德萊德。
軌道交通
墨爾本有全澳最大嘅軌道交通系統，城市輕軌系統全長有372公里，有200個車站。
通勤鐵路
墨爾本嘅通勤鐵路包括16條電氣化線路嘅4個線組同埋位於市中心嘅城市環線組成，全長830km，2016年有2.354億人次嘅乘客。
有軌電車系統
墨爾本為全球最大嘅有軌電車系統，1880年代開始服務，亦係全球最舊嘅輕軌運輸系統之一。有28條線路同埋1,773個車站。
機場
大墨爾本地區共擁有七座機場，其中四座係民用客運機場。
墨爾本國際機場：位於市區西北嘅泰勒馬林區，因此又叫泰勒馬林機場，係墨爾本最大嘅綜合國際機場，貨運吞吐量為澳洲最大，客運量第二大僅次喺悉尼國際機場。
愛華隆機場：位於市區西南、吉朗市東北嘅愛華隆鎮，係維多利亞州嘅第二個國際機場。
埃森登機場：位於市區西北嘅埃森登區，係澳洲第二座國際機場。
穆拉賓機場：位於市中心東南嘅曼通區東部，除咗少量支線客運服務以外，係墨爾本主要嘅通用航空機場，升降次數為澳洲全國第二，僅次喺悉尼機場。
港口
墨爾本港嘅港區面積143,000平方米，有超過30個嘅泊位、同埋16個平臺。每年吞吐190萬個貨櫃。 墨爾本港以港口吞吐數字同埋面積計都係澳洲嘅至大港口。
城市景觀
墨爾本市中心嘅外圍有環繞市區嘅免費旅遊觀光電車，沿途經過著名觀光景點，包括：
南岸
國會大廈
維多利亞藝術中心
維多利亞市場
墨爾本皇家植物園
墨爾本會議中心
皇家展覽館
IMAX電影院
墨爾本舊監獄
聯邦廣場
墨爾本動物園
維多利亞州
維多利亞州官方旅遊導覽網站
墨爾本生活網站
墨爾本水族館網站
墨爾本航空站官網
墨爾本交通網站 |
阿西莫夫 | 阿西莫夫係喺俄羅斯出世嘅美國化學博士及科幻作家。
阿西莫夫嘅想像力好豐富，思維嚴密。佢嘅短篇小說出人意表，結局直到最後一個字先出現；長篇小說氣勢磅礡，探索人類、社會、時間、空間、物理定律等問題。渠筆下嘅主角雖然理性，但總係有血有肉。佢嘅機械人好有人性。
佐治盧卡斯嘅星球大戰深受銀河帝國三部曲同基地三部曲影響。為表示敬意，一啲細節亦向書中取材。
作品
短篇小說
最後嘅問題 The Last Question (1956年)
長篇小說
基地系列：
基地三部曲 1：基地 Foundation (1951年), ISBN 0-553-29335-4
基地三部曲 2：基地與帝國 Foundation and Empire (1952年), ISBN 0-553-29337-0
基地三部曲 3：第二基地 Second Foundation (1953年), ISBN 0-553-29336-2
永恆嘅收尾 (The End of Eternity) (1955年)
Prelude to Foundation (1988年), ISBN 0-553-27839-8
Forward the Foundation (1992年), ISBN 0-385-24793-1
科幻
科普
美國作家 |
Thomas Tallis | Thomas Tallis係十六世紀英國作曲家，擅長寫複調音樂，最著名嘅有四十聲部經文曲 Spem in Alium。
英國作曲家 |
Spem in Alium | Spem in alium nunquam habui praeter in te係 Thomas Tallis 寫嘅一首七段四十聲部經文歌嘅第一句，並成為呢首經文歌嘅標題。首經文歌時而輕快，時而深思，時而喧鬧，時而低語。
Spem in alium
Sancte Deus
Salvator mundi, salva nos I
Salvator mundi, salva nos II
Gaude gloriosa
Miserere nostri
Loquebantur variis linguis
音樂
合唱 |
達伽馬 | 達伽馬係葡萄牙探險家。佢係第一個由歐洲揸船到印度嘅人。
類:葡萄牙人
航海家 |
伽利略·伽利萊 | 伽利略·伽利萊係意大利物理學家、天文學家、占星學家同哲學家。佢對後世科學框架有好大影響。
佢鄉下喺意大利比薩，專門研究物理。佢引用咗數學概念嚟度解釋科學原理，其中佢研究嘅力學更加影響咗牛頓嘅運動定律。佢又發展咗一啲儀器，好似用嚟測量溫度嘅溫度計就係由伽利略製造，叫做伽利略溫度計；而佢又發明咗「擺」嚟度測量時間；伽利略改良咗折射式望遠鏡，重用望遠鏡嚟進行天文觀測。
伽利略嘅研究好支持哥白尼嘅日心說，同當時羅馬教廷所講嘅地心說有所衝突。羅馬教廷唔妥佢，所以拉咗佢去審判，要伽利略承認自己嘅講法唔啱。但係伽利略誓死都唔從，結果佢一直俾羅馬教廷軟禁。直到佢過身前一刻，伽利略重仍然話：「就算我過咗身，地球重喺度轉緊」。
嗰陣時冇咩其他研究支持伽利略嘅講法，但隨著後世歐洲科學家越嚟越多，日心說開始越嚟越多人信。最後到咗1741年，伽利略終於得到平反，教宗本篤十四世授權出版佢所有嘅科學著作。
紀念
伽利略·伽利萊發現咗木星嘅四粒最大嘅衛星，為咗紀念佢，呢四粒衛星一齊叫做伽利略衛星。
伽利略·伽利萊響天文學、物理學方面做咗好多貢獻，為咗紀念佢，歐洲建造緊嘅新衛星導航系統嗌做伽利略導航系統。
意大利物理學家
意大利天文學家
文藝復興 |
托迪 | 托迪係前意大利足球員，打前鋒，效力過意大利甲組足球聯賽球隊羅馬。
托迪喺羅馬出世，佢早響16歲嗰陣已經代表球會上陣意甲賽事。佢好受羅馬重用，廿歲嗰陣就贏咗意甲最佳新人獎。2001年佢跟隨羅馬贏得意甲聯賽冠軍，之前又贏埋意大利聯賽最佳年青球員。由於佢生得靚仔，只係二十歲就係意大利女人心目中嘅最佳對象，地位等同英國嘅碧咸。
托迪早響2000年已經代表意大利國家足球隊出席國際主要大賽。2000年歐洲國家盃就已經打出名堂，成日都係國家隊常客。而佢最好嘅成績係2006年世界盃冠軍。
2006-2007年度力壓雲尼斯達萊獲得歐洲金靴獎。
獎項
意甲最佳新人
意甲冠軍：2001
世界盃冠軍：2006
意大利足球員 |
Glenn Gould | Glenn Herbert Gould，加拿大鋼琴演奏家。佢嘅重要作品包括1955年同1981年分別錄製嘅巴哈《高德堡變奏曲》。
Solitude Trilogy
The Glenn Gould Archive, Canada
Glenn Gould Interviews Glenn Gould about Glenn Gould
加拿大鋼琴家
賦格曲 |
檸檬 | 檸檬係芸香科柑桔屬嘅常綠混種喬木，喺全球各地嘅熱帶同亞熱帶地區都搵到。佢個名係英文譯過來。
起源
原本發源於亞洲，種植範圍包括印度、緬甸同阿拉伯世界。大約中世紀嗰陣就傳入歐洲。而家地中海一帶種植檸檬已經好普遍。
樣
植株高5～6m，各部份有香氣。葉常綠，似拉長咗嘅蛋形，尖頭。
用途
佢嘅果多汁可以用來煮嘢食又或者整飲品。檸檬有5%係檸檬酸，令到佢食落好酸同埋pH值去到2同3。因為檸檬又平又夠酸，敎學上成日畀人用來做化學實驗。佢嘅果亦可以拎嚟整香水同用喺食品、藥物範圍。
相
食檸檬
青檸
香茅
有關嘅書
芳香植物 第74～75页 三联书店出版社 ISBN 978-7-108-06100-3
類:柑桔屬
類:四季常綠植物
類:喬木
生果
類:植物油庫
類:藥用植物 |
賦格曲 | 賦格曲之前又叫過"Ricerca"(「揾出來」)屬於對位作曲一種形式，自由過卡農曲少少。音樂開頭通常由中聲部獨奏，跟住第二聲部高五度加入，奏埋之前同一曲式，呢個時間第一部就繼續用對位音來伴奏；跟住其他聲部就一部跟住一部咁用同一曲式加入。淨返落來首曲就由所有聲部互相追逐。
音樂
賦格曲 |
木星 | 木星，又叫歲星，係太陽系八大行星入面最大嘅行星，係由內數到外第五粒行星。木星屬於氣體大行星，同土星、天王星、海王星一樣，木星繞太陽運行，平均距離太陽5.2 AU，軌道週期11.86年。木星係地球夜晚睇到嘅第三光嘅天體，只係暗過月球同金星。
古時中國叫佢做「歲星」，因為佢公轉大約12年，同地支一個循環差唔多，並產生咗歲星紀年法：歲星出沒嘅時候，古時人望住個天睇佢嘅位置，並用佢來紀年。西方叫佢做朱庇特，源自羅馬神話入面嘅眾神之王，等同希臘神話嘅宙斯。
木星嘅質量係地球嘅318倍，亦係太陽系所有其他行星加埋嘅2.5倍，但就只係太陽嘅千分之一，佢亦係太陽系第二多衛星嘅行星，同埋自轉最快嘅行星。
木星有光環，不過就唔容易睇到，喺地上需要現存最大嘅望遠鏡先至可以進行對木星環嘅觀察。木星表面有大大小小嘅風暴，其中最出名嘅風暴係「大紅斑」。
名
喺希臘同羅馬文明入面，木星畀命名做佢哋嘅主神 Zeus 同 Jupiter。國際天文學聯會喺1976年正式以 Jupiter 命名呢粒行星，並以神嘅愛人、最愛同後裔命名木星嘅衛星。
形成同遷徙
木星畀人認為係太陽系最老嘅行星，呢粒行星最初係一個固體核心，然後積累咗佢嘅氣態大氣層，所以木星係喺太陽星雲消散之前形成嘅。形成嘅過程入面，木星嘅質量一路增加到地球質量嘅20倍，而大約一半由矽酸鹽、冰同其他重元素成份組成。呢粒不斷增長嘅行星喺3至4百萬年到咗最終質量。
根據，木星喺離太陽大約3.5AU嘅地方開始形成。隨著木星質量增加，同圍繞太陽運行嘅氣盤相互作用以及同土星嘅軌道共振導致佢向內遷移，之後土星都向內遷移，並且快過木星，直到兩粒行星喺離太陽1.5AU嘅地方被捕獲為3:2平均運動共振，之後兩粒行星開始向外移並去到而家嘅位置。木星喺內太陽系嘅遷移最終令內行星從廢墟形成。
物理性質
木星係氣體大行星，主要由氣體同液體組成。佢係太陽系最大嘅行星，赤道直徑係142,984 公里，體積係地球嘅1321倍，平均密度係1.326 g/cm3，低過太陽系所有類地行星。
成分
跟質量來計嘅話木星嘅大氣大約由76% 氫同24% 氦組成，但氦原子質量大過氫分子，所以跟體積計嘅話，木星嘅高層大氣大約由90% 氫同10% 氦組成。大氣入面仲有微量甲烷、水蒸氣、氨同矽基化合物，以及少量碳、乙烷、硫化氫、氖、氧、磷化氫同硫。大氣最外層有凍結嘅氨晶體。通過紅外線同紫外線測量，仲發現咗微量苯同其他碳氫化合物。木星內部含有密度更大嘅物質，跟質量計嘅話，大約有 71% 嘅氫、24% 嘅氦和 5% 其他元素。
大氣入面氫同氦嘅比例接近原始太陽星雲嘅理論成分。高層大氣嘅氖含量得百萬分之二十，大約係太陽入面嘅十分之一。木星嘅氦豐富度大慨係太陽嘅 80%，因為呢啲元素以富氦液滴嘅形式沉澱，並喺木星內部深處發生。
根據光譜學，土星嘅成分被認為同木星相似，但係天王星同海王星嘅氫同氦含量相對較少，而喺木星同土星較少嘅元素就相對較多，包括氧、碳、氮同硫。呢啲行星叫冰巨行星，因為佢哋大部分揮發性化合物都係固體。
質量同大細
木星嘅質量係地球 318 倍，係太陽系其他行星質量總和嘅 2.5 倍。佢嘅質量之大令佢嘅太陽重心喺太陽表面上方，離太陽中心 1.068 個太陽半徑 。木星嘅半徑大約係太陽半徑嘅十分之一，質量係太陽質量嘅千分之一，因為兩個天體密度相似。「木星質量」通常用來描述其他天體質量嘅單位，特別係系外行星同棕矮星。例如，HD 209458 b嘅質量係0.69 MJ，而棕矮星Gliese 229 b嘅質量係60.4 MJ。
理論模型話如果木星的質量增加 40% 以上，內部就會被壓縮，即使物質數量增加，體積都會減小。但質量變化較細嘅話，半徑唔會明顯變化。因此，木星被認為有同行星組成同進化歷史去到嘅的直徑噉大嘅直徑。如果隨住質量增加而進一步收縮嘅過程持續落去嘅話，恆星就會形成。即使木星嘅質量要大約 75 倍先可以融合氫並成為恆星，佢嘅直徑可能已經夠大，因為最細嘅紅矮星嘅半徑可能只係大過土星小小。
形成嗰陣，木星溫度高過而家，直徑大約係當前直徑嘅兩倍。之後，木星輻射嘅熱量比通過太陽輻射接收嘅熱量多。噉令發生，並收縮內部，導致木星每年收縮大約 1 毫米。
內部結構
科學家針對木星形成有兩種理論：如果行星首先以固體形式吸積，佢會由密度高嘅核心同向外延伸到行星半徑大約 80% 嘅液態金屬氫同一啲氦嘅周圍層組成，而外部大氣層就會由分子氫組成。或者，如果行星直接由氣態原行星盤塌陷，噉佢應該冇核心，而係由密度從外圍到中心一路越來越高嘅流體組成。朱諾號嘅數據顯示，木星有一個混合到地幔入面嘅彌散核心，延伸到木星半徑嘅30-50%，而且包含總質量有地球 7-25 倍嘅重元素。
喺金屬氫層出面係透明嘅內部氫大氣層，壓力同溫度高過分子氫嘅臨界壓力 1.3 MPa 同臨界溫度 33 K。喺噉嘅狀態下，冇明顯液相同氣相，所以氫被認為喺超臨界流體狀態。從雲層向下延伸嘅氫氣同氦氣喺更深嘅一層轉變咗做液體，可能同液態氫同其他超臨界流體嘅海洋類似。隨著深度增加，氣體逐漸變得更加熱同稠密。
氦同氖嘅雨狀液滴通過低層大氣向下沉澱，消耗咗高層大氣入面呢啲元素嘅豐富度。計算表明，氦滴喺半徑60,000 公里處同金屬氫分離，並喺半徑50,000 公里處再次合併。天降鑽石被認為會發生，包括土星同冰巨行星天王星同海王星。
木星內部嘅溫度同壓力向內穩定增加，因為行星形成嘅熱量只能夠通過對流逃逸。喺大氣壓力水平 1 bar 嘅表面深度，溫度大約喺 165 K 。超臨界氫逐漸由分子流體轉變做金屬流體的區域嘅壓力範圍分別係 50–400 GPa，溫度分別為 5,000–8,400 K。木星稀釋核心嘅溫度估計係喺 19,700 °C，壓力大約係喺 4,000 GPa 。
大氣層
磁層
木星嘅磁場係太陽系行星入面最強嘅，偶極矩係 4.170 高斯，同自轉極傾斜 10.31° 。表面磁場強度由 2 高斯到 20 高斯都有。磁場被認為係由液態金屬氫核心嘅渦流產生嘅。木星磁層周圍係個磁層頂，喺磁鞘內邊。太陽風同呢啲區域相互作用，拉長木星背風面嘅磁層並向外延伸，差唔多去到土星軌道。伽利略衛星都喺磁層入面行，令佢哋唔使受暴露喺太陽風。
木衛一嘅火山噴出大量二氧化硫，沿住軌道形成氣體環面，嗰啲氣體喺木星磁層入面被電離，產生硫離子同氧離子。之後佢哋同來自木星大氣層嘅氫離子喺木星赤道面形成等離子片。薄片嘅等離子體同行星共同旋轉，造成變形偶極磁場。內的電子會產生範圍喺 0.6–30 MHz 嘅無線電信號，用普通短波無線電接收器都可以喺地球檢測到。而木衛一穿過呢個環面嗰陣，相互作用產生咗阿爾芬波，將電離物質帶去木星兩極。之後，無線電波通過嘅同能量沿住錐形表面傳輸出去。當地球同個錐體相交嗰陣，木星嘅無線電輸出可能多過太陽嘅無線電輸出。
行星環
木星嘅行星環系統微弱，由顆粒組成嘅內環，比較光嘅主環同外圍嘅薄紗環組成，呢啲環大慨由塵埃組成，同土星環用冰組成唔同。主環可能係由木衛十五同木衛十六噴出嘅物質組成，呢啲物質受木星引力吸引，軌道繞住木星，後來新的材料被碰撞影響而形成而家嘅環。木衛十四同木衛五可能以相同方式組成薄紗環嘅兩個唔同組成部分。來自木衛五附近嘅碎片可能係來自同木衛五碰撞嘅碎片。
軌道和自轉
木星係太陽系唯一一個同太陽嘅重心喺太陽本體之外，但都只喺太陽半徑以外7%。木星同太陽嘅平均距離係7.78億公里，即係5.2個天文單位，每11.86年公轉一周，大約係土星嘅五分之二，形成近軌道共振。木星嘅軌道平面比地球斜1.30°。因為佢有0.049嘅離心率，木星嘅遠日點比近日點遠大約7500萬公里。系外行星嘅發現證實咗有高偏心率嘅類木行星，同木星嘅低偏心率唔一樣。模型表明噉係因為太陽系只有兩粒類木行星，而有更多嘅話可能會提高偏心率。
木星嘅軸傾角得3.13，同地球或者火星比，佢嘅季節微不足道。
木星嘅自轉係太陽系入面最快，可以喺十個鐘之內完成自轉，噉會產生一個明顯嘅赤道隆起。因為木星唔係固體，所以佢嘅上層大氣會有。木星極地大氣嘅自轉比赤道大氣長5分鐘。木星係扁球體，所以赤道直徑比兩極嘅直徑長9275公里。
有三個系統用來参考木星嘅自轉。系統I喺北緯10度到南緯10度適用，週期係9h50m30.0s。系統II喺所有緯度都適用，週期係9h55m40.6s。系統III最早由電波天文學定義，對應行星磁層嘅自轉，週期係木星嘅官方週期。
觀測
木星通常係夜晚成個天入面第四光嘅天體。根據木星喺地球望落去嘅位置，佢嘅視星等可能會唔同。平均視星等係−2.20，標準差係0.33。當木星穿過近日點嗰陣，會發生，令佢更近地球。接近衝嗰陣，木星會進入121日嘅逆行狀態，向後移動 9.9° ，然後返到順行狀態。
因為木星軌道喺地球軌道出面，因此從地球睇木星嘅相位角始終小於11.5°；因此，當通過地球望遠鏡觀察嗰陣，木星成日被照到幾乎光哂噉。只有接近木星嘅航天器可以影到新月形嘅木星。小型望遠鏡通常會睇到木星嘅伽利略衛星同橫跨木星大氣層嘅雲帶。4-6 英寸口徑嘅望遠鏡會喺木星面對地球嗰陣睇到大紅斑。
探測史
衛星
木星有95粒已知天然衛星，隨著觀測技術嘅進步，呢個數字可能會增加。衛星入面有79粒直徑細個10公里，最大嗰四粒統稱伽利略衛星，通常喺夜晚地球用雙筒望遠鏡可以睇到。
伽利略衛星
伽利略衛星係指由天文學家伽利略發現嘅衛星，分別係木衛一、木衛二、木衛三同木衛四。其中木衛一、木衛二同木衛三嘅軌道形成咗拉普拉斯共振，木衛三轉一圈，木衛二就會轉兩圈，而木衛一就會轉四圈。而木星嘅潮汐力令佢哋嘅軌道呈圓形。
佢哋嘅軌道離心率令呢幾粒衛星接近木星嗰陣形狀彎曲，並喺遠離嗰陣變返球形。噉嘅磨擦令衛星內部產生熱量，並體現咗喺木衛一嘅火山活動入面。而喺木衛二表面比較年輕嘅地質年都體現咗木星令佢嘅表面更換咗。
分類
木星嘅衛星從前根據類似嘅軌道根數分為四組，每組四粒衛星。之後，由於發現咗好多小型衛星，令情況變得更加複雜。木星嘅衛星目前有6個組，並有幾個冇組嘅衛星。
最入嗰八粒規則衛星喺木星赤道平面附近有近乎圓形嘅軌道，佢哋被認為同木星一齊形成，而其他衛星係不規則衛星，被認為係畀木星捕獲嘅小行星或者係佢哋嘅碎片。 每組嘅不規則衛星可能有一個共同嘅起源，可能係一個更大的衛星或分裂嘅捕獲天體。
文化
木星喺夜晚好容易以肉眼睇到，即使喺日頭有陣時都會睇到，所以自古以來就為人所知。喺巴比倫，木星代表佢哋嘅神 。佢哋利用木星沿黃道大約十二年嘅軌道來定義星宮。
羅馬人將木星命名做朱庇特，係羅馬神話嘅主神。朱庇特喺希臘神話入面對應嘅神係宙斯，亦都係希臘人對木星嘅叫法。
喺東亞，基於中國嘅五行，呢粒行星被稱為木星，亦畀道教嘅人稱為。喺印度，木星被稱為 ，亦都被稱為 Guru ，意思即係。
太歲 |
水星 | 水星係最近太陽嘅行星，係太陽系最細行星，用88日就可以圍住太陽轉一個圈，冇衛星。佢嘅光等係由5.5去到-2.0，不過因為太近太陽，分開角度只有28.3°，唔係咁易見到，只可以響日出日落時先睇到。
到家下為止，人對水星嘅認識都好有限，至今得兩艘太空船去過。第一艘係1974至1975年嘅水手10號，畫低咗45%嘅水星表面圖。第二艘係信使號，喺2008年1月14號掠過水星，畫低另外30%嘅表面。信使號會喺2011年再抵達水星，並進入環繞軌道，全面探測水星表面。
水星 |
金星 | 金星係第二近太陽嘅行星，太陽系第六大行星，軌跡響水星同地球之間，用224.7日就可以圍住太陽行一個圈，太陽系中唯一一粒冇磁場嘅行星，冇衛星。夜晚嗰陣時，響地球天空，佢係除咗月亮之外，最光嘅天體，光等有成 -4.6。用地球角度來睇，因為佢係內行星，佢永遠都唔會離開太陽好多，所以分開角度都係頂盡 47.8°。金星最光係日落之前一陣或者日出無耐，所以人哋叫佢晨星或者昏星。
金星係太陽系四粒類地行星之一，因為佢嘅大細、質量、體積同太陽嘅距離，都同地球相似，所以佢經常被稱為地球嘅姊妹星。佢嘅直徑係12,092公里，質量係地球嘅81.5%。
然而，佢喺其它方面就同地球唔同。佢嘅大氣層非常厚，係四粒類地行星入面最厚嗰個，其中超過96.5%都係二氧化碳，其餘嘅3.5%係氮氣，行星表面嘅大氣壓力係地球嘅92倍。表面平均溫度高達735開氏，係太陽系最熱嘅行星，比最近太陽嘅水星更加熱。金星冇將碳吸收入岩石嘅碳循環，似乎冇任何有機生物來吸收生物量嘅碳。金星俾一層高反射、唔透明嘅硫酸雲覆蓋，擋住來自太空、可能抵達表面嘅可見光。佢之前可能有海洋，而且外觀同地球極為相似，但係隨住失控嘅溫室效應導致溫度上升而蒸發嗮。水最有可能因為缺乏行星磁場而受到光致蛻變分解成氫同氧，而自由氫一直俾太陽風掃入星際空間。金星表面係乾燥嘅荒漠景觀，重有定期被火山刷新嘅岩石。
特徵
地理
直到行星科學喺20世紀揭示佢啲秘密之前，金星表面一直都係人類猜測嘅話題。佢最後嘅影像來自麥哲倫號喺1990-91年間嘅探測，顯示表面有大量同廣泛嘅火山活動，大氣層中嘅硫顯示最近可能有過噴發。
金星八成表面俾光滑嘅火山平原覆蓋，七成嘅平原有皺褶脊，一成係平滑或有碎裂嘅平原。兩個高原構成其餘三成嘅表面地區，一個喺行星嘅北半球，另一個喺赤道嘅南邊。北方大陸嘅大細同澳洲差唔多，依據巴比倫嘅愛神，伊師塔命名為伊師塔地。金星上最高嘅山峰就喺伊斯塔地，叫做馬克士威山，佢嘅高度係金星平均表面之上11公里。喺南半球嘅大陸係呢兩個高原中比較大嘅一個，依據希臘嘅愛神命名，稱為阿佛洛狄忒陸，大細同非洲大陸差唔多。呢個地區嘅部分被斷裂嘅網狀結構同斷層覆蓋。
由於缺乏熔岩流嘅伴隨，隨處可見嘅破火山口依然係一個謎。呢個行星只有好少撞擊坑，顯示呢個行星表面非常年輕，大概只有3-6億年嘅歷史。除咗撞擊坑、山脈、山谷等等喺岩石行星常見嘅地形，金星表面有一啲獨特嘅特徵。平頂嘅火山地形叫做Farra，睇起嚟似薄煎餅，大細範圍介乎20至50公里，高度介乎100至1000公尺；輻射狀、星形嘅地形系統，叫做novae；如果有類似蜘蛛網嘅輻射狀同埋同心斷裂外觀嘅，就叫做蛛網膜地形；如果有同心圓環嘅凹地就叫coronae；呢啲都係火山地形。
金星表面嘅地形幾乎都係用歷史上同神話中嘅女性命名。少數例外嘅係以詹姆斯·克拉克·馬克士威個名命名嘅馬克士威山，同埋阿爾法區、貝塔區、奧瓦達區呢三個高原地區。前面嗰三個地區係喺國際天文學聯會嘅行星命名監督機構，通過現行嘅命名制度之前命名。
金星上天然嘅地形以相對於佢本初子午線嘅經度來表示。原本選擇嘅子午線係經過阿爾法區南部，喺雷達下呈現亮點嘅橢圓形Eve嘅中心。喺金星任務完成後，重新定義嘅本初子午線係經過阿喇阿德涅火山口中央峰嘅經線。
表面地質
大部分嘅金星表面似乎都係由火山活動形成，金星嘅火山數量係地球嘅好幾倍，佢有167座直徑超過100公里嘅大型火山。地球上，得夏威夷大島嘅複雜火山嘅大細可以同金星比較。呢個唔係因為金星嘅火山比地球活躍，而是因為佢嘅地殼比地球古老。地球嘅海洋地殼喺板塊嘅邊界不斷咁俯衝而下，令到平均年齡細過一億年，而金星表面嘅年齡估計喺3至6億年之間。
有幾個線索指出金星上嘅火山重喺度活動。前蘇聯嘅金星計劃，金星11號同埋金星12號探測器偵測到好多閃電，金星12號降落之後冇幾耐，就記錄到強大嘅雷聲。歐洲太空總署嘅金星特快車記錄到高層大氣中豐富嘅閃電。雖然地球上嘅雷暴會產生降雨，但係金星表面唔會落雨。產生閃電嘅一種可能係嚟自火山灰嘅噴發。另一種證據嚟自大氣層中嘅二氧化硫濃度，喺1978年至1986年間嘅測量，濃度下降咗10倍。即係話，早啲嘅時候有大型嘅火山爆發進行。
金星上有近千個撞擊坑均勻咁分布喺其表面。喺其它天體上嘅撞擊坑，例如地球同埋月球，撞擊坑展現出一系列衰退嘅狀況。喺月球，衰退係嚟自後續嘅撞擊；喺地球，係因為風同埋雨水嘅侵蝕。喺金星，85%嘅撞擊坑保持住原始嘅狀態。撞擊坑嘅數量，同埋保存喺完好嘅狀態下，顯示呢個行星大約喺3億年前經歷咗一次全球性嘅事件，隨後火山活動開始衰減。地球嘅地殼係不斷咁運動，而金星就被認為冇得維持呢一個過程。冇板塊構造從地函散熱，金星反而經歷咗一個令地函溫度升高嘅迴圈，直到佢哋達到臨界嘅水準，削弱咗地殼。然後，大約喺一億年嘅期間，發生咗大規模嘅地殼俯衝，令到地殼完全重生。第一個火山活動持續嘅直接證據，出現喺格尼奇峽谷嘅盾狀火山馬特山嘅帶狀裂口，發現咗3個紅外線嘅閃光。呢啲閃光嘅溫度範圍係527-827℃，相信係氣體或者熔岩從火山口釋出嘅噴發現象。
星星凹面嘅坑穴大細由3公里至280公里。由於濃稠嘅大氣影響到進入嘅天體，所以冇細過3公里嘅坑穴。受到大氣層嘅減速，動能低過某一臨界值嘅天體，就無得碰撞出撞擊坑。進入嘅天體直徑如果細過50米，將喺墜落到表面之前就喺大氣層中燒毀。
內部結構
由於冇地震或者轉動慣量嘅資料，因此只有好少嘅直接資料可以解金星內部嘅結構同地質化學。同地球相似嘅大小同密度，顯示佢同地球有相似嘅共同內部構造：核、地幔同埋地殼。好似地球一樣，金星嘅核心有一部分係液體，因為呢兩個行星冷卻嘅速率係相同嘅。
金星顯示出內部深處嘅壓力會比地球嘅細一啲。呢兩個行星之間主要嘅區別喺金星缺乏板塊存在嘅證據，可能係因為佢嘅外殼太硬，隱沒帶缺乏水而令佢冇黏度。咁嘅結果令到行星嘅熱好難消散，阻止咗它嘅冷卻，並提供內部缺乏生成磁場機制嘅可能解釋。相反，金星可能以週期性嘅重鋪地殼嚟消散佢內部嘅熱。
古稱
中國古代稱之為太白、太白金星。係晨星嘅時候，黎明前響東方嘅天出現，稱之為「啟明」；係昏星嘅時候，黃昏後響西方嘅天出現，稱之為「長庚」 。
古希臘人叫金星做阿佛洛狄特，係希臘神話裏面「愛與美」嘅女神。而古羅馬人叫金星做維納斯，係羅馬神話裏面嘅「美神」，因此金星嘅英文名叫 。 |
荔枝 | 荔枝；英文界入面嗌佢係；印度嗰邊嗌佢係列茨；佢係無患子科嘅常綠喬木。原產地喺中國，而家喺中國嘅廣東、廣西、海南、福建、四川同雲南嘅大概從北緯18度到北緯28度嘅地區都見到佢，甚至喺亞洲嘅越南、泰國等國都見到佢。而美洲嘅美國嘅佛羅尼達州同加州、墨西哥、澳洲嘅昆士蘭、印度、非洲嘅南非、馬達加斯加同西亞嘅以色列等國家係引咗荔枝入嚟種嘅。呢樖嘢既係長壽兼高產嘅果樹，又係俾人話成係「水果界嘅皇后」。佢重係全世界從古代到而家為止，係出嗮名嘅華南名貴水果。另外，中國係全世界入面種荔枝最早嘅國家，從佢開始種嗰時到而家為止有成2000幾年嘅種植歷史。佢同香蕉、菠蘿同橙一齊，話成係嶺南四大名果。
形態
佢有大概20米到咁高，莖嗰度有好多灰色嘅分枝；而細枝係圓柱形，重有白嘅斑點仔同好少嘅軟毛響度。樹葉一般係偶數羽狀複葉出嚟，連葉柄長10～25 cm；細葉2～4對，有柄，佢嘅樣係披針形或好似圓形噉嘅長方針形。而顏色方面，上邊深綠有光澤，下邊粉綠。而佢一般喺春天嗰時開綠白色或淡黃色圓錐花序嘅細花仔。而夏天嗰時先至結果，佢啲果係波形或蛋形。而果皮方面，未熟嗰陣係青綠色，熟咗嗰陣係暗紅色，表面係龤澀澀，有啲嘢突咗出嚟噉。而啲核嘅出面俾既白肉又多汁重好甜嘅假核皮冚住，好易同核拆開。而核係橢圓形，咖啡色到紅黑色，有光澤。
種
掛綠：《廣東新語》話：掛綠「爽脆如梨，漿液不見，去殼懷之，三日不變。」，當中增城掛綠至矜貴。
桂味：有桂花味，肉爽而清甜。皮薄而脆。
糯米糍：肉厚，多汁，甜到似蜜糖。皮薄鮮紅。核細。
三月紅：最早熟一種，每年五月左右就有。
妃子笑：果皮青紅，大個，肉色有如白蠟，脆爽而清甜，果核細。
仙進奉：喺增城一條細村仔「基崗村」出產，相傳大清時已經係貢品，產量好少。
懷枝：又叫淮枝、禾枝、密葉、鳳花。各荔枝產區都有，從化種得最多。
黑葉：中熟種，果大、核大、果皮暗紅心形。味道特別。
白糖罌：又叫蜂糖罌，廣東西南部出，早熟，五月下旬熟。果皮薄而鮮紅，果核大，肉厚，爽脆而甜。
白臘：原本叫電白白蠟，廣東省茂名市嘅電白、高州出產，果肉白色似蠟嘅顏色，多汁清甜。六月上旬熟。
吉荔：台農四號「吉荔」農業試驗所鳳山分所研發嘅新品種。
用途
荔枝嘅果係可以用嚟食。尤其佢嘅營養方面都好豐富吓，由於佢嘅色香味同個樣都比較靚，甚至俾人話咗係高級嘅滋補水果。另外，佢樖嘢嘅木喺廣東嗰邊俾人話係特級品種，佢重可以用嚟做木材都得。一般用喺整船、楣、柱同上等家具嗰範圍入面。而佢啲根重可以用嚟做藥都得。
藥用價值
荔枝嘅根可以用嚟做藥，有養血、消腫、開胃同埋健脾嘅功效。
文化
廣州
喺廣州嘅街頭嗰度嘅地名，嗰度有好多地名都係圍繞「荔枝」嚟改名嘅。例如荔枝灣、荔灣路……講得巴閉啲就係2013年死咗嘅紅線女，佢喺在世嗰時唱嘅「賣荔枝」呢首歌喺廣東嘅粵劇界嗰度係出嗮名嘅。
同佢有關嘅詩
喺古代嗰時有好多成日讚荔枝嘅詩：
日啖荔枝三百顆，不辭長作嶺南人。 —— 蘇軾《惠州一絕》
荔枝生巴峽間，樹形團團如帷盖。 —— 白居易《荔枝圖序》
一騎紅塵妃子笑，無人知是荔枝來。 —— 杜牧《過華清宮三絕》
曾向忠州畫裡描，胭脂淡掃醉容消。 —— 徐勃《咏荔枝膜》
俗語
喺廣東嘅珠三角地區成日流行嘅一句俗語同荔枝有關嘅，就係「一把荔枝三把火」，代表荔枝性質燥熱。不過有人認為呢句係蘇東坡「日啖荔枝三百顆」嘅誤傳。
有句俗語叫「沙蟬叫，荔枝熟」，代表當聽到沙蟬嘅叫聲嗰陣，荔枝已經當造。
其他
白居易《荔枝圖序》話：「如離本枝，一日色變，二日香變，三日味變，四五日外色香味盡去矣。」
番鬼荔枝
有關嘅書
中国少年儿童百科全书 自然·环境 第410页 浙江教育出版社 ISBN·7-5338-1946-2/G·1942
Boning, Charles R. (2006). "Lychee". Florida's Best Fruiting Plants: Native and Exotic Trees, Shrubs, and Vines. Sarasota, Florida: Pineapple Press, Inc. pp. 130–133.
Hui, Y. H. (2008). "Lychee". Handbook of Fruits and Fruit Processing. New Delhi: Wiley India. pp. 606–611. ISBN 978-81-265-1788-6.
Kadam, S. S.; S. S. Deshpande (1995). "Lychee". In D. K. Salunkhe and S. S. Kadam. Handbook of fruit science and technology: production, composition, storage, and processing. New York: M. Dekker. pp. 435–443. ISBN 978-0-8247-9643-3.
Rosengarten, Frederic (2004). "Litchi 'Nuts'". The book of edible nuts. New York: Dover Publications. pp. 299–300. ISBN 978-0-486-43499-5.
荔枝, Lizhi 藥用植物圖像數據庫 (香港浸會大學中醫藥學院)
荔枝的功效与作用 夏季提神健脑必备佳品 三九养生堂
類:無患子科
類:喬木
類:四季常綠植物
生果
類:藥用植物
類:蜜源植物
類:木材 |
土星 | 土星係距離太陽第六遠嘅行星，亦係太陽系第二大行星，屬於木星型行星。土星有好顯著嘅行星環，係無數咁多嘅冰粒加上小量碎石微塵組成，啲環密度比水重細，只有0.69。
而且佢自轉速度快，所以土星形狀明顯地橢圓。
土星環
土星已知有7個環，分別以A－G來表示，由內至外嘅次序係：D、C、B、A、F、G、E，其中B環最闊，A環第二，每個環其實都係由數以千計嘅環組成。喺A環同B環之間有條罅，呢條罅係由天文學家卡西尼發現，因此命名為卡西尼環縫。土星環主要由冰同岩石組成，而光環係點形成到而家重未有定論，但最為人接受嘅理論係︰土星曾經有一粒衛星，因為土星嘅重力令佢分裂，分裂後嘅碎片散開成一個光環。
若果用望遠鏡觀測土星，係可能會睇到土星環。土星每1年又2個星期大衝。由於土星同地球嘅公轉軌道面斜交，所以可以定期由唔同角度去睇土星環，土星公轉一週就有兩次將土星環邊緣對住地球，由於土星環實在太薄，所以嗰時地球係睇唔到土星環。
衞星
土星目前已確定有83粒衞星，其中53粒已經有正式名。
風暴
喺2006年11月11號天文學家向外發表，喺土星發現一個超巨型風暴，呢次係喺地球以外嘅星球中首次發現嘅風暴。呢個風暴位於土星嘅南極附近，直徑達8000公里，中心風力為每小時550公里。佢嘅風眼離底部達30至75公里，比地球嘅風暴高1至4倍。相對土星著名嘅大紅點估計風力亦非常強勁，比今次發現嘅風暴更巨型，但由於佢冇明顯風眼，故此未有被視為真正嘅風暴。
土星號運載火箭 |
天王星 | 天王星係距離太陽第七遠嘅行星。佢個名來自拉丁文。佢屬於木星型行星，直徑來講排第三，而質量來講排第四，佢嘅自轉軸可以話係瞓響軌道平面上，傾斜嘅角度高達97.77°，目前佢有27粒衛星。
天王星每84.323326 年公轉1次。大氣層有揮發性物質，主要有水、阿摩尼亞同埋甲烷；而核心主要係岩石同埋冰。
天王星自轉軸，傾斜近直角。大抵日照方，祇得跟公轉而變。公轉周期八十四年中，四十二年為日頭，四十二年為夜晚。南半球同北半球，春分秋分時交換日夜。直角尚餘七度幾，近赤道窄地方，先有自轉帶來嘅日夜。
衛星
天王星總共有27個衛星，由內到外排列分別係天衛六、天衛七、天衛八、天衛九、天衛十、天衛十一、天衛十二、天衛十三、天衛二十七、天衛十四、天衛二十五、天衛十五、天衛二十六、天衛五、天衛一、天衛二、天衛三、天衛四、天衛二十二、天衛十六、天衛二十、天衛二十一、天衛十七、天衛二十三、天衛十八、天衛十九同天衛二十四。呢啲衛星嘅英文名都係嚟自莎士比亞同Alexander Pope嘅歌劇。
天王星嘅衛星可以分為3大類：
主群衛星：包括天衛五、天衛一、天衛二、天衛三同天衛四，佢哋係最大嘅5粒衛星。
內圈衛星：喺天衛五軌道裏面嘅13粒衛星，同光環有非常密切嘅關係。
不規則衞星：喺天衛四軌道外面嘅9粒衛星，可能係天王星形成之後冇耐所捕獲嘅天體。
光環
天王星總共有13個光環，不過就比土星嘅光環暗淡好多，直至1977年，天王星喺恆星SAO 158687前面經過，粒恆星喺天王星經過前後都有變暗咗，咁佢嘅光環先至俾人發現。至於光環嘅數目要到1986年，航行者二號飛近去先至睇到。喺2005年，哈勃太空望遠鏡再搵到多2個光環。由內到外排列，天王星嘅光環分別係ζ、6、5、4、α、β、η、γ、δ、λ、ε、ν同μ。
發現
雖然天王星嘅亮度係肉眼可見，但始終比較暗同行得慢，長期被當做恆星，直到1781年3月13號，英國天文學家赫歇爾經望遠鏡觀測，宣佈確認呢粒星係行星。而呢粒星喺西方文化入面用咗希臘神話嘅神烏拉諾斯個名，亦係唯一無用羅馬神話嘅神命名嘅太陽系行星。
探測
喺1986年，NASA嘅航行者2號去到天王星，並且喺1月24號最接近佢，當時距離只有81,500公里，之後就繼續前往海王星。旅行者2號研究咗天王星大氣層嘅結構同化學組成，發現咗10粒新衛星，仲研究咗天王星因為自轉軸傾斜97.77°所造成嘅獨特氣候，又觀察咗佢嘅環系統：佢研究咗當時已知嘅九圈光環，亦都發現咗兩道新嘅光環。佢又發現咗天王星上面嘅磁場，並發現因為自轉軸極度傾斜導致佢有特別嘅磁場結構。
Uranus Profile, NASA
Uranus Photo Journal, JPL, NASA
香港太空館天王星資料
香港太空館「宇宙的本質」講義第九章「類木行星」 |
海王星 | 海王星係太陽系其中一粒行星，距離太陽第八近，亦都係離太陽最遠嗰粒行星。要留意嘅係，有時因為矮行星冥王星軌道離心率高，位置會入過海王星軌道，所以有時冥王星距離太陽仲近過海王星。
海王星算係太陽系入面比較大嘅行星：以行星直徑嚟講，海王星喺太陽系排第四，而質量佢就排第三，僅次於土星同木星－佢嘅質量係地球嘅 17.147 倍，而孖生兄弟天王星就得地球嘅14.536倍，噉係因為天王星嘅密度明顯低啲；目前海王星有14粒衛星，而且佢仲有個唔多光嘅行星環。
天文學家有深入噉研究過海王星嘅大氣層：海王星嘅大氣層主要由氫同氦組成；佢仲含有少量嘅甲烷，令佢睇起嚟係藍色嘅，不過海王星嘅藍色比天王星嘅暗得多；海王星亦擁有太陽系中所有行星中最強嘅風，高達時速2,100公里，即係時速1,300英里；有一次，天文學家喺海王星北半球發現咗一個大黑斑，但唔知點解，過咗幾年個大黑斑走咗去南半球。
史
發現
伽利略喺1612年2月28號首次觀測到海王星，而喺1613年1月27號，佢再次觀測海王星，但因為佢喺夜空中同木星好近，所以伽利略並冇發現佢係一粒行星，而覺得佢係一粒恆星。喺佢第一次觀測入面，海王星啱啱開始逆行，而郁動好細，導致伽利略嘅細望遠鏡未能發現倒。喺2009年一項研究話伽利略至少意識到佢睇倒嘅「恆星」有好細嘅郁動。
1821年，Alexis Bouvard 發表咗天王星軌道嘅天文表，但之後嘅觀察發現天王星嘅軌道同張表有好大偏差，令Alexis Bouvard 假設有未知物體干擾軌道。1843年，John Couch Adams 利用佢掌握嘅數據開始研究天王星嘅軌道。佢要求皇家天文學家George Airy爵士提供額外數據，Airy喺1844年2月提供咗呢啲數據。Adams喺1845至46年繼續研究，並估計咗一粒新行星係點。
1845-46年勒維耶獨立喺Adams，發展咗自己嘅計算方法，但未引起同好熱情。1846年6月，喺睇到勒維耶對行星經度嘅估計同Adams嘅估計好似之後，Airy說服咗James Challis揾呢粒行星。Challis喺1846年8-9月持續噉揾呢粒行星。
此時，勒維耶亦都揾咗柏林天文台嘅約翰伽雷幫手揾行星，柏林天文臺嘅學生達赫斯特話可以用勒維耶預測位置區域嘅天空圖同嗰陣嘅天空比較。喺1846年9月23號夜晚，伽雷就發現咗海王星，喺同勒維耶預測嘅位置差1度，同Adams預測嘅位置差12度。之後，Challis發現佢喺8月嗰陣已經睇倒海王星兩次，但因為唔重視揾海王星嘅任務，未進行分析就承認呢啲觀察結果。Challis好後悔，但將佢嘅疏忽歸咎於佢過時嘅星圖同分心嘅事實。
命名
喺佢被發現之後冇耐，啲人叫佢「天王星外面嘅行星」、「勒維耶嘅行星」。伽雷提出咗第一個名嘅提議，叫Janus，而喺英國，Challis提議話佢叫Oceanus。
勒維耶聲稱佢有權為行星命名，幫粒行星改咗個名做Neptune，但錯誤噉話已經得到法國經度局批准。10月，佢想用自己個名Le Verrier命名行星，並得到天文台台長Fran ois Arago嘅支持。呢項提議喺法國以外被強烈反對。法國曆書好快將天王星命名做天王星嘅發現者赫歇爾，並用勒維耶個名叫呢個新行星。之後，勒維耶經由經度委員會提議用Neptune做呢粒行星個名。腓特烈·斯特魯維喺1846年12月29號喺聖彼得堡支持勒維耶嘅提議，好快Neptune就做咗國際公認嘅呢粒新行星嘅名。喺羅馬神話入面，Neptune係海神，同希臘嘅海神波塞冬一樣，所有呢啲行星都以羅馬或希臘神話入面嘅神來命名。而其他文都用海神嘅名來叫呢粒行星，例如中文，越南文，日文同韓文入面嘅海王星。
狀況
喺1846年發現海王星之後，海王星係當時已知行星當中最遠嘅，直到1930年又發現有冥王星；嗰陣啲人認為冥王星係一粒行星，所以海王星就成為咗已知行星當中第二遠嘅。1992年發現咗柯伊伯帶件事導致好多天文學家開始爭詏係應該當冥王星係行星抑或係柯伊伯帶嘅一部分。到2006年，國際天文學聯合會首次定義「矮行星」，並劃冥王星成矮行星，令到海王星變返太陽系入邊最外圍粒行星。
物理同化學性質
海王星嘅質量係1.0243公斤，係地球17倍，木星嘅十九分之一。佢喺1巴嗰陣嘅引力係11.15 m/s²，係地球表面引力嘅1.14倍，只係細過木星。
海王星赤道半徑係24,764公里，差唔多係地球四倍。海王星同天王星一樣，係冰巨行星，同氣體大行星唔同，比氣體大行星細，成份亦同佢哋有啲唔同。
內部結構
海王星內部結構同天王星差唔多。大氣層佔佢質量5-10%，並可能向核心延伸咗10-20%，喺嗰度壓力有大約10GPa，大概係地球壓力嘅100,000倍。喺大氣層較低區域有比上層更多嘅甲烷、氨同水。
地幔有成10-15個地球質量，有更加多氨、水同甲烷。照行星科學慣例，呢樣嘢被人叫做冰，佢係一種熱嘅流體，通常被人叫做水－氨大洋。
喺地底下7000公里，可能有甲烷分解做鑽石晶體，然後好似落雨噉跌落，噉樣被人叫做鑽石雨。科學家仲覺得呢個現象喺木星、土星同天王星上面都有發生。
海王星嘅核心可能由鐵、鎳同矽酸鹽組成，內核質量大概係地球嘅1.2倍。中心嘅壓力係7Mbar，大約係地球中心嘅兩倍，溫度可能係5,400K。
大氣層
喺高海拔地區，大氣層有80%嘅氫同19%嘅氦，亦有少量甲烷。吸收帶喺600納米以上嘅波長，喺光譜紅色至紅外線一帶。噉嘅吸收令海王星呈現藍色，同天王星一樣，而天王星睇落隻色比較淺，而甲烷含量又差唔多，導致一啲未知大氣成份被人認為令海王星隻色更深。
海王星嘅大氣層被人分做兩個區域，一個係對流層低層，海拔越高溫度越低；另一個係平流層，海拔越高溫度越高。兩個區嘅邊界，壓力有0.1巴。平流層喺1-10帕斯卡度成為熱成層，然後逐漸過渡去散逸層。
磁層
海王星同天王星嘅磁層好似，磁場同自轉軸差47°，偏離核心至少0.55半徑，離行星中心點約13,500公里。磁場可能由導電液體對流流體運動產生，並產生發電機作用。
磁場嘅偶極成分喺海王星磁赤道大約係14微特斯拉。
海王星嘅弓形激波喺行星半徑34.9倍嘅距離，磁層頂壓力同太陽風喺行星半徑23-26.5倍距離，而磁層最尾嗰度至少延伸到行星半徑72倍嘅距離，甚至去到更遠。
氣候
海王星天氣特點係極端嘅風暴，風速達到近600米/秒，幾乎達到超音速。更典型嘅係，透過跟蹤持續雲嘅運動，風速已經顯示出由東向20米/秒到西向325米/秒不等。海王星上嘅大部分風都朝着與行星自轉相反嘅方向移動。
海王星同天王星嘅不同之處就喺佢典型氣象活動水平。航行者2號喺1989年飛越海王星嗰陣觀察倒天氣現象，但喺1986年飛越天王星嗰陣冇。
2007年，啲人發現海王星南極比表面平均溫度高大約10°C，溫差足以令海王星嘅甲烷逃逸到南極附近嘅天空，而其他區域嘅甲烷係被凍住咗嘅。噉係因為海王星嘅軌道傾角令南極喺40年入面受到太陽光照住。隨住海王星移動，南極會逐漸變暗，北極會變光，令甲烷走去北極度。
風暴
內熱
衛星
海王星已知有14粒衛星。海衛一係最大嘅海王星衛星，亦係唯一一粒質量夠大做到球體嘅海王星衛星，佢喺海王星被人發現17日之後被人發現。海衛一有個逆行軌道，係被海王星捕獲而唔係原地形成嘅。佢可能係柯伊伯帶嘅一粒矮行星。由於佢離海王星夠近，所以佢同海王星潮汐鎖定，由於潮汐加速，佢緩慢噉向內盤旋，最後喺大約36億年後達到。海衛一係到而家為止喺太陽系入面測量倒嘅最涷天體，估計溫度係38K。
1989年7-9月，航行者2號發現咗六粒海王星衛星。其中，形狀唔規則嘅海衞八出名喺佢同佢密度相近嘅天體唔同，佢未被自己嘅引力將佢拉成球形。佢雖然係海王星質量第二大嘅衛星，但都只係得海衛一質量嘅0.25%。海衞三、海衞四、海衞五同海衞六軌道喺海王星環入面，海衞七喺1981年佢擋住恆星嘅時候被人觀察倒，最初以為係行星環嘅弧，但喺1989年航行者2號再觀察先發現係衛星。
2004年公佈咗2002-2003年發現咗嘅五粒新衛星。2013年，通過組合多張哈勃圖像，發現咗一粒新衛星同海王星最細嘅衛星海衞十四。
因為海王星個名係羅馬海神，佢嘅衛星以較低級海神命名。
環
海王星有一個行星環系統，儘管比土星嗰個冇咁重要。環可能由涂有矽痠鹽或碳基材料嘅冰粒組成，好可能令佢哋具有微紅嘅色調。三個主要環係距離海王星中心63,000公里嘅窄亞當斯環，53,000公里嘅Le Verrier環同42,000公里嘅更闊，更暗嘅加勒環。Le Verrier Ring嘅一個微弱嘅向外延伸被命名為Lassell，佢嘅外緣以57,000公里嘅Arago環為界。
呢啲行星環中嘅第一個係喺1968年由領導嘅一個團隊發現嘅。
最外層嘅環亞當斯包含五條突出嘅弧，而家被命名為 Courage、Liberté、Egalité1、Egalité2同Fraternité。
探測
航行者2號係唯一架訪問過海王星嘅航天器。佢喺1989年8月25號最近海王星。佢以大約40,000公里嘅距離飛越海衛一。從航行者2號傳返地球嘅圖像成為1989年PBS通宵節目Neptune All Night嘅基礎。
航天器驗證咗行星周圍磁場嘅存在，並發現磁場偏離中心並以類似天王星周圍磁場嘅方式傾斜。海王星嘅自轉周期係使用無線電輻射嘅測量嚟確認嘅，航行者2號仲影到海王星有一個活躍天氣系統並發現咗六粒新衛星同海王星環，粒行星被證明有唔止一個環。
今次飛越仲提供埋海王星質量嘅第一次精確測量，發現比以前計算嘅少0.5%。呢個新數字反駁咗一個假設，即一個未被發現嘅行星X影響海王星同天王星嘅軌道。 |
印度洋 | 印度洋係世界第三大洋，佔地球面積20%。佢北面係南亞，西面係阿剌伯半島同非洲，東面係馬來亞半島，巽他羣島同埋澳洲，南面係南大洋。
佢同大西洋響東經20°分開，同太平洋就響東經147°。最北面去到北緯30°波斯灣。個大洋東西有10 000千米咁闊。面積73 556 000平方千米，包埋紅海同波斯灣。
史
大明時叫西洋，喺南洋以西。
地圖位置 |
向量叢 | 向量叢 π: E——>X 係
一個由流形E到流形X嘅滿射π:
其每一纖維π-1(x) (即每一點 x 之逆象)係一個向量空間 V;
局部平凡性: 係佢嘅基空間上，任選一點 x, 存在鄰域 U, (即"局部噉睇"),
使得 π-1(U) 同胚於直積 U × V。
幾何學 |